
SKYRIUS  I. 

Per  Revoliucijų  ugnį. 


KAS  IR  KAIP  KOVOJO  Už  LIETUVOS  RALIUOS  AVIMĄ. 

Nelabai  senai  da  Lietuva  buvo  po  caro  valdžia,  šiandien  ji 
jau  nepriklausoma  respublika. 

Kaip  gi  tai  įvyko,  kad  iš  pavergto  krašto  ji  virto  savistovia 
valstybe?  Kas  ją  paliuosavo,  kas  už  ją  kovojo? 

Jeigu  paklausite  apie  tai  kokio  dvasiško  tėvelio,  tai  jis  jums 
pasakys,  jog  Lietuvai  laisvę  iškovojo  kunigai.  Jeigu  kreipsitės  į 
tautininką,  tai  jis  jums  užreikš,  kad  Lietuvą  paliuosavo  ne  kuni- 
gai, bet  tautininkai.  Socialistas  tuo  tarpu  pasakys,  kad  tik  vieni 
socialistai  teisingai  už  Lieuvos  laisvę  yra  kovoję,  o kunigai  ir  tau- 
tininkai tiktai  trukdę  tą  kovą. 

Tai  kuriems  gi  jų  dabar  tikėti?  Kurie  jų 'sako  teisybę? 

Istorija  žodžiais  nesiremia.  Ji  žiuri  faktų.  Taigi  ir  mes  ge- 
riausia padarysime,  jeigu  nei  kunigų,  nei  tautininkų,  nei  socialis- 
tų žodžiams  netikėsime,  o pažiūrėsime  faktų.  O faktai  sako 
štai  ką : 

Pakol  Rusijoj  buvo  caro  valdžia  ir  Lietuvoje  viešpatavo  žan- 
daro kumsčia,  tol  nei  vienas  kunigėlis  apie  Lietuvos  paliuosavimą 
nekalbėjo.  Netik  nekalbėjo  apie  Lietuvos  paliuosavimą,  bet  darė 
viską,  ką  tik  galėjo,  kad  sustiprinus  caro  jungą  ant  Lietuvos 
liaudies. 

VILNIAUS  SEIMAS  NUTARĖ  GRIAUTI  CARO  VALDŽIĄ. 

Kad  Lietuvos  kunigai  rėmė  caro  valdžią,  tai  jie  geriausia 
parodė  pirmos  revoliucijos  metu,  kuomet  1905  metais  Rusijos 
žmonės  sukilo  prieš  caro  valdžią.  Gruodžio  mėnesį  tų  pačių  me- 
tų Vilniuje  buvo  sušauktas  Lietuvos  gyventojų  Seimas,  kad  nu- 
tarus, kokią  poziciją  Lietuva  turi  užimti  toje  kovoje  tarp  rusų 
liaudies  ir  caro  valdžios.  Į Vilniaus  Seimą  tuomet  susirinko  apie 
2,000  žmonių  atstovų.  Ir  Seimas  nutarė  kartu  su  Rusijos  žmonė- 
mis griauti  caro  valdžią.  Jis  nutarė  nemokėti  jai  mokesčių,  ne- 

duoti  savo  žmonių  jos  kariumenei,  naikinti  jos  monopolius,  o rei- 
kalui priėjus  — streikuoti  visiems  darbo  žmonėms,  žodis-žodin, 
Vilniaus  Seimo  nutarimai  skamba  taip: 

”1.  Dabartinis  padėjimas  Rusijoje  ir  Lietuvoje. 

"Pripažindami,  jog  dabartinė  caro  vyriausybė  yra  pikčiausiu 
musų  priešu;  jog  dabar  prieš  tą  vyriausybę  pasikėlė  visi  rusų  val- 
stijos kraštai;  jog  geresnį  gyvenimą  galima  įgyti  tik  laimėjus 
kovą  su  senąją  tvarka,  susirinkime  dalyvavusieji  lietuviai  nuta- 
rė: 

"Šviestis,  rištis  ir  stoti  kovon  drauge  su  sukilusia  visų  Rusi- 
jos tautų  liaudimi. 

”11.  Lietuvos  autonomija. 

"Kadangi  Lietuvos  gyventojų  reikalai  pilnai  gali  būti  užga- 
nėdinti tiktai  prie  tikros  musų  krašto  autonomijos  (savivaldos) 
ir  kadangi  norima,  idant  ir  kitos  Lietuvoje  gyvenančios  tautos 
galėtų  pilna  laisve  naudotis,  Lietuvių  suvažiavimas  nusprendė: 

"Reikalauti  Lietuvai  autonomijos  su  Seimu  Vilniuje,  išrinktu 
visuotinu,  lygiu,  tiesiu  ir  slaptu  balsavimu,  neskiriant  lyties,  tau- 
tos ir  tikėjimo. 

"Toji  autonomiškoji  Lietuva  turi  būti  sudėta  iš  dabartinės 
etnografiškosios  Lietuvos,  kaipo  branduolio,  ir  tų  pakraščių,  ku- 
rie delei  ekonomiškų,  kultūriškų,  tautiškų  arba  kitų  priežasčių 
traukia  prie  to  branduolio,  ir  kurių  gyventojai  priklausyti  prie  jo 
panorės. 

"Kadangi  susirinkę  Vilniuje  ant  lietuvių  suvažiavimo  Suval- 
kų gubernijos  lietuviai  vienbalsiai  pripažino  reikalingu  drauge  su 
kitų  gubernijų  lietuviais  kovoti  už  autonomišką  Lietuvą,  tai  suva- 
žiavimas nutarė,  kad  Suvalkų  gubernijos  lietuviai  turi  būti  pri- 
skirti prie  autonomiškosios  Lietuvos. 

"Santikiai  su  kaimyniškomis  Rusijos  šalimis  turi  būti  pa- 
remti ant  federacijos  pamatų. 

"III.  Kokiu  budu  iškovoti  autonomiją. 

"Kad  įgyti  autonomiją,  pirmučiausiai  reikalinga  yra  galuti- 
nai sugriauti  dabartinę  prispaudimo  tvarką.  Tam  tikslui  reikia 
vienyti  visas  Lietuvos  politiškųjų  partijų  ir  pavienių  ypatų  pajie- 
gas.  Susivienijus  namieje,  pridera  mums  jungtis  su  visomis  Ru- 
sijos tautomis,  kurios  padeda  griauti  tą  tvarką,  o kol  kas  reikia: 
nemokėti  jokių  mokesčių,  uždarinėti  monopolius,  neleisti  vaikų  į 

rusiškas  pradedamąsias  mokyklas,  net  į Kauno,  Vilniaus,  Gardino 
gubernijose  valsčius,  teismus  ir  visas  kitas  dabartinės  valdžios 
įstaigas,  neleisti  savo  brolių  į kariumenę,  reikalui  prisiėjus  strei- 
kuoti visiems  darbo  žmonėms  miestuose  ir  sodžiuose. 

”VL  Valsčiai,  mokyklos  ir  bažnyčios. 

"Visuose  Lietuvos  valsčiuose  turi  būti  vartojama  prigimta 
žmonių  kalba,  visus  reikalus  vedant. 

"Kadangi  dabartinė  mokykla  yra  tik  ištautinimo  ir  ištvirki- 
nimo  įrankiu,  tai  reikia  visas  mokyklas  paversti  grynai  tautiško- 
mis, kur  mokslas  butų  išguldomas  prigimta  kalba  ir  kad  patįs  to 
krašto  žmonės  rinktų  sau  mokytojus. 

"Kadangi  Vilniaus  vykupystėje  lietuvių  bažnyčiose  yra  var- 
tojama pamaldose  lenkiška  kalba  su  politišku  tikslu,  tai  lietuvių 
susirinkimas  nutarė  vienbalsiai  išreikšti  Vilniaus  ‘vyskupystėje 
gyvenantiems  ir  kovojantiems  lietuviams  geriausį  linkėjimą  pa- 
sisekimo kovoje  su  lenkomanų  kunigija  už  teises  lietuviškos  kal- 
bos Lietuvos  bažnyčiose  ir  papeikti  šiandieninės  bažnyčios  tvarką 
Vilniaus  Vyskupystėje." 

Taigi  Vilniaus  Seimas,  reikšdamas  Lietuvos  žmonių  valią, 
nutarė  naikinti  caro  valdžią  Lietuvoje  visais  prieinamais  budais. 
Ir  Lietuvoje  prasidėjo  revoliucija. 

Tečiaus  revoliucijoj  dalyvavo  tik  socialistai.  Tiktai  jie  pildė 
Vilniaus  Seimo  nutarimus,  tik  jie  naikino  caro  monopolius,  tik  jie 
griovė  valdžią  ir  ragino  žmones  ją  griauti. 

O ką  gi  tuomet  darė  kunigėliai  ? Ką  veikė  Lietuvos  prabaš- 
čiai  ir  vyskupai,  kaip  Lietuvos  socialistai  ėjo  mirti  už  laisvę? 
Nejaugi  jie  nepadėjo  Lietuvos  žmonėms  versti  nuo  savo  pečių 
caro  valdžios  jungą? 

Ne;  nepadėjo.  Kunigai  netik  nepadėjo  Lietuvos  žmonėms 
kovoti  su  caro  valdžia,  bet  dar  subruzdo  tą  kraujuotą  valdžią  gin- 
ti. Jų  lyderis  pralotas  Antanavičius,  kuris  tuomet  buvo  Seinų 
vyskupijos  valdytojas,  išleido  aplinkraštį,  šlykščiausiu  budu  nie- 
kindamas revoliucionierius,  kurie  norėjo  Lietuvą  paliuosuoti  nuo 
caro  priespaudos.  Jis  išvadino  juos  tame  aplinkraštyje  "pragaro 
pasiuntiniais,"  "melo  mokintojais,"  "bepročiais,"  "piktybių  išra- 
dėjais," "Kristaus  mokslo  priešininkais,"  ir  liepė  katalikams  juos 
"bausti"  ir  išdavinėti  "į  vyriausybės  rankas,"  nes,  girdi,  "tylėda- 
mi ir  nieko  neveikdami...  užsitrauksime  ant  savęs  bažnyčios  bau- 
smę... ir  užtai  negausite  per  išpažintį  išrišimo  už  nusidėjimą.”  O 
apie  caro  valdžią  pralotas  Antanavičius  šitam  aplinkraštyje  paša- 

kė,  kad  ta  valdžia  esanti  paties  Dievo  pastatyta,  todėl  priešintis 
jai  nevalia,  nes.  "kas  priešinasi  vyriausybei,  tas  priešinasi  Dievo 
įstatymui.” 

PRALOTO  ANTANAVIČIAUS  APLINKRAŠTIS  APIE  CARĄ. 

Tas  juodašimtiškas  jo  aplinkraštis  buvo  išsiuntinėtas  po  vi- 
sas bažnyčias  Seinų  vyskupijoj  ir  skelbiamas  iš  sakyklų  vietoj 
"Dievo  žodžio.”  Kai  kurie  kunigai  skaitė  jį  savo  parapijonims 
net  po  tris  kartus.  Negana  to,  jį  perspauzdino  leidžiamas  tuomet 
Lietuvos  kunigų  "šaltinis,"  o Amerikoje  — kunigo  Miluko 
”žvaigždė.”  Pralotas  Antanavičius  tenai  sako,  kad  tie  žmonės, 
kurie  kovoja  prieš  caro  valdžią,  tai  — 

"Pragaro  pasiuntiniai.  Jų  mokslą  skaitote  įvairiose  knygu- 
tėse ir  atsišaukimuose.  Anot  Evangįelijos,  jie  čia  atėję  tiktai 
Vogt,  užmušt  ir  pražudyt....’  Jie  pripildyti  visokios  nedorybės, 
paleistuvavimo,  godulio,  piktadarybės,  pilni  pavydo,  žmogžudy- 
bės,  barnio,  vyliaus,  nelabumo;  jie  apkalbėjai,  apšmeižėjai,  Die- 
vo neapkenčiami,  padegėjai,  puikus,  pasipūtę,  piktybių  išradėjai, 
nepaklusnus  tėvams,  bepročiai,  nenumaldomi,  negailestingi... 

"Šitie  melo  mokintojai  ir  visokios  tvarkos  naikintojai  sako 
jums,  jog  vyriausybė  visai  esanti  nereikalinga.  Po  vyriausybės 
vardu  čionai  reikia  išmanyti  netiktai  viešpataujantį  Ciecorių,  bet 
ir  visus  tuos,  kurie  padeda  jam  valdyti  ir  pildyti  visuomenėje 
tvarką.  Tuo  tarpu  tautų  apaštalas  aiškiai  kalba:  'Visokia  dūšia 
tebūna  pasidavusi  augštesnėms  vyriausybėms,  nes  nėra  vyresny- 
bės, kaip  tiktai  nuo  Dievo,  o kurios  yra,  Dievo  yra  pastatytos.  To- 
dėl kas  priešinasi  vyriausybei,  priešinasi  Dievo  įstatymui../ 

"Paminėtieji  melagingi  mokintojai  kalbina  jus  nemokėt  mo- 
kesčių ir  neleisti  savo  sūnų  į kariumenę...  Apsimetę  nekaltais 
avinėliais,  šitie  sėjikai  pramanymų,  priešingų  Bažnyčios  mokslui, 
įšneka  jums,  kad  prilaikymui  tarp  žmonių  blaivybės  buk  reikia 
išnaikinti  valstybės  įsteigtosios  degtinės  sankrovos  (monopoliai) 
arba  pašaliečių  alaus  sankrovos,  nes  josios,  anot  jų,  yra  proga  į 
nuodėmę,  veda  į girtuokliavimą...  Neklausykite  tokių  mokintojų, 
jie  meluoja  jums,  apgaudinėja  jus  ir  veda  jus  į kūno  ir  dūšios 
prapultį... 

"Šitie  neva  žmonių  užtarytojai,  o ištikrujų  visuomenės  tvar- 
kos ardytojai,  kalbina  darbininkus  paliauti  dirbus  dvaruose  arba 
pas  ūkininkus,  kad  darbdaviai  butų  priversti  padidinti  jums  už- 
mokestį. Neklausykite  kurstytojų...  Jus  turite  teisingai  ir  sąži- 

ningai  dirbti  tą  darbą,  kurį  esate  apsiėmę.  Jums  nevalia  pavydėti 
turtingiems...  Klausykite...  ponų  pagal  kūną  su  baime  ir  drebėji- 
mu jūsų  širdies  tikrybėje,  kaip  Kristaus. 

”Jeigu  Kristaus  mokslo  priešininkai  ir  melo  platintojai,  apie 
kuriuos  čia  kalbame,  ateitų  ir  pas  jus  imtų  įkalbinėti  jums  tai, 
kas  nesutinka  su  bažnyčios  mokslu  arba  dalintų  jums  knygutes, 
priešingas  tikėjimui  ir  valstybei,  netikėkite  jiems,  neklausykite 
jų,  neduokite  jiems  išeiti  nuo  jūsų  nenubaustiems...  Išduokite  juos 
| vyriausybės  rankas,  nes  tylėdami  ir  nieko  neveikdami,  tapsite 
dalininkais  jų  paklaidų  ir  prasižengimų.  Be  to,  pritardami  šitiem 
melo  mokintojams  ir  tiesos  iškreipėjams,  užsitrauksite  ant  savęs 
Bažnyčios  bausmę,  vadinamąją  ekskomuniką  arba  atskyrimą  iš 
tikinčiųjų  visuomenės  ir  už  tai  negausite  per  išpažintį  išrišimo 
už  nusidėjimą  ..” 

Tai  šitaip  Seinų  vyskupas  gynė  caro  valdžią,  kuomet  Lietu- 
vos žmonės  darė  didžiausių  pastangų,  kad  ją  nuvertus.  Ir  ne  jis 
vienas  ją  gynė.  Gynė  visi  kunigai.  Visi  jie  padėjo  žandarams 
slopinti  laisvės  judėjimą  Lietuvoje.  Kunigas  Alšauskas  buvo  net 
”Kauno  oberpolicmeisteriu”  pramintas  — taip  jis  ščyrai  darbavo- 
si policijai! 

Ir,  kunigams  padedant,  caro  valdžia  paėmė  viršų.  Revoliu- 
cija tapo  paskandinta  kraujuose.  Po  visą  Rusiją  ir  Lietuvą  pra- 
dėjo siausti  baisi  reakcija.  Baudžiamieji  būriai  kazokų  ir  dragū- 
nų pradėjo  skraidyt  po  visą  šalį  ir  platinti  didžiausį  terorą.  Į ką 
tik  kunigas  pirštu  parodė,  tam  gana  buvo  gyventi.  Kratos,  areš- 
tai, žudymai  ir  deginimas  triobų  • — tai  buvo  kasdieniniai  atsiti- 
kimai. 

Ir  šitokios  reakcijos  metu,  kuomet  caro  budeliai  trempė  ir 
^naikino  Lietuvos  kraštą,  kuomet  visa  šalis  paplūdo  kraujais  ir 
ašaromis  — šitokios  Golgotos  dienomis  kunigas  Laukaitis  ir  ku- 
nigų pataikūnas  M.  Yčas  buvo  išrinkti  ir  pasiųsti  Lietuvos  atsto- 
vais į Valstybės  Durną,  kad  užtartų  už  savo  žmones,  kad  pakeltų 
protestą  prieš  jų  žudymą. 

Ar  užtarė?  Ar  užprotestavo? 

Ne;  netik  neužtarė  ir  neužprotestavo,  bet  kunigas  Laukaitis 
dar  pasigyrė,  kad  jie,  kunigai,  padėję  caro  žandarams  smaugti 
Lietuvos  žmones.  Vienam  Durnos  posėdy,  akyvaizdoje  kelių  šim- 
tų atstovų,  jis  pasakė:  ”Mes,  kunigai,  uoliai  padėjome  valdžiai 

malšinti  kramolą  Lietuvoje.’  ” Nuo  to  laiko  žmonės  ir  pradėjo  va- 
dinti kunigus  ”kramolos  malšintojais.” 

KUNIGAS  LAUKAITIS  IR  YČAS  NEŠA  CARUI  DOVANŲ. 

Negana  to,  tas  pats  kunigas  Laukaitis  ir  Yčas  nupirko  auk- 
suotą ikoną  (stačiatikių  panelės  švenčiausios  paveikslą)  ir  nuvil- 
kę pas  carą  įteikė  ją  tam  budeliui  kaipo  dovaną  nuo  Lietuvos 
žmonių,  še,  girdi,  Viešpatie,  priimk  šitą  auką  kaipo  ženklą,  jog 
Lietuva  yra  Tau  ištikima  ir  myli  Tave!  Ir  abudu  pabučiavo  jam 
rankon. 

Už  šitokį  lojalumą  caras  užkabino  Laukaičiui  ir  Yčui  po 
medalį,  kuriuos  jiedu  paskui  su  pasididžiavimu  nešiojo  ant  savo 
krūtinių. 

Taip  klerikalai  gynė  ir  palaikė  caro  rėžimą  — didžiausį 
Lietuvos  engėją.  Prieš  tą  priespaudą  kovojo  tik  vieni  socialistai. 
Tiktai  jie  leido  slapta  revoliucinio  turinio  laikraščius  ir  knygutes, 
rengdami  tuo  budu  minias  prie  naujos  revoliucijos  ir  paliuosavi- 
mo  Lietuvos. 

CARO  VALDŽIA  GRIŲVA. 

Ir  socialistų  darbas  nenuėjo  veltui.  Revoliucija,  kurią  jie 
organizavo  per  daug  metų,  įvyko.  Didžiosios  karės  metu,  balan- 
džio mėnesy,  1917  m.,  žmonės  sukilo  iš  naujo.  Šį  kartą  kariumenė 
perėjo  žmonių  pusėn  — ir  caro  valdžia  tapo  nuversta.  Revoliuci- 
ja vienu  ypu  paliuosavo  Lietuvą  ir  kitas  tautas. 

^kol  Rusijoj  viešpatavo  prievartos  ir  pavergimo  tvarka 
patol  Rusija  musų  klerikalams  ir  tautininkams  buvo  gera.  Bet 
kaip  tik  revoliucija  tą  tvarką  sugriovė,  kaip  tik  Rusija  pasidarė 
laisva  šalis,  taip  musų  klerikalams  ji  tuoj  aus  pasidarė  nebegera. 
Jie  pradėjo  dabar  galvoti,  kaip  čia  Lietuvą  nuo  revoliucinės  Rusi- 
jos atplėšus. 

Lietuva  tuo  tarpu  buvo  užimta  vokiečių  kariumenės.  Pasi- 
naudodami šita  aplinkybe,  musų  klerikalai  ir  tautininkai  sušaukė 
Vilniuj  suvažiavimą,  sudarė  Lietuvos  Tarybą  ir  11  gruodžio,  1917 
metų,  paskelbė  pasauliui,  kad  nuo  Rusijos  jie  atsimeta,  o Lietu- 
vos valstybę  sujungia  amžinais  ir  tvirtais  ryšiais  su  Vokietijos 
imperija. 

Klerikalų  Tarybos  nutarimas,  kuriuo  jie  norėjo  prijungti  Lie- 
tuvą prie  Vokietijos,  žodis-žodin  skamba  taip:  x 

” Lietuvos  Taryba,  pripažinta  lietuvių  namie  ir  užsieniuose 
kaipo  vienitėlis  Lietuvos  žmonių  atstovas,  paskelbia,  pasiremda- 
ma tautų  apsisprendimo  teise,  ir  rezoliucijomis  Lietuvos  konfe- 
ferencijos,  laikytos  Vilniuje  nuo  rugsėjo  18  d.  iki  28  d 1917  m., 

nepriklausomos  Lietuvos  įsteigimą,  su  sostine  Vilnium,  ir  per- 
traukimą visų  politinių  ryšių,  kokie  tiktai  buvo,  su  kitomis  šali- 
mis. Steigiant  šitą  valstybę  ir  dėl  ei  jos  reikalų  atstovavimo  taikos 
derybų  laiku  (dabar  prašome  skaityt  atidžiai.  — Iksas.),  Lietuvos 
Taryba  stoja  už  pastovų  ir  tvirtą  susijungimo  ryšį  tarpe  Lietuvos 
valstybės  ir  Vokietijos  imperijos,  apsireiškiantį  svarbiausia  kari- 
nėse ir  pirklybinėse  sutartyse  ir  muitų  bei  pinigų  sistemos  bend- 
rume/' 

Lietuvos  Tarybos  deputacija  šitą  rezoliuciją  23  d.  kovo  1918 
m.  įteikė  Vokietijos  kancleriui  von  Hertlingui.  Ant  rytojaus, 
24  kovo  tų  pačių  metų,  Hertlingas  davė  Lietuvos  Tarybai  šitokį 
atsakymą : 

"Kadangi  Lietuvos  Taryba,  kaipo  pripažintas  Lietuvos  žmo- 
nių atstovas,  gruodžio  11  d.  1917  m.  paskelbė  Lietuvą  nepriklauso- 
ma valstybe,  (tėmykite!  — Iksas.)  sujungta  su  Vokietija  amži- 
nais ankštais  ryšiais  ir  sutartimis  pirklyboje,  pinigų  sistemoje  ir 
kitose  srityse,  ir  prašė  Vokietijos  globos  ir  pagalbos  valstybės  at- 
statyme, tai  mes  šiuomi  pripažįstame  Lietuvą,  kaipo  laisvą  ir  ne- 
priklausomą. ("Laisva,"  bet  "surišta  amžinais  ryšiais!"  — Iksas) 
Vokietijos  imperija  yra  pasirengusi  suteikti  Lietuvai  reikalauja- 
mos pagelbos  ir,  sutarime  su  Lietuvos  gyventojais,  imties  reikia- 
mų tam  priemonių.  Sutartįs  įsteigimui  sąjungos  su  Vokietijos 
imperija  bus  padarytos.  Imperinė  valdžia  tikisi,  kad  tos  sutartįs 
bus  Vokietijos  naudai,  lygiai  kaip  ir  Lietuvos,  ir  kad  Lietuva  pa- 
ims ant  savęs  dalį  Vokietijos  karės  naštos,  kuri  padeda  Lietuvai 
įgyti  laisvę.  Formalis  Lietuvos  nepriklausomybės  pripažinimo  do- 
kumentas bus  išsiųstas  Lietuvos  Tarybai." 

O štai  ir  tas  dokumentas,  kurį  Hertlingas  žadėjo  Lietuvos 
Tarybai  išsiųst,  štai  ta  kaizerio  "malonė,"  kurios  klerikališkoji  Ta- 
ryba taip  norėjo  : 

"Mes,  Wilhelmas,  Dievo  malonė  imperatorius,  Prūsų  karalius 
ir  tt.,  šiuo  pranešame  visų  žiniai,  jogei,  kadangi  Lietuvos  Land- 
ratas  (Lietuvos  Taryba.  — Iksas.),  kaipo  pripažintas  Lietuvos 
žmonių  atstovas,  gruodžio  12  paskelbė  atsteigimą  Lietuvos,  kaipo 
nepriklausomos  valstybės,  susijungusios  su  Vokietijos  imperija 
amžinais  ir  tvirtais  ryšiais  ir  sutartimis,  paliečiančiomis  svarbiau- 
sia kariškus  dalykus,  pirklybą,  muitus  ir  pinigų  sistemą,  ir  prašė 
Vokietijoj  imperijos  pagalbos;  ir  kadangi,  toliaus,  pirmesnieji  po- 
litiniai Lietuvos  ryšiai  yra  panaikinti,  tai  mes  liepiame  savo  impe- 
rijos kancleriui  paskelbti  Lietuva,  pasiremiant  augščiaus  minėtai- 
siais Lietuvos  Landrato  užreiškimais,  Vokietijos  imperijos  var- 

du,  laisva  ir  nepriklausoma  valstybe,  ir  mes  esame  pasirengę  su- 
teikti Lietuvos  valstybei  prašomos  pagelbos  ir  paramos  jos  atsta- 
tymo darbe.  Mes  esame  įsitikinę,  kad  sutartįs,  kurios  bus  pada- 
lytos, atsižvelgs  į Vokietijos  imperijos  reikalus,  lygiai  kaip  ir  į 
Lietuvos,  ir  kad  Lietuva  paims  ant  savęs  dalį  karės  naštos  Vokie- 
tijos, kuri  įvykdino  josios  paliuosavimą" 

Tai  šitaip  skamba  Lietuvos  pardavimo  dokumentai.  Nes  tik- 
Įrybėje,  tai  šitas  rišimas  Lietuvos  "amžinais  ryšiais"  su  Vokietija 
buvo  ne  Lietuvos  "paliuosavimas,"  kaip  kaizeris  veidmainingai 
sako,  bet  tikras  jos  pardavimas  junkerių  vergijon.  Ir  pats  kaize- 
ris sako,  kad  už  šitų  "paliuosavimą,"  Lietuva  "paims  ant  savęs 
dalį  Vokietijos  karės  naštos."  Tai  reiškia,  kad  Lietuva  butų  turė- 
jus duoti  netiktai  savo  sūnų  kaizerio  armijoms,  bet  ir  karės  sko- 
las butų  turėjus  mokėti.  Visi  Lietuvos  geležinkeliai,  paštas,  pini- 
gai, muitai  ir  prekyba  taip  pat  butų  Vokietijos  kontrolėje. 

Tuo  budu  tie  judošiai  (klerikalai)  buvo  įkinkę  Lietuvą  į Vo- 
kietijos imperialistų  jungą  su  kunu  ir  siela.  Jie  tai  darė  tikėda- 
miesi, kad  kaizeris  apsaugos  jų  kailį  nuo  revoliucijos. 


SKYRIUS  II. 

Klerikalai  ruošia  Lietuvoje 
monarchiją. 


VYSKUPO  KAREVIČIAUS  KELIONĖ  PAS  LUDENDORFĄ. 

Kad  da  drūčiau  Lietuvos  duris  laisvei  uždarius,  Kauno  vys- 
kupas Kerevičius,  Lietuvos  kunigų  galva,  nuvyko  Berlinan  pas 
vokiečių  generalio  štabą  viršininką  generolą  Ludendorfą  prašyti, 
kad  vokiečių  valdžia  įsteigtų  Lietuvoje  krikščioniškai-konservaty- 
vę  monarchiją.  Pasikalbėjęs  su  Ludendorfu,  vyskupas  Kerevi- 
čius paskui  pasakė  Berlyno  "Lokal  Anzeiger’o"  korespondendui : 

"Aš  atvykau  čionai  intikinti  Vokietijos  valdžią,  kad  atėjo 
laikas  svarstyt  sutvėrimą  nepriklausomos  Lietuvos,  kuri,  be  jo- 
kios abejonės,  butų  palinkus  prie  Vokietijos. 

"Mes  turime  omenyje  monarchišką  valstybę  krikščioniškai 
konservatyviais  pamatais.  Mane  užtikrino,  kad  mano  pasiūly- 
mai bus  prielankiai  apsvarstyti." 

Kad  vyskupas  Kerevičius  šliaužė  pas  Ludendorfą  judošiškais 
tikslais,  tai  patvirtina  ir  Dr.  J.  šliupas  savo  laiške,  rašytame  iš 
Stokholmo  7 kovo,  1918  m.,  ir  išspausdintame  "Tėvynės”  Nr.  24, 
tu  pačių  metų.  Jis  sako : 

"Jau  mes  čion  iš  laikraščių  žinojome,  kad  vysk.  Karevičius 
nepersenai  lankėsi  Berlyne,  įdavė  kokius-ten  savo  prašymus  val- 
džiai, ir  kad  su  juomi  nuolatos  vaikščiojo  kun.  Olšauskas,  kandi- 
datas į Vilniaus  vyskupus  ar  arkivyskupus  (nėsa  lietuviai  rūpina- 
si Romoje  išgauti  sau  arkivyskupą,  kad  Lietuvos  hierarchija  ne- 
prigulėtų nuo  Lenkų  hierarchijos).  Dabar  sužinojome,  kad  vysk. 
Karevičiaus  apsilankymas  tai  — pakštelėjimas  kaizeriui  į ranką. 
Vyskupas  tikrinęs  vokiečių  valdžiai,  kad  lietuviai  be  vokiečių  pa- 
galbos nemokėsią  valdytiesi,  ir  kad  todėl  reikią  Lietuvoje  Vokie- 
čių vadovystės;  ypačiai  pirmininku  civilės  valdžios  Lietuvoj  turįs 
būti  duotas  vokietis..." 

KAREVIČIAUS  IŠDAVYSTĘ  REMIA  VISI  KUNIGAI. 

Išgirdę  apie  šituos  judošiškus  vyskupo  Karevičiaus  žingsnius, 
Amerikos  lietuvių  socialistai  pradėjo  kelti  didžiausių  protestų. 
Visuose  didesniuose  miestuose  buvo  šaukiami  mitingai,  sakomos 
prakalbos  ir  išnešamos  rezoliucijos,  kur  buvo  aštriai  protestuoja- 
ma prieš  jungimą  Lietuvos  su  Vokietija,  o ypatingai  prieš  steigi- 
mą Lietuvoje  monarchijos. 

Visus  tuos  mitingus  ir  protestus  rengė  socialistai. 

O ką  gi  tuo  tarpu  veikė  musų  "dvasiški  tėveliai?" 

Jie  organizavo  savo  tamsius  pasekėjus  ir  siuntė  tuos  mitin- 
gus ardyti.  Taip  kunigo  suorganizuoti  parapijonįs  sukėlė  triukš- 
mą protesto  mitinge  Newarke,  N.  J.,  kur  kalbėjo  "Keleivio"  re- 
daktorius, ir  taip  buvo  suorganizuotas  užpuolimas  ant  tokio  pat 
mitingo  So.  Bostone,  kur  kalbėjo  tas  pats  kalbėtojas. 

Kad  kunigai  tuos  užpuolimus  organizavo,  tai  jie  patįs  prie  to 
prisipažįsta.  Jei  kas  tam  netiki,  tai  tegul  pasiklauso,  ką  rašė  po 
So.  Bostono  riaušių  klerikalų  organas  "Darbininkas"  (Nr.  67, 
1918) . štai  jo  žodžiai : 

"Pereitą  nedėlią,  vakare,  Lietuvių  salėje  So.  Bostone  socialis- 
tai buvo  surengę  mas-mitingą,  kur  rengėsi  išnešti  Tezoliuciją 
prieš  kaizerį  ir  klerikalus.’  žmonės  salėn  netilpo,  nes  So.  Bostono 
lietuvių  klebonas  kun.  T.  Žilinskas  per  pamokslą  patėmijo,  jog 
socialistai  rengia  prakalbas,  kur  bus  dergiama  lietuvių  dvasiški  j a, 
išnešama  protestas  prieš  vyskupą  Karevičių  už  neva  Lietuvos  par- 

davimą  kaizeriui.  Todėl,  klebonas  sakė,  katalikai  turėtų  nueiti  į 
tas  prakalbas...” 

Ir  jie  atėjo.  Atėjo  kunigo  atsiųsti  ir  suardė  mitingą  vien 
dėlto,  kad  buvo  protestuojama  prieš  augščiau  nurodytus  vyskupo 
Karevičiaus  darbus. 

Prieš  Karevičiaus  velniškus  pienus  neužprotestavo  nei  vienas 
kunigas,  nei  vienas  jų  laikraštis.  Jie  visi  jį  gynė  ir  rėmė,  o so- 
cialistus, kurie  prieš  jo  judošystes  protestavo,  jie  koliojo  ir  pra- 
vardžiavo. Pavyzdžiui,  jų  "Draugas”  Nr.  129,  1918  metų,  rašė: 
"Bet  palaukite,  nelaimingi  nutautėliai,  su  vyskupo  Karevi- 
čiaus smerkimu.  Jeigu  jūsų  visų  širdyse  butų  tiek  Lietuvos  mei- 
lės, jos  reikalams  atsidavimo,  kiek  yra  širdyje  vyskupo  Karevi- 
čiaus — mes  jus  gal  vėl  lietuviais  pradėtume  skaityti.  Tik  po  ka- 
rės viskas  gerai  paaiškės,  tik  istorijai  prigulės  išteisinti  arba 
pasmerkti  vyskupą  Karevičių,  o ne  musų  nutautėliams."  • 

O kiek  vėliaus,  būtent  169-tam  numeryje,  "Draugas"  pasakė: 
"Jei  vyskupo  Karevičiaus  žygis  prie  vokiečių  valdžios  buvo 
Lietuvai  šiuo  sunkiu  jai  metu  šiek’tiek  naudingas,  tai  jį  visa  šir- 
dimi remiu.  O apie  tai,  kad  jis  naudingas,  negali  būti  abejonės." 

Kaip  matot,  visi  kunigai  stojo  už  vyskupą  Karevičių.  Tas 
reiškia,  jog  visi  jie  stojo  už  monarchiją.  Dabar  beliko  tik  nutarti, 
kas  turėjo  būt  Lietuvos  karalium.  Klerikalai  padarė  ir  tą. 

KLERIKALAI  KVIEČIA  VON  URACHĄ  į LIETUVOS 

KARALIUS. 

Sugryžus  vyskupui  Karevičiui  iš  Berlyno,  būrys  Lietuvos 
klerikalų,  su  kaizerio  žinia,  nuvyko  Šveicarijon  ir  susirinko  Gab- 
rio "biure."  šitoj  konferencijoj  dalyvavo  jau  ir  Amerikos  kunigų 
atstovas  — kunigas  Bartuška.  Apie  šitą  juodvarnių  mitingą 
"Ten  buvęs"  klerikalas  paskui  rašė  savo  organe  "‘Drauge"  taip: 
"...vokiečių  valdžia  išleido  į Šveicariją  apie  desėtką 
Lietuvos  veikėjų  — Lietuvos  Tatybos  narių  — kurie  drauge 
su  Šveicarijos  Tarytos  nariais  nutarė  kreiptis  į visų  ša- 
lių valdžias  su  tam  tikru  memorandumu,  reikalaujančiu 
Lietuvai  neprigulmybės.  Memorandumą,  gražiai  išspausdintą  — 
gavo  ir  Suv.  Valstijų  valdžia.  Bet  indomu  ypač  tai,  kad  memoran- 
dumo autoriai  reikalauja  Lietuvai  konstitucijinės  monarchijos  ir 
nurodo  reikalą  kviesti  į Lietuvos  karalius  kokį  nors  svetimos  ša- 
lies princą...  Girdi,  esą  Lietuvoje  ir  Gedimino  ainių,  bet  jie  mažne 
visi  esą  lenkiškos  dvasios,  todėl  į Lietuvos  monarchus  netinka." 

Ir  po  tuo  "gražiai  išspausdintu  memorandumu,"  reikalaujan- 
čiu Lietuvai  monarchijos  su  svetimo  (vokiško)  kraujo  karalium, 
kartu  su  kitais  klerikalais  pasirašė  ir  Amerikos  kunigų  delegatas 
kun.  Bartuška,  pasirašė  kaipo  visų  Amerikos  lietuvių  įgaliotinis. 
Paskui  kun.  Bartuška  prisiuntė  vieną  to  memorandumo  kopiją  ir  į 
Washingtoną,  lyg  ir  prirodymui,  jog  Lietuva  eina  su  vokiečiais. 
Tas  memorandumas  buvo  išsiuntinėtas  ir  kitoms  sąjungininkų 
valdžioms.  Todėl  negalima  ir  stebėtis,  kad  vėliaus,  kuomet  Lie- 
tuva apsiskelbė  nepriklausoma  valstybe,  sąjungininkai  buvo  jai 
priešingi  ir  nenorėjo  pripažinti. 

Nutarę  "kviesti  į Lietuvos  karalius  svetimos  šalies  princą," 
klerikalai  tuoj  aus  ėmėsi  savo  nutarimą  vykinti.  Jų  "Lietuvos 
Taryba"  pasiūlė  Lietuvos  sostą  vokiečių  princui  von  Urachui,  ku- 
ris buvo  tuomet  Vokietijos  armijos  generolu.  Urachas  pasiūlymą 
priėmė.  Kunigai  pakrikštijo  jį  Mindaugio  Il-rojo  vardu  ir  pradė- 
jo ruošti  jam  sostą  Lietuvoje. 

MOKINA  URACHĄ  "TĖVE  MUSŲ.” 

Klerikalų  džiaugsmui  nebuvo  galo.  Jie  gyrė  tą  karalių  kaip 
tik  mokėjo.  Kun.  J.  Dobužis  (jis  ir  Dobužinskas) , rašydamas 
apie  jį  iš  Šveicarijos  128-tam  "Darbininko"  numeryje,  1918  metų, 
sako: 

"Tautos  Taryba,  kuri  stovi  Lietuvos  priešakyje  ir  kuriai  teko 
Lietuvos  valstybė  formuoti  ir  visą  gyvenimą  organizuoti  taip,  kad 
jis  tikrai  butų  lietuvių  tautos  gyvenimu  ir  lietuvių  tautos  aspira- 
cijoms tiktų,  sutarė  rinkti  karalių. 

"Tiesa,  tas  sumanymas  keistu  pasirodė  Amerikoje  ir  Ameri- 
kos lietuvių  tarpe  daug  triukšmo  sukėlė,  pačioje  Lietuvoje  socia- 
listai taipgi  protestus  kėlė." 

Toliaus  kun.  Dobužis  "Tautos  Tarybos"  nutarimą  gina  ir 
sako: 

"Vis  dėlto  tas  karaliaus  pasikvietimo  sumanymas  musų  tau- 
tai kol  kas  sveikaton  eina.  Tautos  Tarybos  budresnieji  nariai, 
kuriems  visų  pirma  rupi  liuosa  Lietuva  ir  lietuvių  tautos  gyvi  rei- 
kalai, matė  savo  krašte  pakrikusią  ir  prislėgtą  lietuvių  visuomenę, 
nuolat  demoralizuojamą  vokiečių  valdžios,  nuolat  suvedžiojamą 
lenkų,  nuolat  tvirkinamą  'socialistų/  bolševikų  pakalikų  ir  tt... 

"Šalę  to  gyvena  apie  pusė  miliono  organizuotų  žydų  su  pini- 
gais visokiai  savo  agitacijai.  Po  jų  eina  lenkai  su  savo  slaptomis 
organizacijomis,  kad  lietuvius  lenkais  paversti,  užpakalyje  dar 
neaiškių  gudų  intaka,  socialistų  agitacija  ir  tt. 

"Tad  tą  visą  suėmus  į krūvą  Tautos  Tarybos  nariai  ir  kiti 
budresnieji  lietuvių  tautos  ginėjai,  aiškiai  matė  kad  renkant  Lie- 
tuvoje prezidentą,  kuris  paimtų  lietuvių  tautos  vairą  į savo  ran- 
kas, lengvai  galima  išrinkti  ne  tikrą  lietuvį,  bet  kokį  nors  parsida- 
vėlį ar  tai  lenkams,  ar  tai  vokiečių  valdžiai,  ar  tai  galutinai  bol- 
ševikams !" 

Ir  dėlto,  kad  prezidentą  renkant  į Lietuvos  valdžią  nepatektų 
netikras  lietuvis,  klerikalai  apsirinko  Lietuvos  karalium  vokietį!.. 
Girdi : 

'Tinkamiausiu  kandidatu  į Lietuvos  karalius  pasirodė  Vir- 
tenbergijos  princų  šeimynos  narys  — kunigaikštis  Urachas,  lie- 
tuviškai ištariant.  Aš  čia  nemanau  šio  kandidato  rašyti  kokią 
panegiriką,  ar  pačios  Tautos  Tarybos  taktą  ginti,  bet  išdėstysiu 
tai,  ką  esu  girdėjęs  iš  tų  žmonių,  kurie  jįjį  yra  kelius  sykius  matę, 
gerai  pažįsta  ir  prieš  daromus  užmetimus  Tautos  Tarybai  jos  žy- 
gius su  karaliaus  kvietimu  rūpinos  pamatuoti  ir  išteisinti,  šita- 
sai vyras  su  gražia  šeimyna  yra  žmogumi  augštos  doros  ir  mokslo. 
Yra  pripratęs  prie  paprasto  gyvenimo  ir  paprasto  su  žmonėms  ap- 
siėjimo. Savo  visu  elgimosi  ir  papročiais  yra  tikriausias  šios  ga- 
dynės demokratas.  Domiai  seka  viso  pasaulio  gyvenimo  bėgį,  ge- 
rai yra  apsipažinęs  su  Lietuva  ir  gražiai  supranta  šioje  valandoje 
lietuvių  tautos  padėjimą  ir  josios  reikalus. 

”Su  visa  savo  šeimyna  gyvena  gyvu  katalikų  tikėjimu. 

"Kviečiamas  į Lietuvos  karalius,  ėmė  mokintis  pats  ir  savo 
vaikus  mokinti  lietuviškai.  Girdėjau,  pats  sukalba  lietuviškai 
Tėve  musų,’  dukterys  taipgi  pradeda  lietuviškai  skaityti...” 

Taip  rašė  kun.  Dobužis  kunigų  laikraštyje  "Darbininke.” 

Kaip  matote,  kunigai  ne  juokais  darbavosi,  kad  užkrovus  ant 
Lietuvos  žmonių  naują  jungą. 

VOKIETIJOS  REVOLIUCIJA  IŠBLAŠKĖ  KLERIKALŲ 

PLENUS. 

Bet  tie  velniški  klerikalų  pienai  nenusisekė.  Kaizerio  armijos 
Vakarų  Fronte  tapo  sumuštos.  Vokietijoj  kilo  revoliucija  ir 
kaizerio  valdžia  sugriuvo.  Visi  vokiečiu  kunigaikščiai  neteko  ga- 
lios. Vieni  jų  dūmė  užsienin,  kiti  namie  pasislėpė.  Negalėjo 
Lietuvon  atvykti  ir  Urachas.  Tuo  budu  Lietuva,  kurią  musų  kle- 
rikalai buvo  jau  įkinkę  junkerių  vergi  j on,  likos  paliuosuota. 

Puolus  kaizerio  valdžiai,  Lietuvos  atžagareiviai  neteko  galy- 
bės ir  jau  nebegalėjo  kito  karaliaus  ant  Vilniaus  sosto  j ieškoti. 

SKYRIUS  III. 


Lietuvon  ateina  bolševikai. 


LIETUVOS  KLERIKALAI  PRAŠO  UŽSIENIUOSE 
KARIUMENĖS. 

Pradėjus  vokiečių  armijai  iš  Lietuvos  trauktis  (ji  buvo  užė- 
mus visą  Lietuvą),  iš  Rytų  pradėjo  slenkti  paskui  ją  bolševikai  į 
Lietuvą.  Revoliucija  apėmė  beveik  visą  Lietuvą. 

Sausio  5 d.  1919  metų  bolševikai  užėmė  Vilnių.  Buvusi  tenai 
"Lietuvos  Tarybos"  įkurta  valdžia  pabėgo  Kaunan.  Vilniuj,  Kap- 
sukui-Mickevičiui  ir  Angarieči ui- Aleksai  vadovaujant,  įsikūrė 
"Revoliucinė  Darbininkų  Valdžia,"  Nuo  kiekvienų  50  darbininkų 
išrinkta  vienas  atstovas  ir  iš  tų  atstovų  susidarė  "Darbininkų 
Taryba."  Jon  inėjo  išviso  250  narių. 

Revoliucinė  Lietuvos  valdžia  tuojaus  išleido  manifestą,  pra- 
nešdama žmonėms,  kad  visa  šalies  administracija  pereina  į dar- 
bininkų, bežemių  ir  mažažemių  ūkininkų  rankas;  kad  kaizerinė 
Taryba  skaitosi  jau  nuversta  ir  visi  jos  išleisti  įstatymai  netenka 
galios;  kad  visos  dvarų  ir  klebonijų  žemės  pereina  visos  Lie- 
tuvos darbininkų  nuosavybėn ; kad  visi  Lietuvos  geležinkeliai,  fab- 
rikai ir  bankai  taipgi  lieka  darbo  žmonių  savastimi;  kad  visoje 
Lietuvoj  įvedama  8-nių  valandų  darbo  diena  ir  prie  to  da  pakelia- 
ma darbininkams  mokestis  ; kad  visos  beturčių  skolos,  kokios  pri- 
gulėjo bankieriams,  dvarponiams  ir  kunigams,  nuo  šiol  panaiki- 
namos. 

Šitokia  tvarka  Lietuvos  biednuomenei  labai  patiko  ir  bolševi- 
kai išpradžios  turėjo  karštos  paramos  Lietuvos  liaudyje.  Bolše- 

vikų  valdžia  pradėjo  smarkiai  po  visą  šalį  plėstis  ir  buvo  jau  pa- 
siekus Kauną.  Vienu  laiku  Kaune  buvo  jau  dvi  valdžios,  kurios 
gyveno  vienam  hotelyje  ir  leido  viena  kitai  priešingų  įsakymų. 
Vienoj  pusėj  sienos  buvo  ”Liet.  Tarybos”  valdžios  būklė,  kitoj 
gi  pusėj  sienos  buvo  ”Darbininkų  Tarybos”  raštinė.  Išrodė,  kad 
bolševizmas  jau  užlies  visą  Lietuvą. 

Kunigai  ir  dvarininkai  pradėjo  organizuoti  kariumenę,  kad 
apgynus  savo  dvarus.  Bet  iš  pradžios  mažai  kas  ton  kariumenėn 
rašėsi.  Negalėdami  gauti  paramos  namie,  Lietuvos  reakcininkai 
kreipėsi  švedijon,  prašydami  iš  tenai  kariumenės.  Tam  sumany- 
mui pritarė  ir  Amerikos  klerikalai.  Jų  organas  ” Darbininkas” 
rašė:  ”švedija,  žinoma,  sutiks  pasiųsti  savo  armiją  tik  tada,  kada 
Lietuva  galės  tą  armiją  užlaikyti  ii  apmokėti.” 

Tečiaus  šitas  pienas  Lietuvos  reakcininkams  irgi  nepavyko. 
Švedijos  socialistai  parliamente  užprotestavo  prieš  siuntimą  ka- 
riumenės Lietuvos  darbininkams  šaudyt.  Mūsiškiai  Lietuvos 
”liuosuotojai,”  susisebravę  su  Estonijos  ir  Latvijos  darbininkų 
išnaudotojais,  pradėjo  tuomet  prašyti  švedų  valdžios,  kad  ji  leistų 
organizuoti  liuosnorių  armiją.  Prisirinkę  aukų  Lietuvos  ^mo- 
savimui”, musų  reakcininkai  pradėjo  varyti  švedų  spaudoje  didelę 
agitaciją  už  tokios  armijos  sudarymą.  Ir  liuosnorių  armija  Švedi- 
joj buvo  pradėjus  jau  organizuotis.  Tečiaus  susipratęs  Švedijos 
proletariatas  užprotestavo  ir  prieš  šitą  atžtgtreivių  pieną.  Kaip 
sako  ”New  York  Call”  korespondentas,  12  sausio,  1919  metų, 
Stokholme  buvo  sušauktas  milžiniškas  Darbininkų  ir  Kareivių  Są- 
jungos mitingas  ir  pakelta  didelis  protestas  prieš  organizavimą 
Švedijoj  liuosnorių  armijos  Estonijos  ir  Lietuvos  atžagareivių 
reikalams  ginti. 

Sausio  14  d.  tų  pačių  metų,  Švedų  Socialistų  Partijos  komite- 
tas kreipėsi  į komiteto  pirmininką  Edeną,  kuris  rūpinosi  liuosno- 
rių armijos  organizavimu,  ir  pareikalavo,  kad  naujokų  ėmimas 
tuoj  aus  butų  sustabdytas.  Socialistai  pasakė,  kad  šito  darbo  ne- 
sustabdžius,  jie  tuoj  aus  pradėsią  organizuoti  tuos  kareivius  ir 
darbininkus,  kurie  yra  pasiryžę  važiuoti  į Lietuvą  revoliucinę  val- 
džią remti. 

Pirmininkas  Eden  priėmęs  šitą  komiteto  reikalavimą  ”šal- 
tai”.  Ant  rytojaus  socialistų  komitetas  sušaukęs  protesto  mitin- 
gą. Masinis  mitingas  įsakęs  ”akcijos  komitetui”  tuoj aus  organi- 
zuoti po  visą  Švediją  protesto  mitingus  ir  demonstracijas.  Kitam 
komitetui  buvę  įsakyta  pasiteirauti,  ar  negalima  sudaryti  Švedi- 
joj raudoną  gvardiją  ir  nusiųsti  Lietuvos  ir  kitų  Pabalti  jos  kraštų 

darbininkams  į pagalbą.  Sausio  18  d.  Stokholmo  gatvėse  jau  įtai- 
syta milžiniša  protesto  demonstracija. 

Tuoj  aus  po  šitų  protestų  Švedijos  valdžia  uždariusi  visus 
ofisus,  kur  buvo  rekrutuojami  liuosnorių  armijai  naujokai. 

Ir  taip,  ačiū  Švedijos  socialistams,  lietuvių  atžagareiviams  ne- 
pasisekė gauti  švedų  kariumenės. 

Negalėdami  gauti  paramos  iš  švedų,  Lietuvos  "politikieriai" 
pradėjo  prašyti  sąjungininkų,  kad  jie  pripažintų  Liet.  Tarybą 
tikrąją  Lietuvos  valdžia  ir  padėtų  jai  su  bolševikais  kovoti. 

Bet  sąjungininkai  nepasitikėjo  ta  Taryba,  kuri  nesenai  da 
buvo  kvietus  į Lietuvos  karalius  kaizerio  generolą.  Sąjunginin- 
kai žiurėjo  į ją  kaipo  į vokiečių  padarą. 

LENKAI  UŽIMA  VILNIŲ. 

Niekur  pagalbos  negaudami,  sakoma,  Lietuvos  kunigai  su 
dvarponiais  susitarę  ir  slapta  pakvietę  lenkų  kariumenę.  Apie 
tai  rašė  pačių  tautininkų  organas  "Sandara”  Nr.  15,  1919  m.  Gir- 
di: "Lietuvos  respublikos  valdžia,  neturėdama  kitokios  išeities, 
kreipėsi  prie  lenkų,  prašydama  apginti  Lietuvą  nuo  bolševikų.” 

Ir  ištiesų,  22  balandžio,  1919  m.,  telegramos  paskelbė  pasau- 
liui, kad  lenkų  kariumenė  užėmė  jau  Vilnių.  Darbininkų  Taryba 
tenai  tuoj  aus  buvo  nuversta  ir  daug  jos  narių  išžudyta.  Lenkai 
tuoj  aus  įtaisė  žydų  skerdynę  ir  pradėjo  smaugti  pačius  lietuvius. 

Paskui  lenkų  kariumenė  ėmė  briautis  ir  toliaus  į Lietuvą. 
Greitu  laiku  ji  užėmė  beveik  visą  Vilniaus  guberniją. 

Tuo  tarpu  sustiprėjo  jau  ir  senoji  Lietuvos  valdžia,  susida- 
riusi iš  "Liet.  Tarybos."  Ją  pradėjo  remti  jau  ūkininkai,  ku- 
riems bolševikų  šeimininkavimas  buvo  įkirėjęs.  Nors  iš  pradžios 
jie  bolševikus  pasitiko  išskėstomis  rankomis,  tečiaus  kuomet 
"raudonoji  armija"  (taip  vadinosi  bolševikų  kariumenė)  pradėjo 
daryti  rekvizicijas  ir  prievarta  atiminėti  valgomuosius  daiktus, 
gyvulius  ir  net  pinigus,  tuomet  ūkininkų  vaikai  pradėjo  stoti  Lie- 
tuvos kariumenėn,  pradėjo  organizuotis  taip  vadinami  "partizanų 
būriai,"  ir  visi  jie  pradėjo  varyti  bolševikus  laukan  iš  Lietuvos. 

Kuomet  sudaryta  Lietuvos  kariumenė  varė  bolševikus  lau- 
kan*, tai  lenkai  veržėsi  vis  gilyn  į Lietuvą,  žmonės  ėmė  šauktis  į 
Kauno  valdžią  pagalbos,  bet  lenkų  sustabdymui  Lietuvos  valdžia 
nieko  nedarė,  žmonės  pradėjo  atvirai  kalbėti,  kad  buvęs  tuomet 
Lietuvos  kariumenės  vadas,  gen.  Žukauskas,  esąs  "parsidavęs  len- 
kų bernas." 

Tuo  tarpu  Lietuvoje  buvo  Šleževičiaus  ministerija,  žmonių 
spaudžiama,  ji  pradėjo  reikalauti,  kad  Žukauskas  neleistų  toliaus 
lenkų.  Žukauskas  atsakė,  kad  jis  kariausiąs  tik  su  bolševikais. 
Sugrįžęs  tuomet  iš  Paryžiaus  Yčas  su  Valdemaru  irgi  palaikė  Žu- 
kausko pusę,  sakydami,  kad  reikia  tik  bolševikus  mušti,  tai  tuo 
Lietuva  įtiksianti  sąjungininkams;  lenkams  gi  karės  skelbti  nega- 
lima, nes  jie  esą  sąjungininkų  talkininkai. 

Visa  tai  darė  tokio  įspūdžio,  kad  lenkai  ištiesų  buvo  Lietuvos 
atžagareivių  pakviesti,  todėl  jie  ir  nedrįso  dabar  jiems  karės 
apskelbti. 

Skandalas  tarp  Šleževičiaus  ministerijos  ir  Žukausko  klikos 
psidarė  toks  didelis,  kad  Žukauskas  buvo  priverstas  pasitraukti 
nuo  savo  vietos.  Klerikališkoji  ”Liet.  Taryba”  tuomet  nuvertė 
Šleževičiaus  ministeriją,  ir  generolą  Žukauską  vėl  pakvietė  užimt 
Lietuvos  kariumenės  vado  vietą. 


SKYRIUS  IV. 

Lietuva  apskelbta  Respublika. 


LAIKINOJI  LIETUVOS  KONSTITUCIJA. 

Trečiuoju  skaitymu  Lietuvos  Valstybės  Tarybos  priimta  1919  m. 

balandžio  mėn.  4 dieną. 

Matydama,  kad  monarchijai  yra  griežtai  priešingas  žmonių 
ūpas,  kad  visose  naujose  valstybėse  kuriasi  respublikos,  ir,  pa- 
galios, kad  karę  laimėjo  respublikos  pusė,  klerikališkoji  ”Liet. 
Taryba”  nutarė  ir  Lietuvoje  apskelbti  respubliką.  Ji  paskyrė 
savo  pirmininką  Antaną  Smetoną  pirmuoju  Lietuvos  respublikos 
prezidentu  ir  ėmė  ruoštis  prie  sušaukimo  Steigiamojo  Seimo,  ku- 
rio būtinai  reikalavo  žmonės. 

Apskelbus  respubliką  reikėjo  pagaminti  ir  konstituciją,  kuri 
rodytų,  kaip  šita  respublika  turi  būt  tvarkoma.  Todėl  klerikalų 
Taryba,  arba,  kaip  ji  pati  save  vadino,  ”Lietuvos  Valstybės  Tary- 
ba,” parašė  ir  paskelbė  šitokią  (laikiną)  konstituciją: 

Iki  Steigiamasis  (Kuriamasis)  Seimas  bus  nusprendęs  Lie- 
tuvos Valstybės  valdymo  formą  ir  konstituciją,  Lietuvos  Valsty- 
bės Taryba,  reikšdama  suvereninę  Lietuvos  galią  (supreme  potes- 

tas),  steigia  Valstybes  Valdžią  šitais  Laikinosios  Konstitucijos 
pamatais : 

L Bendroji  dalis. 

1.  Vyriausius  Valstybės  Valdžios  organus  sudaro:  a)  Valsty- 
bės Prezidentas,  b)  Valstybės  Taryba  ir  c)  Ministerių  Kabinetas. 

2.  Vyriausios  Valstybės  Valdžios  būklė  yra  Lietuvos  Valsty- 
bės sostinė  Vilnius. 

3.  Įstatymų  inciatyvos  teisė  priklauso  Valstybės  Tarybai  ir 
Ministerių  Komitetui. 

4.  Visi  Valstybės  kreditai  asignujami  įstatymo  keliu. 

5.  Visi  Laikinosios  Konstitucijos  pamatiniai  dėsniai  priima- 
mi dviejų  trečdalių  balsų:  jie  gali  būti  papildomi  arba  pakeičiami, 
tik  1/2  Valstybės  Tarybos  narių  balsų  to  pareikalavus  ir  papildymą 
arba  pakeitimą  dviejų  trečdalių  balsų  priėmus. 

II.  Valstybės  Prezidentas  ir  jo  Kompetencija. 

6.  Iki  Steigiamasis  Seimas  bus  susirinkęs  ir  nusprendęs  Vals- 
tybės valdymo  formą  ir  Konstituciją,  Valstybės  Prezidentas  yra 
renkamas  Valstybės  Tarybos. 

7.  Valstybės  Prezidentui  numirus  ar  negalint  jam  eiti  ku- 
riam laikui  savo  pareigų,  pavaduoja  jį  Valstybės  Tarybos  Pir- 
mininkas. 

8.  Valstybės  Prezidentui  priklauso  vykdomoji  valdžia,  kurią 
jis  vykdo  per  Ministerių  Kabinetą,  atsakomą  prieš  Valstybės 
Tarybą. 

9.  Valstybės  Prezidentas:  a)  skelbia  su  savo  parašu  įstaty- 
mus ir  sutartis  su  kitomis  valstybėmis;  b)  kviečia  Ministerį  Pir- 
mininką, paveda  jam  sudaryti  Ministerių  Kabinetą  ir  tvirtina  jau 
sudarytą;  c)  atstovauja  Valstybei;  č)  skiria  pasiuntinius  ir  pri- 
ima akredituojamus  svetimųjų  valstybių  pasiuntinius;  d)  skiria 
augštesniuosius  kariumenės  ir  civilius  Valstybės  valdininkus;  e) 
laiko  savo  žinioje  kariumenę  Lietuvos  nepriklausomybei  bei  josios 
žemių  neliečiamybei  ginti  ir  skiria  Vyriausiąjį  Kariumenės  Vadą: 
g)  šaukia  ir  paleidžia  Valstybės  Tarybos  sesijas. 

10.  Valstybės  Prezidentui  priklauso  amnestijos  teisė. 

llt  Visi  Valstybės  Prezidento  skelbiamieji  aktai  turi  būti 
Ministerio  Pirmininko  arba  atatinkamo  Ministerio  parašu  žymimi. 

12.  Valstybės  Prezidento  žinioje  yra  Lietuvos  Valstybės 
antspauda. 

III.  Valstybės  Prezidento  teisės  leisti  įstatymus. 

13.  Valstybės  Tarybos  sesijų  tarpe  arba  per  jų  pertraukas, 
Valstybės  Prezidentas  turi  teisės  leisti  įstatymus  Minis terių  Ka- 
bineto priimtuosius. 

14.  Valstybės  Prezidentas  gali  Ministerių  Kabineto  priimtąjį 
įstatymo  sumanymą  grąžinti  Ministerių  Kabinetui  su  savo  pasta- 
bomis. Tuomet  Ministerių  Kabinetas  svarsto  jį  antrą  kartą.  Jei 
Prezidentas  neranda  galimu  ir  antrau  atveju  Ministerių  Kabine- 
to svarstymą  pasirašyti,  tuomet  šio  įstatymo  sumanymas  yra  įne- 
šamas į Valstybės  Tarybą  ir  josios  sesija  turi  būti  tuoj  aus 
sušaukta. 

IV.  Valstybės  Taryba. 

15.  Valstybės  Taryba  svarsto  ir  sprendžia  įstatymus  ir  su- 
tartis su  kitomis  valstybėmis. 

16.  Ministerių  Kabineto  priimtieB  ir  Valstybės  Prezidente 
pasirašytieji  įstatymai  neįnešami  į Valstybės  Tarybą. 

17.  Valstybės  Prezidentas  gali  Valstybės  Tarybos  priimtąjį 
įstatymą  grąžinti  Valstybės  Tarybai  su  savo  pastabomis.  Tuomet 
Valstybės  Taryba  svarsto  jį  antrą  kartą.  Antru  atveju  Valstybės 
Tarybos  apsvarstytas  ir  priimtas  įstatymas  turi  būti  Prezidento 
pasirašytas. 

13.  Valstybės  Tarybai  priklauso  interpeliacijos  ir  paklausi- 
mų teisė. 

V.  Ministerių  Kabinetas. 

19.  Ministerių  Kabinetą  sudaro  Ministeris  Pirmininkas. 

20.  Ministerių  Kabineto  sudėtį  tvirtina  Valst.  Prezidentas. 

2 L.  Ministerių  Kabinetas  iš  vieno  (solidaringai)  dirba  ir  iš- 
vieno  atsako. 

22.  Valstybės  Tarybai  išreiškus  nepasitikėjimą  Ministerių 
Kabinetui,  šis  atsistatydina. 

23.  Ministerių  Kabinetui  atstovauja  Ministeris  Pirmininkas 
arba  jį  pavaduojąs  vienas  kuris  Ministeris. 

24.  Įėję  į Ministerių  Kabinetą  Valstybės  Tarybos  Nariai  ne- 
nustoja buvę  Valstybės  Tarybos  Namais. 

25.  Ministerių  Kabinetas  ir  atskiri  Ministeriai,  Valstybės 
Tarybai  ir  jos  Komisijoms  pareikalavus,  turi  duoti  žinių  ir  pa- 
aiškinimų. 

ifl.  Pamatinės  piliečiij  teisės. 

26.  Visi  Valstybės  piliečiai,  vistiek  kurios  lyties,  tautybės,  ti- 
kybos, yra  lygus  prieš  įstatymus.  Luomų  privilegijų  nėra. 

27.  Laiduojama  (garantuojama)  asmens,  buto  ir  nuosavy- 
bės neliečiamybė,  tikybos,  spaudos,  žodžio,  susirinkimų  ir  draugi- 
jų laisvė,  jeigu  tik  tikslas  ir  vykdomieji  įrankiai  nėra  priešingi 
Valstybės  įstatymams.  Ginkluotų  asmenų  susirinkimai  drau- 
džiami, 

28.  Srityse,  kuriose  Lietuvos  Valstybės  nėra  išleistų  naujų 
įstatymų,  laikinai  palieka  tie,  kurie  yra  buvę  prieš  karę,  kiek  jie 
neprieštarauja  Lietuvos  Valstybės  Laikinosios  Konstitucijos  Pa- 
matiniams Dėsniams. 

29.  Karės  metu,  taip  pat  Valstybei  gręsiančiam  sukilimui,  ar 
riaušėms  neprileisti  yra  taikinami  ypatingi  įstatai,  kuriais  laiki- 
nai suvaržomos  piliečių  laisvės  garantijos. 

VII.  Steigiamasis  Seimas. 

30.  Valstybės  Valdžia  nustato  ir  skelbia  įstatymą  Steigiama- 
jam Seimui  rinkti. 

31.  Steigiamasis  Seimas  yra  renkamas  visuotinojo,  lygiojo, 
tiesiojo  ir  slaptojo  balsavimo  pamatais. 

32.  Steigiamojo  Seimo  narių  rinkimams  pasibaigus,  Seimas 
renkasi  Vilniuje  Valstybės  Valdžios  paskirtą  dieną. 

33#  Steigiamasis  Seimas  pradeda  darbą  dviem  trečdaliam  at- 
stovų susirinkus. 

VIII.  Valstybės  Kontrolė. 

34.  Valstybės  Kontrolė  daboja,  kad  butų  teisėtai  ir  teisingai 
dirbamas  sprendžiamasis  ir  vykdomasis  darbas  pajamų,  išlaidų 
ir  valstybės  finansų  ir  kitokių  valstybės  turto  saugojimo  srityje. 

35.  Valstybės  Kontrolei  atsiskaito  visos  Valstybės  ir  savival- 
dos įstaigos,  tos  labdarybės  įstaigos,  kurios  gauna  pašalpos  iš 
Valstybės,  ir  tos  bendrovės,  kurios  naudojasi  Valstybės  kreditu 
ir  garantijomis. 

36.  Valstybės  kontrolei  turi  būti  visuomet  prieinama  visa  at- 
skaitybė,  visos  knygos  ir  visi  §35  paminėtų  įstaigų  veiksmai. 

37.  Valstybės  Kontrolė  savo  iniciatyva  skiria  ir  vykdo 
revizijas. 

38.  Valstybės  Kontrolė  sudaro  atskirą  Valstybės  valdymo 
dalį  ir  nepriklauso  nuo  Ministerių  Kabineto. 

39.  Valstybės  Kontrolierių  parenka  ir  skiria  Valstybės  Pre- 
zidentas. 

40.  Valstybės  Kontrolierius  Valstybės  Tarybai  ir  jos  Komi- 
sijoms pareikalavus  turi  duoti  žinių  ir  paaiškinimų. 

41.  Valstybės  Kontrolierius  dalyvauja  Ministerių  Kabinete 
patariamuoju  balsu. 

42.  Valstybės  Kontrolierius  atsako  už  savo  darbus  prieš  Vals- 
tybės Tarybą  ir  atsistatydina,  Valstybės  Tarybai  išreiškus  jam 
nepasitikėjimą. 

Tai  šitokia  buvo  laikinosios  valdžios  konstitucija.  Pasisakius, 
kad  ji  šeimininkausianti  tik  iki  Steig.  Seimo,  laikinoji  valdžia, 
žinoma,  turėjo  jau  ruošti  Steigiamam  Seimui  dirvą.  Kaip  ji  prie 
to  ruošiesi,  mes  pamatysime  toliau. 


SKYRIUS  V. 

Steigiamasis  Seimas. 


RINKIMŲ  ĮSTATAI. 

Kad  supažindinus  skaitytoją  su  tuo,  kaip  Steigiamas  Seimas 
buvo  renkamas  ir  kas  jį  rinko,  paduosime  čionai  to  Seimo  rinki- 
mų įstatus,  kurie  buvo  minėtos  ”Valst.  Tarybos”  priimti  spalių 
30  d.,  1919  metų. 

I.  Kas  gali  rinkimuose  dalyvauti. 

1 str.  Lietuvos  Steigiamojo  Seimo  atstovai  renkami  yra  vi- 
suotinu, tiesiu,  ir  slaptu  balsavimu,  saugoj  ant  proporcionalę 
sistemą. 

2.  Rinkimuose  dalyvauja  visų  tikėjimų  ir  tautų  Lietuvos  pi- 
liečiai, vyrai  ir  moterįs,  kuriems  rinkikų  sąrašus  statyti  prade^ 
dant  suėjo  21  metai. 

Pastaba:  Karininkai,  mobilizuotieji  karo  valdininkai  ir  ka- 

reiviai atstovų  nerenka,  bet  patįs  atstovais  renkami  gali  būti. 

3.  Rinkikas  turi  tik  vieną  balsą,  kurį  privalo  pats  paduoti  be 
jokių  tarpininkų. 

4.  Negali  nei  rinkt,  nei  būti  išrinktais : a)  tie,  kuriem  už  tėvy- 
nės išdavimą  arba  kitą  kokią  sunkią  kaltę  teismo  yra  atimtos  tei- 
sės, išskiriant  iš  šio  skaičiaus  nuteistuosius  už  visokius 
politikos  srities  nusikaltimus,  b)  tie,  'kurie  yra  teismo  nu- 

bausti  už  nusikaltimą,  kuris  žmogaus  garbę  plėšia,  kaip  antai : va- 
gystę, prigavimą,  svetimo  turto  pasisavinimą,  vogtų  daiktų  pir- 
kimą arba  slėpimą,  kyšių  ėmimą,  slaptą  degtinės  varymą,  nusikal- 
timą prieš  Rinkimų  Laisvės  Apdraudimo  Įstatymo  pp.  2,  5 ir  6,  jei 
jiems  bausmę  atlikus  3 metai  dar  nepraėjo. 

5.  Renkamas  gali  būti  Lietuvos  pilietis  ir  pilietė,  kuris  (kuri) 
paskutinę  kandidatų  sąrašams  induoti  skirtą  dieną  bus  pabaigęs 
(-usi)  24  metus,  neatsižvelgiant  į tai,  kurioje  rinkimų  apylinkėje 
jis  (ji)  gyvena  ir  ar  yra  jis  (ji)  intrauktas  (-ta)  į rinkimų  sąra- 
šą, ar  ne. 

Pastaba:  a)  Karo  komendantas,  apskrities  viršininkas,  mi- 
licijos vadas  negali  būti  renkami  toje  vietoje,  kurią  apima  jų  val- 
džia; b)  išrinktieji  į Steigiamąjį  Seimą  Valstybės  valdininkai  ir 
kariškiai  St.  Seimo  laiku  išeina  iš  savo  užimamų  vietų. 

6.  Steigiamojo  Seimo  atstovų  skaičius  nustatomas  toks,  kad 
penkiolikai  tūkstančių  gyventojų  tektų  vienas  atstovas.  Jei  ku- 
rioje rinkimų  apygardoje,  taip  skaitant,  liks  ne  mažiau  kaip  8 tūk- 
stančiai gyventojų,  tada  tai  apygardai  pridedamas  dar  vienas 
atstovas. 

7.  Valstybės  Prezidentas  skelbia  rinkimų  dienas,  veizėdamas, 
kad  prieš  jas  butų  ne  mažiau  kaip  du  mėnesiu  laiko. 

II.  Kas  tvarko  rinkimus. 

8.  Rinkimams  į Steigiamąjį  Seimą  rengti  ir  tvarkyti  daromos 
yra  šios  komisijos:  a)  Vyriausioji  Rinkimų  Komisija,  b)  apygar- 
dų komisijos  ir  c)  apylinkių  komisijos. 

9.  Vyriausioji  Rinkimų  Komisija  sudaroma  iš  pirmininko  ir 
keturių  narių,  pristatomų  ministerių  kabineto  ir  tvirtinamų  vals- 
tybės prezidento. 

10.  Vyriausiosios  Rinkimų  Komisijos  žiniai  priklauso:  a)  pri- 
žiūrėti visą  rinkimų  tvarką  ir  eiseną,  b)  leisti  instrukcijas  ir  paaiš- 
kinimus, c)  skirti  apygardų  komisijų  pirmininkus,  d)  svarstyti 
ant  apygardų  komisijų  nutarimų  paduotuosius  skundus,  e)  nusta- 
tyti visų  į Steigiamąjį  Seimą  išrinktųjų  atstovų  sąrašą  ir  paskelb- 
ti jį  visų  žiniai,  f)  turėti  savo  žinioje  vyriausybės  skiriamąsias 
rinkimams  vykinti  lėšas  ir  g)  nustatyti  kiekvienai  rinkimų  apy- 
gardai rinktinųjų  atstovų  skaičių  sulyg  šio  įstatymo  G straipsniu. 

11.  Steigiamajam  Seimui  susirinkus,  vyriausioji  komisija  vi- 
sus aktus  induoda  Seimui. 

12.  Apygardos  rinkimų  komisijos  pirmininku  skiriamas  vie- 
nas vietos  taikos  teisėjų  — arba  apygardos  teismo  narių,  o jos  na- 

riai  renkami  yra  apskričių  tarybų  po  du  iš  kiekvienos  apskrities. 
Apygardose,  kuriose  yra  miestų,  valdomų  apskrities  teisėmis,  tų 
miestų  tarybos  renka  taip  pat  po  du  komisijos  nariu. 

13.  Apygardų  komisijos  privalo:  a)  padalyti  apygardą  į rim 
kimų  apylinkes,  veizint,  kad  apylinkėje  butų  nuo  3 ligi  7 tūkstan- 
čių gyventojų  ir  kad  apylinkės  plotas  atatiktų,  jei  galima,  vienam 
valsčiui;  b)  paskirti  apylinkių  komisijų  pirmininkus  ir  veizdėti, 
kad  apylinkės  komisijos  savo  laiku  pradėtų  ir  eitų  savo  darbą;  c) 
gauti  ir  išduoti  pinigus,  rinkimų  reikalais  asignuotus,  ir  d)  rinki- 
mams pasibaigus,  pristatyti  visus  aktus  vyriausiai  komisijai.  Be 
to,  apygardos  komisijos  atlieka  ir  kitą  šiuose  įstatymuose  nurody- 
tą darbą. 

14.  Apylinkės  rinkimų  komisija  steigiama  kiekvienai  apylin- 
kei iš  pirmininko  ir  ne  mažiau  kaip  šešių  narių;  jos  narius  renka 
valsčiaus  taryba  ir  rinkikų  skaičiaus. 

15.  Kada  kandidatų  sąrašai  bus  induoti  į apygardos  ir  apylin- 
kės komisijas,  įžengia  nuo  padavusiųjų  kandidatų  sąrašus  partijų 
arba  kuopų  po  vieną  narį. 

Pastaba:  a)  Apygardos  ir  apylinkės  komisijų  nariai  iš  Vals- 
tybės Iždo  atlyginimo  negauna;  b)  apygardų  ir  apylinkių  pimi 
ninkams  kreipiantis,  savivaldybės  privalo  duoti  komisijoms  rašti 
ninkus,  bet  šie  komisijos  balso  neturi. 

16.  Apylinkių  komisijos  atlieka  pačių  rinkimų  darbą,  kaip 
antai:  priima  balsus,  suskaito  juos,  balsavimui  pasibaigus,  ir  savo 
protokolus  inteikia  apygardų  komisijoms. 

17.  Pirmininkui  negalint  dalyvauti  posėdyje,  komisija  paveda 
eiti  pirmininko  pareigas  vienam  savo  nariui. 

18.  Komisijų  posėdžiai  yra  teisėti,  dalyvaujant  ne  mažiau 
kaip  pusei  ir  vienam  komisijos  nariui.  Visus  klausimus  komisijos 
sprendžia  paprasta  balsų  dauguma. 

19.  Valdininkai,  vyriausybės  ir  savivaldybių  įstaigos  privalo 
pildyti  rinkimų  komisijų  reikalavimus. 

III.  Kaip  surašomi  rinkikai. 

20.  Rinkimams  atlikti  daroma  kiekvienos  apylinkės  rinkikų 
sąrašai. 

21.  Rinkikų  sąrašus  paskirtu  laiku  daro  savo  lėšomis  valsčių 
arba  miestų  valdybos  pridėtu  pavyzdžiu,  dviem  egzemplioriais. 

22.  Į apylinkės  rinkikų  sąrašą  intraukiami  visi,  kas  turi  teisę 
dalyvauti  rinkimuose  į Steigiamąjį  Seimą  ir  apylinkėje  gyvena. 
Kas  atvyks  ir  apsigyvens  apylinkėje,  pradėjus  ruošti  rinkikų  sąra- 

šus,  tas  gali  būti  intrauktas  į naujosios  vietos  sąrašą,  jei  pristatys 
raštą,  kad  jis  išbrauktas  iš  senosios  gyvenamos  vietos  sąrašo  arba 
ten  į sąrašą  neintrauktas. 

23.  Rinkikų  sąraše  rašoma  abėcėlės  raidžių  eile  kiekvieno  rin- 
kiko pavardė,  vardas,  amžius,  užsiėmimas  ir  gyvenamoji  vieta. 
Rinkikų  sąrašą  pasirašo  valsčiaus  arba  miesto  valdyba. 

24.  Rinkikų  sąrašai  duodama  žiūrėti  kiekvienam,  kas  nori  žiū- 
rėti, ne  vėliau  kaip  keturiasdešimt  dienų  prieš  rinkimų  dieną  tuo 
budu,  kuriuo  lengviausia  jie  peržiūrėti.  Prieš  šitą  sąrašų  atsisklei- 
dimą valsčiaus  arba  miesto  valdyba  skelbia  visai  apylinkei,  kame, 
kokiu  laiku  ir  budu  rinkikų  sąrašai  galima  žiūrėti. 

25.  Nuo  sąrašų  atskleidimo  dienos  administracinės  valdžios 
atstovas  ir  kiekvienas  rinkikas  septynių  dienų  laiku  turi  teisės  pa- 
reikšti sustačiusiai  sąrašus  valdybai  raštu  arba  žodžiu,  jog  į sąra- 
šus kas  neintrauktas  arba  intrauktas  neteisingai. 

26.  Valsčiaus  arba  miesto  valdyba,  pripažinus  tokį  pareiškimą 
neteisingu,  patenkina  jį,  intraukdama  praleistąjį  asmenį  į sąrašą 
arba  išbraukdama  neteisėtai  intrauktajį.  Išbrauktajam  valdyba 
privalo  apie  tai  suteikti  žinių. 

27.  Atmestuosius  pareiškimus  ir  paduotuosius  skundus  vals- 
čių arba  miestų  valdybos  per  tris  dienas  turi  išsiųsti  į apygardos 
komisiją  su  išdėstytu  pasiteisinimu  ir  apie  tai  pranešti  tiems  kurių 
teisė  ginčijama  yra,  ir  kas  padarė  skundą. 

28.  Praėjus  minėtoms  25-me  straipsnyje  septynioms  dienoms, 
papildomas  sąrašas  ne  vėliau  kaip  per  tris  dienas  skelbiamas  visų 
žiniai,  budu  nurodytu  24  straipsnyje. 

29.  Apygardos  komisija  privalo  per  penkias  dienas  apsvarsty- 
ti gautus  skundus  viešame  posėdyje.  Ten  paaiškinimus  gali  išdės- 
tyti asmuo,  kurio  teisė  dalyvauti  rinkimuose  ginčijama,  o taip  pat 
asmuo,  kuris  yra  iškėlęs  tą  klausimą,  žodžiu  arba  raštu.  Posėdžio 
diena  turi  būti  jiems  paskelbta. 

30.  Apygardos  komisijos  nutarimas  per  tris  dienas  gali  būti 
apskustas  vyriausiajai  komisijai  per  apygardos  komisiją,  bet 
skundas  nestabdo  nutarimo  vykdinimo. 

31.  Vyriausioji  komisija,  gavusi  skundus,  privalo  juos  apsvar- 
styti per  tris  dienas.  Jos  nutarimai  neskundžiami. 

32.  Rinkikų  sąrašai,  apygardos  arba  vyriausiosios  komisijų 
nutarimais  papildyti,  turi  būti  viešai  paskelbti  ne  vėliau  kaip  sep- 
tyniomis dienomis  prieš  rinkimų  dieną,  budu  24  str.  nurodytu. 

IV.  Partijų  teisės  rinkimuose. 

33.  Kiekviena  partija  arba  kuopa  ne  vėliau  kaip  trisdešimt 
dienų  prieš  rinkimų  dieną  gali  induoti  apygardos  komisijai  sąrašą 
tų  asmenų,  kuriuos  ji  siūlo  Steigiamojo  Seimo  atstovais.  Tokį  kan- 
didatų sąrašą  privalo  pasirašyti  savo  ranka  ne  mažiau  kaip  penkios 
dešimtys  apygardos  rinkikų. 

34.  Sąraše  turi  būti  įrašyta  kiekvieno  kandidato  pavardė,  var- 
das, amžius,  ušsiėmimas  ir  gyvenamoji  vieta  kuo  aiškiausia.  Prie 
sąrašo  turi  būti  pridėtas  raštu  kiekvieno  kandidato  pasirašytas  su- 
tikimas būti  renkamam.  Sąraše  gali  būti  ir  indavusios  jį  partijos 
arba  kuopos  vardas. 

35.  Pasirašiusieji  sąrašą  rinkikai  privalo  taip  pat  pažymėti 
savo  užsiėmimą  ir  gyvenamąją  vietą  ir  pristatyti  liudymą,  jog  jie 
apygardoje  yra  intraukti  į rinkikų  sąrašą. 

36.  Partijos  arba  kuopos  sąraše  kandidatų  skaičius  gali  būti 
mažesnis,  negu  tenkąs  apygardai  atstovų  skaičius  ir  ne  daugiau 
didesnis,  kaip  per  pusę. 

37.  Tas  pats  kandidatas  gali  būti  įrašytas  į sąrašą  ne  daugiau 
kaip  penkiose  apygardose. 

38.  Apygardos  komisija  išduoda  raštelį,  kuriuo  patvirtina  ku- 
kurį  mėnesį,  dieną  ir  valandą  ji  priėmė  kandidatų  sąrašą, 
sąrašą. 

39.  Apygardos  komisija  turi  veizdėti,  kad  jos  apygardoje  tie 
patys  asmens  nebūtų  intraukti  į kelis  kandidatų  sąrašus,  ir  kad 
tie  patys  rinkikai  nepasirašytų  kelių  kandidatų  sąrašų. 

40.  Induodama  kandidatų  sąrašą  partija  arba  kuopa  privalo 
nurodyti  apygardos  komisijai  asmenį,  kurį  ji  ingalioja  atstovauti 
jai  komisijoje  visokiais  reikalais.  Jei  ingaliotinis  nenurodytas,  tai 
juo  laikomas  tasai,  kuris  pirmas  yra  pasirašęs  sąrašą.  Ingaliotinis, 
o jo  nesant,  pirmasis  pasirašęs  sąrašą  gali  suteikti  komisijai  jos 
būvamoje  vietoje  savo  adresą,  tada  skelbimai  siunčiami  į namus; 
nesuteikus  gi  jam  savo  adreso,  skelbimai  pakabinami  komisijos 
bute. 

41.  Rinkikų  partijos  arba  kuopos,  jei  jos  nori,  kad  jų  atstovai 
dalyvautų  apygardos  ir  apylinkės  komisijų  posėdžiuose,  privalo 
nurodyti  asmenis,  kurie  turi  būti  įrašyti  į komisijų  narių  skaičių. 

42.  Sąrašus  gavus,  apygardos  komisija  per  tris  dienas  turi 
reikalauti  iš  partijų,  arba  kuopų  ingaliotinių  pašalinti  paduotųjų 
kandidatų  sąrašų  trukumus.  Tie  trukumai  turi  būti  pašalinti,  lie- 
kant ne  mažiau  kaip  21  dienai  lig  rinkimų  dienos.  Tuo  pat  laiku 
kandidatai,  intrauktieji  į kelis  apygardos  komisijos  sąrašus,  priva- 

lo  pareikšti  apygardos  komisijai,  kuriame  sąraše  jie  tinka  pasilik- 
ti; nepareiškus,  jie  išbraukiami  iš  visų  sąrašų. 

43.  Einant  ginčui  dėl  teisių  kurio  kandidato,  jo  vieton  42-jo 
straipsnio  laiku  gali  būti  statomas  kitas  kandidatas,  jei  tai  pasiū- 
lys ne  mažiau  kaip  pusė  sąrašą  pasirašiusiųjų  rinkikų.  Tuo  pat  lai- 
ku sąrašas  gali  būti  papildytas  naujais  kandidatais  sulyg  įstatymų 
leidžiamuoju  skaičium. 

44.  Tinkamuosius  kandidatų  sąrašus  apygardos  komisijos 
numeruoja  iš  eilės,  kaip  jie  buvo  induoti,  su  tais  numeriais  paka- 
bina apygardos  komisijos  bute  ne  vėliau  kaip  19  dienų  prieš  rinki- 
mų dieną,  suteikia  juos  miestų  ir  valsčių  valdyboms,  apylinkių  ko- 
misijoms ir  skelbia  visų  žiniai. 

45.  Rinkikų  partijos  arba  kuopos,  indavusios  savo  kandidatų 
sąrašus,  gali  pareikšti  apygardos  komisijai  ne  vėliau  kaip  14  dienų 
prieš  rinkimų  dieną,  kad  jos  sujungia  savo  kandidatų  sąrašus.  To- 
kius pareiškimus  privalo  pasirašyti  partijų  arba  kuopų  ingalioti- 
niai  arba  sąrašus  pasirašiusieji  rinkikai.  Apie  kandidatų  sąrašų 
susijungimą  apygardos  komisija  tuojau  skelbia  visų  žiniai.  Tokie 
susijungę  sąrašai  laikomi  už  vieną.  Vienas  kuris  sąrašas  negali  da- 
lyvauti keliuose  susijungimuose. 

46.  Kai  kandidatų  sąrašai  ir  jungtiniai  sąrašai  paskelbti  visų 
žiniai,  jie  nebegali  būti  paimti  atgal. 

47.  Jei  kokioj  apygardoj  paduotas  tik  vienas  kandidatų  sąra- 
šas arba  keli,  bet  juose  bendras  kandidatų  skaičius  nėra  didesnis 
už  tenkamąjį  apygardai  atstovų  skaičių,  tai  balsavimo  nedaroma, 
o pasiūlytieji  kandidatai  laikomi  išrinktais. 

V.  Rinkimai. 

48.  Rinkimai  tęsiasi  dvi  dienas;  visi  darbininkai  ir  tarnautojai 
rinkimų  dieną  yra  paliuosuojami  nuo  darbo. 

49.  Balsų  indavimo  vieta,  diena  ir  valanda  turi  būti  paskelbtos 
apylinkės  komisijos  pirmininko  visų  žiniai  bent  15  dienų  prieš 
rinkimų  dieną. 

50.  Apylinkės  komisijos  pirmininkas  bent  5 dienomis  prieš 
rinkimų  dieną  kviečia  komisijos  narius  atvykti  į komisijos  butą 
nustatyti  rinkimų  dieną  ir  valandą. 

51.  Butų  rinkimams  atlikti  duoda  valsčius  arba  miesto  valdy- 
ba ; butas  turi  būti  erdvus.  Stalas,  prie  kurio  susėda  apylinkės  ko- 
misija, statomas  taip,  kad  jis  butų  prieinamas  iš  visų  pusių.  Ant 
to  stalo  turi  būti  pastatyta  keturkampė  skrynutė  su  nedideliu  vi- 
duryje dangčio  plyšiu  kortelėms  įleisti;  skrinutės  toks  didumas, 

kad  į ją  tilptų  visų  rinkikų  kortelės,  o dangčio  plyšys  toks,  kad  į jį 
lystų  konvertas  su  kortele.  Skrynučių  didumą  nustato  apygardos 
komisija.  Skrynutės  prirengiamos  miestų  ir  valsčių  valdybų. 

52.  Rinkimų  bute  geidžiama  dar  vienas  kambarys,  įneinamas 
tik  per  rinkimų  kambarį,  arba,  jei  tokio  kambario  nėra,  tai  netoli 
komisijos  stalo  turi  būti  pastatytas  dar  vienas  ar  du  stalu,  kad 
rinkikas  nematomai  galėtų  indėti  savo  kortelę  į konvertą. 

Rinkimų  bute  turi  būti  taip  pat  prieinamoj  vietoj  padėti  rinki- 
mų įstatymai  ir  rinkikų  sąrašai. 

53.  Rinkimai  atliekami,  induodant  indėtą  į konvertą  kortelę 
tik  su  vienu  išsirinktu  kandidatų  sąrašu. 

54.  Rinkimų  kortelės  ir  konvertai  vienokio  didumo  prirengia- 
mi tuoj,  kaip  tik  kandidatų  sąrašai  paskelbti.  Jų  prirengimas  pa- 
vedamas apygardų  rinkimų  komisijoms. 

Pastaba:  Balsuojant  leidžiama  naudotis  ir  partijų  arba  gru- 
pių paruoštomis  kortelėmis,  jeigu  jos  tokios  pat  formos,  didumo  ir 
spalvos,  kaip  komisijos  paruoštosios  kortelės. 

55.  Kortelėje  turi  būti  atspausdintas  tik  vienas  kandidatų  są- 
rašas. Už  tad  kiekvienam  rinkikui  induodama  tiek  kortelių,  kiek 
sąrašų  apygardoje.  Kortelės  turi  būti  induotos  rinkikams  prieš 
rinkimų  dieną  bent  3 dienomis  butų  vyriausios  rinkimų  komisijos 
paskelbtu.  Kortelės  negali  būti  dalinamos  rinkimų  bute.  Konvertai 
prirengiami  iš  nepermatomo  popierio  su  apygardos  komisijos  ant- 
spaudu; jie  duodami  rinkimų  bute. 

56.  Kortelės  ir  konvertai  prirengiami  valstybės  lėšomis,  asig- 
nuojamomis vyriausiai  rinkimų  komisijai.  Vėliau  išlaidos  dalina- 
mos tarp  apskričių  ir  grąžinamos  iš  s vi  valdybių  lėšų. 

57.  Rinkimų  dieną  komisijoj  turi  būti  visi  apylinkės  komisijos 
nariai  ir  sekretorius ; per  rinkimus  jų  turi  pasilikti  bute  ne  mažiau 
kaip  trys;  vienu  laiku  negali  išeiti  komisijos  pirmininkas  ir  jo? 
sekretorius. 

58.  Kalbų  rinkimų  bute  ir  per  30  sieksnių  aplink  jį  tarti  nelei- 
džiama, tik  komisijos  nariai,  rinkikui  prašant,  gali  paaiškinti  jam 
rinkimų  tvarką. 

59.  Komisija  gali  pašalinti  kiekvieną,  kuris  ardo  rinkimų 
tvarką.  Prireikus  komisija  gali  kviestis  pajėgos  tvarkai  įvesti. 

60.  Rinkimai,  kaip  sodžiuose,  taip  ir  miestuose  prasideda  pa- 
skelbtą dieną  8 vai.  iš  ryto.  Pirmininkas,  patikrinęs,  jog  visi  komi- 
sijos nariai  vietoje,  skelbia,  kad  rinkimai  prasideda,  ir  su  nariais 
patikrinęs,  jog  skrynutė  tuščia  yra  ir  turi  tik  vieną  plyšį,  užrakina 

ją,  prideda  antspaudus  ir  kviečia  atvykusius  rinkikus  duoti  savo 
balsus,  saugoj  ant  eiles;  po  to  skrynutė  nebegali  būti  atidaroma. 

61.  Rinkikas,  inėjęs  į rinkimų  kambarį,  pasako  savo  pavardę, 
vardą,  gyvenamąją  vietą,  parodo  asmens  paliudymą  ir,  raštininkui 
pažymėjus  rinkikų  sąraše  jo  pavardę,  ima  iš  komisijos  nario  ran- 
kos prie  atskiro  stalo  konvertą  su  antspaudu,  eina  prie  kito  atski- 
ro stalo  (arba  į atskirą  kambarį,  jei  jis  yra),  indeda  savo  kortelę 
niekam  nematant  į konvertą;  priėjęs  prie  komisijos  stalo,  induoda 
užlipintą  konvertą  pirmininkui;  komisijos  pirmininkas  rinkiko 
akyse  įleidžia  konvertą  į skrynutę  pro  plyšį ; tada  rinkikas  išeina. 
Jei  kokios  kūno  dalies  trukumas  kliudo  rinkikui  indėti  kortelę  į 
konvertą  ir  induoti  konvertą  pirmininkui,  tai  rinkikas  gali  pavesti 
tai  padaryti  komisijos  nariui. 

62.  Kortelės,  indėtos  į konvertą  be  antspaudo  arba  į konvertą 
su  kokiu  ženklu,  yra  grąžinamos. 

63.  Vakare  8 vai.  balsų  priėmimas  baigiamas ; po  8 vai.  priima- 
mi tik  tų  balsai,  kurie  į rinkimų  butą  inėjo  prieš  8 valandą. 

64.  Be  to,  pirmininkas  uždengia  skrynutės  plyšį,  deda  antspau- 
dą, užrakina  rinkimų  kambarį  (arba  kambarius),  visiems  išėjus 
deda  antspaudą  ant  durų  ir  palieka  sargybą.  Antrą  dieną  iš  ryto 
komisija  patikrina,  ar  antspaudai  ant  durų  nesulaužyti,  ir  nuima 
juos  toliau  rinkimams  tęsti;  tos  dienos  vakare  deda  antspaudus 
tuo  pat  budu,  kaip  pirmą  dieną. 

65.  Rinkimams  pasibaigus,  vadinas  trečią  dieną,  10  vai.  iš  ry- 
to komisijos  pirmininkas  atidaro  rinkimų  buto  duris  ir  su  komisi- 
jos nariais,  o taip  pat  rinkikais,  kurie  atvyko,  atidaro  skrinutę, 
skaito,  kiek  konvertų  indėta  į skrinutę,  neatplėšdami  konvertų; 
jei  konvertų  skaičius  skiriasi  nuo  pažymėtų  rinkikų  sąraše  indavu- 
siųjų  balsus  skaičiaus,  tad  tai  paaiškinama  protokole,  išrodant, 
kiek  galima,  to  priežastis. 

66.  Tą  darbą  atlikus,  konvertai  atplėšiami  ir  skaitoma,  kiek 
balsų  paduota  už  kiekvieną  kandidatų  sąrašą. 

67.  Pripažįstamos  netikromis  kortelės : 

a)  kurios  yra  paženklintos,  b)  kuriose  kas  nors  parašyta  už 
arba  prieš  kandidatus,  c)  kuriose  nurodyta  visai  kitos,  negu  kan- 
didatų sąraše,  pavardės,  d)  kurių  yra  dvi  ar  daugiau  su  įvairiomis 
kandidatų  pavardėmis,  e)  kuriose  yra  ne  visos  kurio  nors  kandida- 
tų sąrašo  pavardės,  f)  kuriose  rinkikas  yra  pasirašęs,  g)  kuriose 
yra  kas  išskusta  arba  pataisyta. 

68.  Klausimai  dėl  kortelių  tikrumo  svarstomi  apylinkės  komi- 


30 


LIETUVOS  RESPUBLIKOS  ISTORIJA 


sijos;  jos  narių  balsams  pasidalinus  lygiai,  pirmininko  balsas 
nusveria. 

69.  Visam  apylinkės  komisijos  darbui  nuo  pradžios  ligi  pabai- 
gos rašomas  protokolas,  kuriame  turi  būti  įrašyta:  pirmininkų 
įsakymai,  rinkikų  pasiskundimai,  komisijos  nutarimai,  stojusiųjų 
rinkikų  skaičius,  kiekvieno  kandidatų  sąrašo  gautas  balsų  skai 
čius,  pripažintų  netikromis  kortelių  skaičius.  Protokolą  pasirašo 
apylinkės  komisija  ir  kurie  nori  rinkikai.  Protokolo  pavyzdys  pri- 
dedamas skyrium. 

70.  Apylinkės  komisijos  protokolas  leidžiamas  tuojau,  bet  ne 
vėliau  kaip  trečią  dieną  apygardos  komisijai  su  pridėtomis  atski- 
ruose, iš  eilės  sunumeruotuose,  konventuose  rinkikų  kortelėmis, 
kurių  tikrumą  ar  netikrumą  svarstyt  turėjo  apylinkės  komisija  ir 
savo  nutarimą  protokole  išdėstė.  Nepridedamas  prie  protokolo  ki- 
tas korteles,  ir  kandidatų  sąrašus  apylinkės  komisija  sudeda  į ką 
patogiau,  prideda  savo  antspaudą  ir  laiko,  ligi  rinkimai  bus  pripa- 
žinti tikrais. 

71.  Apygardos  komisija,  viešame  posėdyje,  ne  vėliau  kaip  per 
tris  dienas,  peržiurėjus  pridėtas  prie  apylinkės  komisijos  protoko- 
lo korteles,  galutinai  sprendžia,  kurios  kortelės  tikros,  kurios  ne- 
tikros, ir  suskaito,  kiek  kiekvienoje  apylinkėje  paduota  balsų  už 
kiekvieną  kandidatų  sąrašą. 

VI.  Kaip  dalijami  kandidatams  balsai. 

72.  Nustatydama  atstovų  skaičių  kiekvienam  sąrašui,  apygar- 
dos komisija  suskaito,  kiek  balsų  gavo  kiekvienas  kandidatų  sąra- 
šas visose  rinkimų  apylinkėse,  o paskui  imdama  domėn  apygardos 
Steigiamojo  Seimo  atstovų  skaičių,  padidina  jį  tarp  paskelbtųjų 
kandidatų  sąrašų  proporcingai  gautiems  kiekvieno  sąrašo  balsams 
ir  apie  tad  skelbia  visų  žiniai. 

73.  Skirstant  Steigiamojo  Seimo  atstovus  kandidatų  sąrašam, 
daroma  taip:  balsų  skaičius,  paduotas  visoje  apygardoje  už  kiek- 
vieną kandidatų  sąrašą,  dalinama  iš  eilės  į 1,  2,  3,  4,  5 ir  toliau ; iš 
rastųjų  dalmenų  užrašomi  didesnieji,  pradedant  nuo  didžiausiojo, 
iš  viso  tiek,  kiek  apskrtiyje  turi  būti  išrinkta  Steigiamojo  Seimo 
narių ; skaitoma  po  atstovą  didesniems  delmenims  pradedant  nuo 
didžiausiojo.  Jei  dviejų  sąrašų  butų  rasti  tie  patįs  skaičiai,  tai 
traukiama  burtą,  katram  sąrašui  tenka  atstovas.  Skaičiavimo  pa- 
vyzdys pridedamas  skyrium. 

74.  Jei  kuriam  sąrašui  tektų  didesnis  atstovų  skaičius,  negu  jo 

kandidatų  skaičius,  tai  atliekantis  nuo  to  sąrašo  atstovų  skaičius 
dalinamas  yra  tarp  kitų  kandidatų  sąrašų. 

75.  Sujungusieji  kandidatų  sąrašai  laikomi  yra  už  vieną  sąra- 
šą; užtat  atstovų  skaičius  skiriama  jiems,  atsižvelgiant  į gautąjį 
balsų  skaičių.  Tarp  susijungusiujų  sąrašų  atstovų  skaičius  skirs- 
tomas budu,  nurodytu  73  str.,  jei  tarp  susijungusiųjų  grupių  nėra 
kitokios  sutarties. 

76.  Intrauktieji  į sąrašą  kandidatai  eina  į Steigiamojo  Seimo 
narius  iš  eilės,  pradedant  nuo  pirmojo. 

Išrinktiesiems  atstovams  apygardos  komisija  išduoda  tam 
tikrą  liudymą. 

77.  Vyriausioji  rinkimų  komisija,  patyrusi,  jog  tas  pats  as' 
muo  išrinktas  Steigiamojo  Seimo  nariu  keliose  apygardose,  klau- 
sia jo,  kurios  apygardos  atstovu  jis  nori  būti.  Jei  paklaustasai  per 
tris  dienas  neatsakys,  tad  jis  skaitomas  išrinktu  toje  apygardoje, 
kur  daugiau  balsų  gavo. 

VII.  Rinkikai  gali  protestuoti. 

78.  Apygardos  komisijai  paskelbus  išrinktųjų  atstovų  pavar- 
des, kiekvienas  rinkikas,  o taip  pat  apskričių  visšininkai  gali  pa- 
duoti tai  komisijai  per  7 dienas  protestus  dėl  rinkimų  trukumų  ir 
jų  pasekmių. 

79.  Apygardos  komisija,  ištyrinėjusi,  kiek  galima  greitu  laiku 
protestą,  tuojau  leidžia  jį  su  savo  nuomone  vyriausiajai  rinkimų 
komisijai. 

80.  Jei  vyriausioji  komisija  pripažins,  jog  koks  atstovas  netei- 
sėtai intrauktas  į išrinktųjų  sąrašą,  tai  išbraukia  jį  ir  įsako  apy- 
gardos komisijai  išbrauktojo  vieton  statyti  kitą  iš  kandidatų 
sąrašų. 

81.  Jei  Vyriausioji  komisija  iš  duotų  žinių  patirs,  kad  per  rin- 
kimus buvo  imtasi  papirkimo,  prievartos,  prigavimo  ir  kitų  nusi- 
kalstamų darbų,  arba  jeigu  rinkimų  įstatymai  nebuvo  saugojami 
ir  jeigu  todėl  rinkimų  rezultatai  buvo  iškreipti,  tad  ji  atšaukia  rin- 
kimus ir  įsako  intaisyti  naujus  rinkimus  tais  pačiais  sąrašais  ne 
vėliau  kaip  per  20  dienų. 

82.  Visų  rinkimų  teisėtumą  svarsto  ir  sprendžia  Steigiamasis 
Seimas. 

83.  Jei  kas  nustos  buvęs  Steigiamojo  Seimo  nariu,  tai  jo  vie- 
ton stoja  kitas  iš  to  paties  sąrašo,  kaip  eina  eilė  kandidatų.  Ne- 
sant sąraše  kandidatų,  Steig.  Seimo  nario  vieta  lieka  neužimta. 

VIII.  Išrinktųjų  atstovy  susirinkimas  į Seimą. 

84.  Steigiamasis  Seimas  renkasi  nevėliau  kaip  mėnesiui  praė- 
jus po  rinkimų  dienų.  Jį  šaukia  ir  susirinkti  dieną  skiria  valsty- 
bės prezidentas. 

85.  Steigiamojo  Seimo  posėdžiai  prasideda  suvažiavus  ne  ma- 
žiau kaip  pusei  ir  vienam  jo  narių,  neskaitant  tų  vietų,  kuriose 
rinkimai  negalėjo  įvykti. 

86.  Steigiamąjį  Seimą  atidaro  valstybės  prezidentas. 

87.  Prūsų  Lietuva  renka  atstovus  į Steigiamąjį  Seimą  laiky- 
damasi išdėstytų  šiuose  įstatymuose  bendrų  dėsnių,  tik  rinkimų 
diena  gali  būti  jai  skirta  ir  kita. 

88.  Atskyrus  savivaldybės  paskirtąsias  išlaidas,  kitos  rinkimų 
išlaidos  imamos  iš  Valstybės  Iždo. 

(Pasirašo) 

A.  Smetona,  Valstybės  Prezidentas ; 

St.  šilingas,  Valstybės  Tarybos  Pirmininkas; 

Galvanauskis,  Ministeris  Pirmininkas ; 

V.  Petrulis,  Valstybės  Tarybos  Sekretorius. 

1919  m.  lapkričio  mėn.  20  d. 

PRIEDAS. 

Rinkimų  apygardų  sąrašas. 

I.  Apygardą  sudaro  šios  apskritys:  Mariampolės,  Seinų,  Su- 
valkų ir  Alytaus;  centras  Mariampolė. 

II.  Apygardą  — šakių,  Vilkaviškio,  Kauno  miesto,  Kauno  ap- 
skrities ir  Trakų-Kaišedorių ; centras  Kaunas. 

III.  Apygardą  — Raseinių,  Tauragės  ir  Kėdainių  apskričiai; 
centras  Raseiniai. 

IV.  Apygardą  — Telšių,  Kretingos  ir  Mažeikių  apskričiai; 
centras  Telšiai. 

Apygardą  — Šiaulių,  Biržų  ir  Panevėžio  apskričiai;  centras 
Panevėžys. 

VI.  Apygardą  — Rokiškio,  Ežerėnų,  Utenos  ir  Ukmergės; 
centras  Utena. 

VII.  Apygardą  — Vilniaus  miesto  ir  apskrities  ir  Švenčionių 
apskrities;  centras  Vilnius. 

VIII.  Apygardą  — Ašmenos,  Lydos  ir  Volkovisko  apskričiai; 
centras  Lyda. 

IX.  Apygardą  — Bieloviežo,  Bielsko  ir  Baltstogės  apskričiai; 
centras  Baltstogė. 

X.  Apygardą  — Sokolkos,  Gardino  miesto  ir  apskrities  ir  Au- 
gustavo apskr. ; centras  Gardinas. 

V.  Petrulis,  Valstybės  Tarybos  Sekretorius. 

Rinkimų  laisvės  apdraudimo  įstatymas. 

1)  Kas  neteisėtai  įsiveržš  į susirinkimą,  sušauktą  rinkimų  rei- 
kalais arba  inėjęs  nepasitrauks  iš  jo,  pareikalavus  jo  vedėjui,  arba 
kliudys  rinkti,  baudžiamas  bauda  ligi  500  auksinų  arba  areštu. 

2)  Valdininkas,  kuris  valstybės  Įstaigoje  darbo  metu  žodžiu 
ar  raštu  varys  rinkimų  agitaciją,  baudžiamas  ligi  1,500  auksinų 
piniginės  baudos  arba  areštu. 

3)  Kas  savo  valia,  nuims,  nuplėš,  nudraskys,  pertaisys,  pa- 
dirbdins viešai  tam  tikroje  valdžios  skiriamoje  vietoje  iškabintą 
renkamąjį  kokios  partijos  ar  kuopos  skelbimą,  pranešimą,  sąrašą, 
baudžiamas  bauda  ligi  1,000  auksinų. 

4)  Kas  žodžiu  ar  raštu  varys  rinkimų  agitaciją  uždraustoje 
vietoje,  baudžiamas  bauda  ligi  500  auksinų. 

5)  Kas  balsavimui  pasivadins  ne  savo  vardu,  baudžiamas  bau- 
da ligi  500  auksinų. 

6)  Kas  savo  valdžia,  papirktu,  prievarta  arba  grąsinimu  rin- 
kėjui ar  jo  šeimynos  nariui  mėgins  palenkti  rinkėją,  kad  nepaduo- 
tų  balso  apskritai,  arba  kad  paduotų  jį  taip,  kaip  anas  norėtų, 
baudžiamas  areštu  arba  kalėjimu. 

7)  Už  tvarkos  ardymą  rinkimų  vietoje  rinkimų  metu,  bau- 
džiamas ligi  500  auksinų. 

(Pasirašo) 

A.  Smetona,  Valstybės  Prezidentas; 

St.  šilingas,  Valstybės  Tarybos  Pirmininkas; 

Galvanauskas,  Ministeris  Pirmininkas; 

V.  Petrulis,  Valstybės  Tarybos  Sekretorius. 

1919  m.  lapkričio  20  d. 

SKYRIUS  VI. 

Kova  dėl  Steigiamojo  Seimo 


KARĖS  STOVIS  IR  KITOKIOS  REPRESIJOS. 

Nors  Steigiamojo  Seimo  rinkimų  įstatai  buvo  paruošti  ir 
laikinosios  valdžios  patvirtinti,  tečiaus  Lietuvos  žmonėms  prisi- 
ėjo pakelti  daug  kovos,  pakol  jie  privertė  valdžią  Steigiamąjį  Sei- 
mą sušaukti. 

Kad  supratus  kodėl  laikinoji  Lietuvos  valdžia  nenorėjo  Sei- 
mą šaukti,  tai  visų  pirma  reikia  žinoti,  kas  buvo  ta  "laikinoji  val- 
džia." Ta  valdžia  buvo  "šalies  Taryba,"  kurią  kontroliavo  kunigai 
arba  klerikalai.  Nors  buvo  skiriamos  ministerijos,  tečiaus  visą  ša- 
lies politiką  nustatydavo  "šalies  Taryba."  Ministerijos  buvo  sky- 
riamos  tik  techniškam  darbui  dirbti.  Ir  jeigu  kuri  ministerija 
Tarybos  pienams  pasipriešindavo,  tai  Taryba  ją  nuversdavo.  Taip 
buvo  ir  su  Šleževičiaus  kabinetu.  Tas  kabinetas  prirengė  Steigia- 
mojo Seimo  rinkimų  įstatus  ir  ėjo  jau  prie  žemės  padalinimo,  bet 
klerikalams  nepatiko  to  kabineto  nusistatymas  tais  klausimais. 
Pavyzdžiui,  Steigiamojo  Seimo  rinkimų  įstatuose  tas  kabinetas 
buvo  uždraudęs  kunigams  naudoti  bažnyčią  ir  sakyklą  politinei 
savo  agitacijai.  Tuo  buvo  atimta  klerikalams  svarbiausis  įrankis 
kovai  su  kitomis  partijomis,  žemės  klausimu  Šleževičiaus  kabine- 
tas taipgi  buvo  kitaip  nusistatęs,  negu  dvarponiai  ir  klebonijų 
prabaščiai  norėjo.  Kaip  sekėme  augščiau,  Šleževičiaus  kabinetas 
stojo  da  ir  užtai,  kad  lenkams  užkirtus  kelią  Lietuvon,  kuomet 
klerikalai  ir  jų  rėmėjai  pažangiečiai  su  generolu  Žukausku  prieša- 
kyje tiktai  bolševikams  mirtiną  karę  skelbė.  Todėl  klerikalų  Tary- 
ba Šleževičiaus  kabinetą  nuvertė  ir  tuoj  aus  pertaisė  Steigiamojo 
Seimo  rinkimų  įstatus.  Tą  įstatų  vietą,  kur  buvo  draudžiama  ku- 
nigams vartoti  maldos  namus  politinei  agitacijai.  Taryba  išbrau- 
kė. Tuo  budu  kunigai  dabar  galėjo  agituoti  už  krikščionių  demo- 
kratų partiją  tiesiog  iš  sakyklų  ir  nuo  altoriaus. 

Bet  tai  da  ne  viskas.  Prieš  kunigų  agitaciją  bažnyčiose,  socia- 
listinės partijos  galėjo  pastatyti  savo  agitaciją  viešuose  susirin- 
kimuose. Taigi  klerikalų  Taryba  pasirūpino,  kad  klerikalų  priešai 
negalėtų  ir  susirinkimų  laikyti.  Tuo  tikslu  buvo  įvestas  karės  sto- 
vis, uždrausti  visoki  mitingai  ir  panaikinta  spaudos  ir  žodžio 
laisvė. 

Tai  šitokia  buvo  "laikinoji  valdžia."  Ji  baisiai  bijojo,  kad  į 
Steigiamąjį  Seimą  žmonės  neišrinktų  sosialistų.  Todėl  ji  kaip  įma- 
nydama varžė  rinkimus  ir  darė  viską,  kad  kaip  galint  nustumti 
juos  nuo  savęs  toliau. 

Tečiaus  kad  už  tokias  šunybes  žmonės  prieš  klerikalus  nesu- 
kiltų, tai  Taryba  elgėsi  labai  atsargiai  ir  gudriai,  šitoj  politikoj  ji 
stengėsi  kiek  galėdama  savo  veidą  slėpti.  Ji  išstūmė  savo  prieša- 
kin  Yčo-Voldemaro-Smetonos  partiją  — "Pažangą."  Iš  "pažangie- 
čių" buvo  sudarytas  beveik  visas  ministerių  kabinetas  ir  jis  dirbo 
klerikalams  visą  jų  politikos  darbą.  "Šalies  Taryba"  iš  už  scenos 
tik  "suflioriavo"  "pažangiečiams."  Užtaigi  Lietuvos  liaudį  taip 
pasipiktino  "pažangiečių"  darbais,  kad  kuomet  atėjo  į Steigiamąjį 
Seimą  rinkimai,  tai  Yčo-Voldemaro-Smetonos  partija  negalėjo 
pravesti  nei  vieno  savo  kandidato  į Steigiamąjį  Seimą. 

Kiek  per  tą  laikotarpį  Lietuvos  politikoj  buvo  intrigų  ir  ko- 
rupcijos, tai  geriausia  nušviečia  Juozo  Gabrio  atviras  laiškas 
Smetonai. 

Gabrys  išduoda  savo  sėbrų  paslaptis. 

Juozas  Gabrys,  buvęs  vyriausis  klerikalų  ir  tautininkų  politi- 
kos inžinierius,  bet  vėliaus  su  jais  susipykęs,  pradėjo  kelti  aikštėn 
visas  jų  šunybes  ir  skelbti  jų  paslaptis.  Birželio  mėnesyje,  1919 
metų,  jisai  paskelbė  atvirą  laišką,  kame  tiesiog  reikalavo,  kad 
Smetona  su  savo  kaizerine  Taryba  liautųsi  mulkinęs  žmones,  su- 
šauktų kuogreičiausia  Steigiamąjį  Seimą  ir  pats  rezignuotų. 

Štai  tas  laiškas,  taip  kaip  jis  tilpo  145-tam  "Draugo"  numery: 

"Jo  Malonei  Antanui  Smetonai, 

"Lietuvos  Valstybės  Tarybos  pirmininkui. 

"Tamista, 

"Atsimeni  tuos  sunkius  metus,  kuomet  musų  Tauta,  vienam 
jungui  nukritus,  pateko  kitam  dar  sunkesniam.  Lietuva  prispaus- 
ta vaitoja,  o balso  jos  niekas  negirdi,  nes  ji  buvo  atskirta  nuo  viso 
pasaulio  plieno  ir  ugnies  siena.  Nevienas  lengvatikis  manė,  kad 
musų  tauta  žus  karės  ugnies  viešnioj,  o jos  likučiai  paskęs  sve- 
timtaučių juroj." 

Toliaus  Gabrys  primena  Smetonai,  kaip  tais  sunkiais  laikais 
jisai,  Gabrys,  daręs  įvairių  pienų  ir  konspiracijų  su  Lietuvos 
politikieriais.  Girdi : 

"Mano  rūpesčiu  Tamsta  ir  keli  kiti  Lietuviai  vargais,  nega- 
lais tapo  atkviesti  Lausanės  III  Tautų  kongresan  (1916  m.),  kur 

pirmą  kartą  tapo  paskelbtas  pasauliui  obalsis  nepriklausomos 
Lietuvos.” 

Negana  to, — 

”Man  kalbinant  pasisekė  jus  sukviesti  (sakau  sukviesti,  ne 
išrinkti)  Vilniuje  rugsėjo  konferencijon  (1917  m.),  kur  tapo  iš- 
rinkta ir  vokiečių  okupacijos  valdžios  patvirtinta  Taryba,  kurios 
pirmininku  tapai  paskirtas  Tamista, 

"Atsimeni  Tamista  kokiomis  sąlygomis  Taryba  tapo  pripa- 
žinta Berno  konferencijoj  (1917  m.)  'branduoliu’  busimos  Lietu- 
vos valdžios ; nei  viena  tų  sąlygų  Tarybos  netapo  išpildyta.” 

Kokios  tos  sąlygos  buvo,  Gabrys  savo  laiške  nepasako.  Tai 
konspiracijos  paslaptis,  kuri  patiems  ponspira toriams  težinoma. 
Gabrys  tuo  tik  parodo,  ka,d  jie  darė  konspiracijas. 

Toliaus  jis  drožia  Smetonai: 

"Tamista,  kaipo  Tarybos  pirmininkas,  ir  pati  Taryba  nesuge- 
bėjot  tinkamai  išpildyti  ant  jūsų  uždėtą  užduotį;  jus  prasikaltote 
prieš  tautą;  jus  sulaužėte  demokratizmo  principus;  jus  patys,  ne- 
būdami tautos  išrinkti,  drįsote  pasisavinti  tautos  suverenybę; 
jus  tautos  nepasiklausę  drįsote  rišti,  spręsti  visos  tautos  likimą, 
sauvaliai  ją  skelbdami  monarchija  ir  Lietuvos  karaliaus  sostą 
sauvaliai  siūlydami  vokiškam  kunigaikščiui  Urach’ui  (11  liepos, 
1918  m.).  Jus  buvote  sutikę  padaryti  su  Vokietija,  senojo  rėžimo, 
konvencijas,  sutartis  (karišką,  muito,  kelių  ir  pinigų),  kurios  bu- 
tų visiškai  sunaikinę  Lietuvos  nepriklausomybę." 

Gabrys,  žinoma,  prie  tų  mašinacijų  irgi  prigulėjo,  bet  jis 
visgi  turėjo  pilietiškos  drąsos  dabar  prisipažinti,  kad  tai  buvo  ju- 
došiškas  darbas  ir  kad  tą  darbą  varė  pono  Smetonos  kompanija. 

Toliaus  jis  ima  buvusius  savo  sėbrus  nagan  dėl  Steigiamojo 
Seimo : 

"Jus  kiek  vėliaus,  karei  pasibaigus  ir  sąlygom  prieš  tai  per- 
simainius, nesušaukėt  Steigiamojo  Seimo,  idant  jo  rankosna  sudė- 
ti Lietuvos  likimą,  nes  bijojot  stoti  rusčion  tikrų  tautos  išrinkti- 
nių akyvaizdon.  Jus  negalėjot  apginti  Lietuvos  ribas  nuo  jos  prie- 
šų rusų — bolševikų  ir  lenkų  ir,  pirmam  pavojui  atsiradus,  Tamis- 
ta su  visa  savo  šeimyna  ir  artimiausiais  draugais  ir  patarėjais,  p. 
Yču  ir  p.  Voldemaru,  išbėgot  užsienin  ir  tik  pavojui  praėjus,  Lie- 
tuvos jaunimui  atstačius  savo  krutinę  prieš  priešą,  Tamista 
triumfaliai  pargrįžai  Lietuvon  ir  sauvaliai  pasiskelbei  Lietuvos 
respublikos  prezidentu. 

"Kokią  teisę  Tamista  ir  Taryba  turite  uzurpuoti  sau  Steigia- 
mojo Seimo  teises?  Negana  to,  kokią  teisę  Tamista  turėjai  už- 

traukti  ant  Lietuvos  šimto  milionų  paskolą  pas  vokiečius  ir  tai 
sąlygom  priešingom  ir  pragaištingom  Lietuvos  gyvybei  ir  jos 
ateičiai  ?” 

Paskui  Gabrys  nurodo  priežastį,  kodėl  Lietuvos  atstovų  są- 
jungininkai nenorėjo  įsileisti  taikos  konferencijon.  Jis  sako 
Smetonai : 

"žinai  Tamista,  delko  Lietuvos  nepriklausomybės  nepripa- 
žįsta  Ententos  valstijos  ir  delko  Jūsų  atstovų:  Voldemaro  ir  Yčo 
neįleidžia  į Taikos  konferenciją? 

”Delto,  kad  Tamista,  visa  Taryba  ir  patys  jūsų  paskirtieji 
atstovai,  nebūdami  tautos  išrinktiniais,  o vokiečių  paskirti,  susi- 
kompromitavote su  jais  įvairiomis  derybomis,  pragaištingomis 
Lietuvai.  Kol  Lietuva  neturės  tikros  valdžios,  kilusios  iš  Steigia- 
mojo Seimo  ir  atsakomingos  prieš  jį,  mes  negalime  tikėtis  Lietu- 
vos nepriklausomybės  pripažinimo  ir  į Taikos  konferenciją 
pateikimo.  ” 

Todėl  Gabrys  stato  Smetonai  šitokį  "ultimatumą:" 

"Tamista  ir  Taryba  uzurpuodami  ir  pasityčiodami  iš  tautos 
teisių,  netekote  joje  visiškai  pasitikėjimo;  jus  privalot  pasitrauk- 
ti, tuoj  aus  sušaukti  Steigiamąjį  Seimą  ir  jo  rankosna  sudėti  Lie- 
tuvos likimą." 

Beto,  Gabrys  parašė  dar  atvirą  laišką  ir  į lietuvių  visuome- 
nę Amerikoje,  kurį  išspausdino  chicagiškė  "Lietuva"  Nr.  130.  Ši- 
tas laiškas  buvo  rašytas  Kaune  25  balandžio,  1919  metų,  ir  taip 
pat  tvirtina,  kad  laikinoji  Lietuvos  valdžia  yra  ta  pati  Valstybės 
Taryba,  kuri  buvo  ne  žmonių  išrinkta,  bet  kaizerio  junkerių  pa- 
skirta. Šitą  klerikalų  tarybą  Gabrys  ve  kaip  charekterizuoja: 

"Kas  gi  ištikrujų  yra  ta  Taryba?  Tai  yra  grupė  (maž-daug 
20)  asmenų,  Vokiečių  Ludendorf’o  ir  Isenburg’o  pasklidų  1917  m. 
Ši  grupė  prisikvietė  vėliaus  keletą  sau  tinkamų  draugų.  Socialis- 
tai — atsisakė  dalyvauti  V.  Taryboj,  praminė  ją  nebe  tūlo  teisin- 
gumo 'Lopyta.’  Ji  netyčiomis  atsidūrusi  priešakyje  musų  tautos 
kritiškiausios  jos  gyvybės  valandoj,  sauvaliai  pasisavinusi  tautos 
suverenybę,  be  jokios  atodairos  riša  visos  tautos  likimą. 

"Šita  grupė  sudaro  tikrą  kamarillą,  kurios  priešakyje  stovi 
Smetona,  baronas  šilingas  (tas  pats,  ką  1917  m.  Petrogrado  Sei- 
me protestavo  prieš  Lietuvos  nepriklausomybę)  ir  kun.  Staugai- 
ti. Pernai  vasarą  ji  sauvaliai  nutarė  Lietuvą  padaryti  monar- 
chija ir  net  pakvietė  jai  karalių  — vokiškąjį  kunigaikštį  Urach'ą. 
Dabar  vėl  vos  pusei  metų  praslinkus,  tautos  nepasiklausus,  ta  pati 
Taryba  paskelbė  Lietuvą  respublika  ir  net  paskyrė  jai  prezidentą 

asmenyje  savo  pirmininko  Smetonos.  Ar  tai  rimta?  Šis  paskuti- 
nis, lygiai  kaip  ir  pirmutinis  Tarybos  gestas,  sukėlė  didžiausią 
pasipiktinimą  visoj  Lietuvoj,  o užsienyj  Lietuvą  išstatė  ant  juo- 
ko. Kaip  reikalauti,  kad  pripažintų  mus  nepriklausomybę,  tokią 
valdžią  turint? 

"Šituos  pamatinius  dalykus  tegali  išrišti  tik  Steigiamasis 
Seimas,  tautos  išrinktas  visuotinu  balsavimu.  Bet  Lietuvos  kama- 
rilla  nesistengia  suvisu  šaukti  Steig.  Seimo,  kuris  padarytų  galą 
jos  viešpatavimui,  visus  gi  tuos,  kurie  sušaukimo  to  seimo  reika- 
lauja, skaito  maištininkais.  Argi  ne  rusų  biurokratų  pėdomis  eina 
mūsiškė  valdžia?  Ji  prives  musų  tautą  prie  naujo  Lenkų  ir  Vo- 
kiečių jungo,  ar  sugrąžįs  į senąją  Rusų  jungą." 

Bet  tai  da  ne  viskas.  Musų  skaitytojai  atsimena,  kaip  tuomet 
tautininkų  ir  klerikalų  organai  rėkavo  iš  džiaugsmo,  kad  laikinoji 
valdžia  gavusi  100,000,000  markių  paskolos.  Tautininkų  ir  kleri- 
kalų laikraščiai  Amerikoje  aiškino,  kad  tą  100  milionų  markių 
sudėję  patys  Lietuvos  gyventojai.  Gabrys  tvirtina,  kad  tai  yra 
melas  ir  apgavystė.  Jisai  praneša,  kad — 

"...  p.  p.  Smetona,  Yčas,  Voldemaras,  Šaulis  ir  kun.  Purickis 
užtraukė  Berline  ant  Lietuvos  100  milionų  paskolą,  atsisakydami 
Lietuvos  teisių  ant  Prūsų  Lietuvos  (pigiai  apkainavo  Prūsų 
Lietuvą ! ! I) ." 

Taigi  pasirodo,  kad  tą  100,000,000  markių  ne  Lietuvos  žmo- 
nės sudėjo  Smetonos  kompanijai,  bet  Vokietijoj  jie  buvo  pasko- 
lint, arba,  anot  Gabrio,  gauti  už  "pardavimą  Prūsų  Lietuvos." 

Gabrys  atvirai  užmeta  laikinai  Lietuvos  valdžiai  "kyšių  ėmi- 
mą" ir  vagystes.  Jis  sako: 

"...Laiks  nuo  laiko  viens  kits  valdininkas  išdumia  su  visu  iždu, 
(kaip  antai  atsitiko  Gardine)  arba  visa  banda  gyvulių  mus  val- 
džios užpirktų  kareiviams,  vietoj  j kazarmę  — patenka  į žydelio 
'tvartą." 

Toliau  jis  rašo: 

"Maža  to,  partivumas,  protekcijonizmas  ir  intrigos  gaišina 
valstybės  statymo  darbą.  Niekas  nenori  dirbti  pozityvį  darbą, 
kožnas  nori  patekti  į ministerius,  kas  su  visu  yra  nesunku,  jokių 
kvalifikacijų  nereik,  užtenka  sudaryt  partiją,  kad  ir  iš  kelių  na- 
rių (Santara,  Pažanga  ir  k.)  ir  pasiskelbti  lyderiu." 

Tas  pats  esą  ir  su  kariumene. 

"Musų  kareivija  yra  jau  užkrėsta  pačiam  savo  branduolyj 
partiviškumu  ir  protekcijonizmu,"  sako  Gabrys.  "Tankiai  gabus, 
seni,  prityrę  profesionalai  karininkai  (oficieriai)  paduoti  komen- 

dari  jaunučių,  neprityrusių,  tik-ką  iškeptų  oficierių.  Kiti,  prašali- 
nami nuo  tarnybos  vien  dėlto,  kad  jie  nepatinka  tam,  ar  kitam 
ministeriui,  arba  nenori  tapti  įrankiu  vienos,  ar  kitos  partijos. 

"Nepasitenkinimas  rimtųjų,  sveikųjų  gaivalų  yra  didelis, 
opozicija  kįla  vis  didesne.  Buvo  bandyta  leisti  opozicijos  laikraštį, 
bet  mūsiškė  valdžia,  kaip  ir  rusų,  neleidžia  savęs  kritikuoti.  Kas 
drįsta  jai  teisybę  pasakyti,  tas  vienybės  ardytojas,  tas  bolševikas 
ir  kaipo  toksai  kišamas  į kalėjimą." 

Yčas  su  Voldemaru  patįs  save  pasiskyrę  "Lietuvos  atstovais" 
į taikos  konferenciją.  Bet  kadangi  sąjungininkų  akįse  jiedu  buvę 
susikonpromitavę  su  vokiečiais  Berline,  tai  juodviejų  netik  neįlei- 
dę  taikos  konferencijon,  bet  Paryžiaus  laikraščiai  dagi  pareikala- 
vę, kad  jiedu  išvažiuotų  iš  Paryžiaus  kaipo  "nepageidaujami." 

Kad  Lietuvą  ant  kojų  pastačius  ir  kaltininkus  nubaudus, 
Gabrys  reikalauja  Steigiamojo  Seimo.  To  reikalaujančios  da  ko- 
kia tai  "Aukšsiausia  Lietuvių  Taryba"  ir  "Tautos  Sąjunga,"  ku- 
rioms, kaip  rodos,  pats  Gabrys  vadovavo. 

Nereikia  nei  aiškinti,  kad  šitokios  Gabrio  revaliacijos  buvo 
skaudus  smūgis  Smetonos  valdžiai.  Todėl  ji  pradėjo  Gabrį  gaudyt 
ir  galimas  daiktas,  kad  butų  jį  pakorus  už  išvilkimą  šitų  šunybių 
aikštėn,  bet  Gabrys  išsinešė  užsienin. 

Gabrys,  žinoma,  yra  savo  rūšies  avantiurininkas  ir  jo  žodį 
negalima  už  gryną  pinigą  imti.  Tečiaus  įdomus  dalykas,  kad  su 
Gabrio  tvirtinimais  sutinka  ir  kitų  žmonių  žodžiai.  Pavyzdžiui, 
tūlas  Vigantas,  rašydamas  apie  Valstybės  Tarybą  "Tėvynės"  Nr. 
18,  1919  metų,  irgi  sako,  kad  toji  taryba  buvo  ne  žmonių  rinkta, 
bet  kaizerio  paskirta,  štai  Viganto  žodžiai: 

"...būrys  lietuvių-inteligentų  Vilniuje  padavė  raštu  vokiškai 
okupacijos  valdžiai  reikalavimą  leisti  sutverti  Lietuvoje  šalies 
atstovybę. 

"Vokiečiai...  sutiko  ant  to  ir  leido  sušaukti  Vilniun  viso  kra- 
što atstovybę,  bet  jokių  rinkimų  tai  atstovybei  nebuvo  leista.  Vie- 
tiniai įžymesni  žmonės  nurodė  vokiečiams  kandidatus  ir  vokiečiai 
davė  kai-kuriems  tų  kandidatų  leidimą  važiuoti  Vilniun  į seimą. 
Tokiu  budu  susirinko  Vilniuje  išviso  240  atstovų.” 

Taigi  tas  seimas  buvo  ne  žmonių  rinktas,  bet  vokiečių  pa- 
skirtas. Ir  tas  vokiečių  paskirtas  seimas  paskyrė  iš  savo  tarpo 
Krašto  Tarybą  iš  20  narių,  o ši  vėl  iš  savo  tarpo  paskyrė  poną 
Smetoną  savo  prezidentu,  o vėliaus  ir  visos  Lietuvos  prezidentu. 

Tą  patį  vėliaus  patvirtino  ir  pulkininkas  Warwick  Green, 
Amerikos  militarės  misijos  viršininkas,  kuris  tais  laikais  tyrinėjo 

dalykų  stovį  Lietuvoj  ir  Latvijoj.  Sugrįžęs  paskui  Paryžiun  jis 
pasakė,  kad  kaip  Latvijos,  kaip  ir  Lietuvos  valdžia  tuomet  buvo 
"niekas  daugiau,  kaip  tik  Vokietijos  padaras,  palaikomas  Vokieti- 
jos pinigais  ir  jos  organizatoriais." 

Nejaugi  visi  šitie  žmonės  kalbėjo  tokius  dalykus  susitarę  su 
Gabriu?  Apie  Gabrį  galima  butų  pasakyti,  kad  jis  turėjo  kokių 
išrokavimų  diskredituoti  laikiną  Lietuvos  valdžią;  gal  jis  pats 
norėjo  užimti  Smetonos  vietą;  bet  kokiais  gi  tikslais  galėtų  tai  da- 
ryti Amerikos  valdžios  atstovas?  Juk  jam  nedaro  skirtumo,  kas 
Lietuvos  prezidentas  ir  kaip  jis  rinktas.  Jis  nuvažiavo  tenai  tiktai 
faktus  surinkti.  O faktų  jis  j ieškojo,  be  abejonės,  ne  pas  Gabrį, 
bet  pas  laikinąją  Lietuvos  valdžią.  Ir  štai  jis  praneša,  kad  toji  val- 
džia buvo  Vokietijos  padaras  ir  Vokietijos  pinigais  palaikoma. 
Vokietija  paskolino  jai  100,000,000  markių.  Tą  jau  visi  žino. 

Bet  ne  tame  dar  skandalas.  Tarp  tautininkų  ir  klerikalų  A- 
merikoje  atvirai  buvo  kalbama,  kad  skolinant  iš  Vokietijos  tuos 
100,000,000  markių  vienas  buvusių  Lietuvos  "ministerių”  uždir- 
bęs... 6,000,000  markių.  Negana  to,  kuomet  Anglija  paskui  užpro- 
testavusi prieš  skolinimą  iš  Vokietijos  pinigų,  Lietuvos  valdžia 
užtraukusi  paskolą  Anglijoj  ir  Vokietijai  atmokėjusi,  prie  ko  tas 
"ministeris"  uždirbęs  dar  2,000,000  markių. 

Iš  tų  "uždirbtų"  pinigų  paskui  buvęs  įsteigtas  Lietuvoj  bai- 
kas  ir  amerikiečių  bendrovės  buvo  kviečiamos  sudėti  tan  bankan 
savo  pinigus.  Bet  bendrovės  bijojosi,  kad  Steig.  Seimas  to  banko 
paskui  nekonfiskuotų,  kada  išeis  aikštėn,  jog  jis  uždėtas  Lietuvos 
valstybės  pinigais.  Todėl  politikieriai  ir  nenorėję  Steigiamojo  Sai- 
mo  šaukti,  o Gabrys,  visas  tas  šmuklerystes  suuodęs,  dėlto  tik  ir 
spyrėsi,  kad  Seimas  butų  sušauktas.  Mat,  jam  pikta,  kad  ne  jam 
tie  8,000,000  markių  teko.  Jis  norėjo  savo  konkurentams  keršyt. 
Ir  jis  buvęs  tikras,  kad  Steigiamas  Seimas,  jeigu  tuomet  jis  butų 
sušauktas,  visą  tą  "kamariliją"  butų  sukišęs  kalėj iman. 

Tai  tiek  apie  Gabrio  revaliacijas.  Dabar  pažiūrėsime,  ką  apie 
laikiną  Lietuvos  valdžią  ir  jos  politiką  kalbėjo  partijos  ir  spauda. 

Spaudos  ir  partijų  protestai. 

Kad  klerikalų  kontroliuojama  laikinoji  vyriausybė  persekio- 
jo priešingų  sau  partijų  žmones  ir  neleido  jiems  vesti  rinkimų 
propagandos,  tai  yra  ir  daugiau  dokumentų,  negu  Gabrio  laiškai. 
Tik  pasiklausykit,  kaip  rašė  11  vasario  1920  metų  "Darbas,"  liau- 
dininkų organas: 

"Artinasi  rinkimai  į Steigiamąjį  Seimą.  Daugelis  valdininkų, 

prisigėrusių  rusų  biurokratijos  papročių  ar  dvasios,  ir  taip  gana 
linkę  prie  sauvalybės,  o esant  karo  stoviui  ir  nesant  žodžio  nei 
spaudos  laisvės  daugelis  jų  jaučiasi  karaliukais  ir  savo  darbais 
žmones  tiesiog  į bolševikų  ar  svetimų  prieglobstį  varo.  Padėtis  da 
pavojingesnė,  kad  ši  valdininkų  ir  komendantų  sauvalybė  liečia 
paprastai  tik  biednuomenę  bei  pažangesniųjų  demokratinių  gai- 
valų politikos  darbuotę,  kuomet  patys  dešinieji  kunigai  laisvai 
sau  agituoja  bažnyčiose,  o bolševikų  agitatoriai  — senuoju  budu, 
slaptai.  Tokia  padėtis,  šalia  represijų,  privedė  prie  to,  kad  dauge- 
lije  vietų  pažangieji  žmonės  atsisakė  dalyvauti  savivaldybių  rin- 
kimuose, o kai  kur  jau  pradeda  abejoti  ir  apie  Steigiamąjį  Seimą 
ir  net  tiesiog  kalba  apie  St.  Seimo  rinkimų  boikotą.,, 

Apie  Seimo  rinkimų  boikotą  žmonės  kalbėjo  dėlto,  kad  išro- 
dė, jog  kitos  negu  klerikalų  partijos  negalės  nei  vieno  atstovo  į 
Seimą  pravesti,  nes  susirinkimai  ir  prakalbos  buvo  uždrausta, 
spaudoje  taipgi  negalima  buvo  nieko  prieš  valdžią  ir  klerikalus  ra- 
šyti, o bažnyčiose  tuo  tarpu  buvo  varoma  didžiausia  agitacija  už 
krikščionių  demokratų  partiją.  Todėl  kitos  partijos  manė  jau  vi- 
sai rinkimuose  nedalyvauti.  Tečiaus  prieš  pat  rinkimus  visos  par- 
tijos susidėjo  ir  įteikė  valdžiai  griežtą  reikalavimą,  kad  karės 
Sttovis  butų  iki  rinkimų  atšauktas  ir  sugrąžinta  susirinkimų,  žo- 
džio ir  spaudos  laisvė.  Beto  da  partijos  įteikė  valdžiai  šitokį  savo 
pareiškimą : 

(1)  Imtis  ginklo  ne  tiktai  prieš  bolševikus,  bet  ir  prieš  besi- 
veržiančius į musų  valstybę  lenkų  legionus  ir  įsibriovusius  draug 
su  vokiečiais  Kolčako  batalionus ; 

(2)  šalinti  iš  žvalgybos  ir  štabo,  kurio  rankose  krašto  apsau- 
ga, visus  valstybei  neištikimus  lenkų  ar  rusų  žmones; 

(3)  šalinti  tokius  pat  gaivalus,  kur  jų  yra,  ir  iš  kitų  musų 
valstybės  įstaigų; 

(4)  Mažinti  ekonomijos  reikalams  ministerijų  skaičių,  be  ku- 
rių musų  valstybė  gali  apsieiti; 

(5)  Mažinti  ir  valdininkų  skaičių,  be  kurių  einamas  darbas 
gali  vykti; 

(6)  Steigti  demokratines  visam  kraštui  vienodais  pagrindais 
nustatytas  savivaldybės  įstaigas; 

(7)  Eiti  neatidėtinai  prie  Steigiamojo  Seimo; 

(8)  Įstatymais  apdrausti  darbininkus  nuo  darbdavių 
naudojimo ; 

(9)  Veikiau  paskelbti  įstatymą,  kuriuo  konfiskuojamas  tur- 
tas visų,  nusidėjusių  Lietuvos  nepriklausomybei; 

(10)  Varžyti  valdininkų  savivaliavimą  ir  budriau  prižiūrėti 
jų  pareigų  atlikimą; 

(11)  Panaikinti,  kur  galima,  karo  padėtį  ir  duoti  spaudos, 
žodžio  ir  susirinkimų  laisvę  tiems  piliečiams,  kurie  stovi  ant  Lie- 
tuvos nepriklausomybės  pagrindo  ir  dirba  valstybės  kūrimo  darbą. 

Šitas  pareiškimas  buvo  įteiktas  Smetonos  valdžiai  25  rugsė- 
jo, 1919  metų.  Po  juo  buvo  pasirašę  Socialdemokratų  Partijos  at- 
stovas V.  Požėla,  liaudininkų  partijos  atstovas  d-ras  M.  Nasvytis, 
Santaros  — Sidžikauskas,  ir  kiti. 

Šitaip  spaudžiama,  valdžia  noroms-nenoroms  atšaukė  karės 
stovį  ir  paskelbė  Steigiamojo  Seimo  rinkimus. 

Steigiamojo  Seimo  sąstatas. 

Rinkimai  į Steigiamąjį  Seimą  įvyko  14-15  balandžio,  1920  m. 
Seimas  susirinko  15  gegužės  tų  pačių  metų.  Išviso  į Seimą  buvo 
išrinkta  112  atstovų,  kurie  sulyg  partijų  dalijosi  taip: 

Krikščionių-demokratų  (klerikalų),  59; 

Valstiečių  Sąjungos  ir  liaudininkų,  29; 

Socialdemokratų,  13; 

žydų,  6; 

Lenkų  3; 

Vokiečių,  1 ; 

Nepartyvių  darbininkų,  1. 

Pažangos  partijos,  iš  kurios  klerikalų  Taryba  buvo  sudarius 
laikinąją  Lietuvos  valdžią,  neišrinkta  nei  vieno  atstovo.  Ir  prezi- 
dentas Smetona,  ir  Yčas,  ir  Voldemaras,  ir  kiti  tos  partijos  "šu- 
lai” išėjo  laukan. 

Rinkimuose  dalyvavo  tarp  80  ir  90  nuoš.  visų  bausuotojų. 

Steigiamam  Seimui  susirinkus,  Smetonos  valdžios  dienos  pa- 
sibaigė. Lietuvos  prezidento  vietą  užėmė  Seimo  pirmininkas,  ku- 
riuo buvo  išrinktas  Stulginskas,  krikščionių  demokratų  partijos 
narys. 

SKYRIUS  VII. 

Taika  su  Rusija. 


SUTARTIS. 

Svarbiausis  pirmųjų  Steigiamojo  Seimo  darbų  buvo  taika  su 
Sovietų  Rusija,  su  kuria  laikinoji  Lietuvos  valdžia,  pataikauda- 
ma užsienio  reakcininkams,  buvo  pradėjus  karę. 

Lietuva  nusiuntė  Maskvon  savo  delegaciją  ir  tenai  buvo  pa- 
sirašyta sekanti  taikos  sutartis: 

Lietuva  iš  vienos  šalies  ir  Rusija  iš  antrosios,  būdamos  tvir- 
tai pasiryžusios  teise  ir  teisingumu  pagrįsti  patvarius  pamatus 
ateities  savitarpio  santikiams,  kurie  abiem  valstybėm  ir  jų  gy- 
ventojams suteiktų  visą  rimties  ir  gero  kaimynų  sugyvenimo  la- 
bą, nusprendė  tam  tikslui  pradėti  tarybas  ir  paskyrė  savo  įga- 
liotinius : 

Lietuvos  Demokratinė  Respublika — 

Tomą  Naruševičių, 

Petrą  Klimą, 

Simoną  Rozenbaumą, 

Juozą  Vailokaitį  ir 
Vytautą  Račkauską, 

Gi 

Rusijos  Federacinė  Socialistinė  Tarybų  Respublika^ 

Adolfą  Joffe,  Abraomo  sūnų, 

Julijoną  Marcblevskį,  Juozapo  sūnų,  ir 
Leonidą  Obolenskį,  Leonido  sūnų. 

Pažymėtieji  įgaliotiniai,  viens  kitam  pateikę  savo  įgaliojimus 
ir  pripažinę  juos  esant  sustatytus  tinkama  forma  ir  reikiama 
tvarka,  susitarė  dėl  šių  dalykų: 

Straipsnis  L 

Remdamiesi  Rusijos  Federacinės  Socialistinės  Tarybų  Res- 
publikos paskelbtąja  visų  tautų  teise  laisvai  apsispręsti  ligi  joms 
visiškai  atsiskiriant  nuo  valstybės,  kurios  sudėtyje  jos  yra,  Rusi- 
ja be  atodairą  pripažįsta  Lietuvos  Valstybės  savarankiškumą  ii' 
nepriklausomybę  su  visomis  iš  tokio  pripažinimo  einančiomis  ju- 
ridinėmis sėkmėmis  ir  gera  valia  visiems  amžiams  atsisako  nm* 

visų  Rusijos  suvereniteto  teisių,  kurių  ji  yra  turėjusi  lietuvių  tau- 
tos ir  jos  teritorijos  atžvilgiu. 

Kad  Lietuva  buvo  kuomet  priklausiusi  Rusijai,  tas  faktas 
neuždeda  lietuvių  tautai  ir  jos  teritorijai  jokių  pareigų  Rusijos 
linkui. 

Straipsnis  II. 

Valstybės  siena  tarp  Lietuvos  ir  Rusijos  eina: 

Pradėdama  nuo  tos  vietos,  kur  Gorodniankos  upė  įteka  į Be- 
bro upę,  tolumo  2 varstai  į rytus  nuo  Čarnaliaso  kaimo.  Gorod- 
niankos upe  tarp  Chmelnikų-Chmelevkos  ir  Levkų-Olšos  kaimų; 
nuo  ten  sausuma  į Veselavo  kaimo  pietų  šoną;  nuo  ten  bevardžiu 
Kamenos  upės  intaku  iki  tos  vietos,  kur  tąsis  intakas  įteka  į mi- 
nėtąją Kamenos  upę  tolumo  apie  varstą  nuo  Veselavo  kaimo.  To- 
liau Kamenos  upės  tėkme  augštyn  tolumo  apie  varstą;  nuo  ten 
sausuma  maždaug  valsčiaus  valdybos  link  kaime  Nerastnaja  ligi 
pat  bevardžio  Sidros  upės  intako  versmių;  toliau  tuo  intaku  iki  jo 
santako  su  Sidra  tolumo  apie  varstą  nuo  Siderkos  kaimo ; nuo  ten 
Sidros  (Siderkos,  Sidriankos)  tėkme  tarp  šeštakų  ir  Siderkos  kai- 
mų, pro  Sidros  miestelį,  tarp  Jurašių  ir  Ogorodnikų  kaimų,  pro 
Beniašių  kaimą,  pro  Litvinkos  kaimą,  tarp  Zveranų  ir  Timanų,  iki 
Lovčikų  kaimo;  nuo  ten  sausuma  į Valkušių  kaimo  pietų  šoną; 
nuo  ten  į čuprinavo  kaimo  šiaurės  šoną ; toliau  į aukštumą,  kurioj 
stovi  trigonometrinis  punktas  (108,0)  tolumo  apie  varstą  į pietus 
nuo  Navodielių  kaimo;  toliau  į Tolčių  sodybų  šiaurės  šoną  tolumo 
maždaug  varstas  į šiaurę  nuo  jų;  nuo  ten  į Dubavosios  kaimo  pie- 
tų šoną;  toliau  Induros  upe,  pro  Luškių  kaimą,  pro  Induros  mies- 
telį, pro  Prokapavičių  kaimą,  pro  Bieliavo  kaimą;  toliau  Lašos 
upe,  pro  Babrauninkų  kaimą  ir  toliau  šita  upe  iki  jos  santako  su 
Svisločim.  Toliau  Svisločies  upe  iki  jos  santakos  su  Nemunu;  nuo 
ten  Nemunu  ligi  Beržunos  (Berezinos)  upės  žiočių,  Beržunos,  Is- 
ločies  ir  Voložinkos  upėmis,  Voložino  miesto  vakarų  šonu,  Brilkų, 
Burlokų  (Burmokų)  ir  Polikščiauščiznos  kaimų  šiaurės  šonu ; nuo 
ten  į šiaurės  rytus  Mielašių  ir  Gintauščiznos  (Menžikauščiznos) 
kaimų  rytų  šonu  tolumo  apie  varstą  nuo  jų;  toliau  į šiaurės  rytus 
Chochlo  miesto  vakarų  šoną  tolumo  apie  varstą  nuo  jo;  toliau  Su- 
chanarovščiznos  kaimo  vakarų  šonu  tolumo  apie  varstą  nuo  jo. 
Nuo  ten  siena  pasuka  į šiaurės  rytus  į Berezovcų  kaimo  vakarų 
šoną  tolumo  nuo  jo  apie  vieną  varstą;  toliau  į šiaurės  rytus  Vas- 
kaučių  kaimo  vakarų  šonu;  nuo  ten  Lialkovščiznos  kaimo  vakarų 

šonu  apie  vieną  varstą  nuo  jo;  nuo  ten  pasuka  į šiaurę,  į Kuliauš- 
čiznos  kaimo  vakarų  šoną  ir  nuo  ten  į šiaurę  tarp  Drenių  ir  Žerlo- 
kų  kaimų ; nuo  ten  į šiaurės  vakarus  Garavinos  kaimo  rytų  šonu  ir 
Adomavičių  kaimo  vakarų  šonu;  toliau  į Mislevičių  kaimo  rytų 
šoną;  toliau  Buchovščiznos  kaimo  rytų  šonu  į Molodečnos  stotį, 
kurią  perkerta  taip,  kad  geležinkelio  Vilniaus-Molodečnos-Lydos 
linija  lieka  Lietuvos  teritorijoje,  o geležinkelio  Vileikos-Molodeč- 
nos-Minsko  linija  Rusijos  teritorijoje;  nuo  ten  Buchovkos  upe  iki 
jos  santako  su  Uša;  ta  upe  iki  Ušos  kaimo;  nuo  ten  pasuka  į šiau- 
rės rytus  ir  čia  sausuma  Slobodkos,  Dolgosios,  Prentos  kaimų  va- 
karų šonu ; nuo  ten  Naročies  upe  ir  prie  čeremščinos  kaimo  tolu- 
mo apie  varstą  nuo  jo  pasuko  į šiaurę  ir  eina  Bliados  ežero  rytų  šo- 
nu; tolumo  apie  varstą  nuo  jo  eina  per  Miastros  ežerą  ir  išėjusi  iš 
šio  ežero  sausuma  tarp  Pikolčių  kaimo  iš  vakarų  šono  ir  Minčiakių 
kaimo  iš  rytų  šono;  toliau  į šiaurę  ir  Voločako  kaimo  vakarų  šonu 
tolumo  apie  varstą  nuo  jo;  nuo  ten  į šiaurę  per  Medžiolo  ežerą  į 
Pšegrodo  kaimo  vakarų  šoną  tolumo  maždaug  vienas  varstas  nuo 
jo;  nuo  ten  į Medžiolos  upės  versmes  ir  ta  upele  iki  jos  santako  su 
Dysna;  nuo  ten  siena  eina  sausuma  į šiaurės  rytus  į Baravosios 
kaimo  vakarų  šoną  tolumo  maždaug  varstas  nuo  jo;  toliau  į šiau- 
rės rytus  per  Mykoliškių  ežerą;  toliau  Niščiankos  upe  iki  Ozirai- 
čių  ežero  paralelės,  į Repiščios  vienasėdžio  vakarų  šoną,  į Zamo- 
šies  vakarų  šoną,  žalvos  ežerą,  Žalvos  upe  per  Drisvėtų  ežerą  į Ce- 
no  (Cno)  ir  Nespižos  ežerą ; toliau  į šiaurę  per  Niedriavo  ežerą  ir 
nuo  šio  ežero  Drujos  upe  ligi  ji  perkerta  Kauno  gubernijos  sieną 
ir  toliau  į Dauguvos  upe  ties  Šafranavo  palivarku. 

Pastebėjimas  1:  Lietuvos  siena  su  Lenkais  ir  Lietuvos  siena 
su  Latviais  bus  nustatyta  susitarus  su  tomis  valstybėmis. 

Pastebėjimas  2:  Valstybės  sieną  tarp  abiejų  susitariančių 
salių  turi  gamtoje  išvesti  ir  pasienio  ženklus  pastatyti  tam  tikra 
komisija  iš  lygaus  abiejų  šalių  tastovų  skaičiaus.  Vesdama  ir  nu- 
statydama sieną,  minėtoji  komisija  vaduojasi  etnografijos  ir  eko- 
nomijos ypatybėmis,  laikydamasi  kiek  galėdama  gamtos  teikia- 
mosios sienos;  gyvenamieji  punktai  turi,  kiek  tai  galima,  ištisi  įei- 
ti vienos  kurios  valstybės  sudėtim  Tais  atvejais,  kai  siena  vedama 
ežerais,  upėmis  ir  perkasais,  ji  eina  ežerų,  upių  ir  perkasų  viduriu, 
jei  šia  sutartimi  nėra  kitaip  sulygta,  nubrėžta  raudona  linija  pri- 
dedamajame žemlapyje. 

Jei  žemlapis  nesutinka  su  tekstu,  sprendžiamos  reikšmės 
turi  tekstas. 

Pastebėjimas  3:  Iš  pasieno  upių  ir  ežerų  yra  draudžiama 

dirbtinai  nuleisti  vanduo,  jeigu  per  tat  gali  nuslugti  vidutinis  van- 
dens paviršis. 

Toms  upėms  ir  ežerams  laivų  plaukiojimo  ir  žvejojimo  tvar- 
ką ir  sąlygas  nustato  tam  tikras  sutarimas;  žvejojimo  būdas  tėra 
leidžiamas  tiktai  tas,  kurs  nenaikina  žuvų  apsto. 

Straipsnis  III. 

Pasienių  saugojimo  sąlygos,  taip  pat  muitinių  ir  kiti  su  tuo 
surišti  klausimai  bus  sutvarkyti  atskiru  susitariančių  šalių  suta- 
rimu po  to,  kai  skiriančios  Lietuvą  ir  Rusiją  okupuotos  vietos  bus 
atvaduotos  iš  okupacijos. 

Straipsnis  IV. 

Abi  susitariančios  šalys  apsiima: 

1.  Neleisti  savo  teritorijoje  kurtis  ir  būti  vyriausybėms,  or- 
ganizacijoms arba  grupėms,  kurios  statosi  sau  tikslą  ginklu  kovo- 
ti prieš  antrą  susitariančią  šalį.  Taipo  pat  neleisti  savo  teritorijo- 
je kalbinti  ir  mobilizuoti  žmones  į tų  vyriausybių,  organizacijų 
arba  grupių  kariumenės  eiles  ir  turėti  buveinę  jų  atstovybėms 
arba  valdininkams. 

2.  Uždrausti  toms  valstybėms,  kurios  su  antra  susitariančia 
šalim  faktinai  yra  karo  padėtyje,  taip  pat  organizacijoms  ir  gru- 
pėms, kurios  statosi  sau  tikslą  ginklu  kovoti  prieš  antrą  susita- 
riančią šalį,  — vežti  į savo  uostus  ir  per  savo  teritoriją  visa  tai, 
kas  gali  būti  sunaudota  prieš  antrą  sutariančią  šalį,  kaip  antai : 
ginkluotas  pajėgas,  karo  turtą,  karo  technikos  ir  artilerijos,  inten- 
dantūros, inžinerijos  ir  oro  lakioj  amą  ją  medžiagą. 

Straipsnis  V. 

Valstybėms  pripažinus  nuolatinį  Lietuvos  neutralitetą,  Rusi- 
ja iš  savo  šalies  apsiima  tą  neutralitetą  saugoti  ir  dalyvauti  ga- 
rantijose tam  neutralitetui  išlaikyti. 

Straipsnis  VI. 

Asmens,  kurie  šios  sutarties  ratifikavimo  dieną  gyvena  Lie- 
tuvos teritorijos  sienose  ir  kurie  patys  arba  jų  tėvai  nuolatos  gy- 
veno Lietuvoj  arba  buvo  įrašyti  į sodžių,  miestų  arba  luomų  bend- 
ruomenes Lietuvos  teritorijoje,  taip  pat  asmens,  iuirie  prieš  1914 
metus  išgyveno  Lietuvoje  ne  mažiau,  kaip  paskutinę  dešimtį  me- 
tų, turėdami  nuolatinį  darbą,  išėmus  buvusius  civilius  bei  kariu- 

menės  tarnautojus,  kilimo  ne  iš  Lietuvos,  su  jų  šeimynomis,  — 
tuo  pačiu  pripažįstami  Lietuvos  Valstybės  piliečiais. 

Tos  pačios  kategorijos  asmens,  kurie  šią  sutartį  ratifikuo- 
jant gyvena  trečios  valstybės  teritorijoje,  bet  nėra  tenai  natūra- 
lizavęsi,  lygiu  budu  pripažįstami  Lietuvos  piliečiais. 

Tečiau  asmens,  sukakę  18  metų  ir  gyveną  Lietuvos  teritori- 
joje, turi  teisę  per  vienus  metus  nuo  šios  sutarties  ratifikavimo 
dienos  pareikšti  norį  išlaikyti  (optuoti)  Rusijos  pilietybę;  jų  pi- 
lietybe seka  jų  vaikai,  nesukakę  18  metų  ir  žmona,  jeigu  tarp  vy- 
ro ir  žmonos  nėra  kitokio  susitarimo. 

Tokiu  pat  budu  asmens,  kurie  gyvena  Rusijos  teritorijoje  ir 
kuriems  yra  pritaikomos  šio  straipsnio  pirmos  dalies  sąlygos,  tuo 
pat  laiko  tarpu  ir  tomis  pačiomis  sąlygomis  gali  optuoti  Lietuvos 
pilietybę. 

Padariusieji  optacijos  pareiškimą,  taip  pat  tie,  kurie  seka  jų 
pilietybę,  išlaiko  savo  kilnojamojo  ir  nekilnojamojo  turto  teises, 
eidami  esamais  įstatymais  tos  valstybės,  kur  jie  gyvena,  bet  pri- 
valo per  vienus  metus  nuo  savo  pareiškimo  dienos  apleisti  jos 
teritoriją;  jie  turi  teisę  visą  savo  turtą  likviduoti  arba  išvežti 
su  savim. 

Pastebėjimas  1:  Asmenims,  kurie  gyvena  Kaukaze  ir  Azijos 
Rusijoje,  šiame  straipsnyje  nurodytieji  terminai  tiek  pareiškimui 
paduoti,  tiek  išvažiuoti,  pratęsiami  dar  vieniems  metams. 

Pastebėjimas  2:  Optantų  teisėmis,  šiame  straipsnyje  pažy- 

mėtomis, naudojasi  ir  tie  piliečiai,  kurie  ligi  pasaulinio'  karo  ir  jo 
metu  gyveno  vienos  šalies  teritorijoje,  o šią  sutartį  ratifikuojant 
gyvena  antrosios  teritorijoje. 

Tremtiniai  savo  turtui,  kurio  jie  negalėjo  išsivežti,  eidami 
tremtinių  grąžinimo  1920  metų  birželio  30  dienos  sutartimi,  turi 
tų  pačių  teisių,  kurios  yra  numatytos  šiame  straipsnyje  optan- 
tams,  bet  tik  tiek,  kiek  jie  išrodys,  kad  tas  turtas  priklauso  jiems 
ir  prieš  jiems  išvažiuojant  buvo  faktinai  jų  valdomas. 

Straipsnis  VII. 

Abiejų  susitariančių  šalių  tremtiniai,  kurie  nori  sugrįžti  savo 
tėvynėn,  grąžinami  tėvynėn,  kiek  galima  trumpiausiu  laiku. 

Grąžinimo  tvarką  ir  sąlygas  bendrai  nustato  susitariančių 
šalių  vyriausybės. 

Straipsnis  VIII. 

Ir  viena  ir  antra  susitariančios  šalys  atsisako  nuo  bet  kokių 
atsiskaitymų,  kurie  pareina  dėl  to,  kad  Lietuva  kuomet  buvo  pri- 

klausiusi  buvusiai  Rusijos  Imperijai,  ir  pripažįsta,  kad  visokio 
vardo  valstybės  turtas,  kuris  yra  vienos  ir  antros  šalies  teritorijo- 
je, sudaro  visišką  atatinkamos  valstybės  nuosavybę.  Jeigu  tuo 
budu  Lietuvai  priklausąs  turtas  po  1914  metų  rugpiučio  1 dienos 
yra  trečios  valstybės  išvežtas  iš  jos  teritorijos,  tai  joi  reikalavimo 
teisė  atitenka  Lietuvos  Valstybei. 

Lietuvos  Valstybei  atitenka  visi  Rusijos  iždo  reikalavimai  iš 
turtų,  kurie  yra  Lietuvos  Valstybės  sienose,  taip  pat  ir  visi  reika- 
lavimai iš  Lietuvos  piliečių,  bet  tik  tiek,  kiek  jie  neatlyginami 
priešpriešiniais  atskaitiniais  reikalavimais. 

Pastebėjimas:  Lietuvos  Vyriausybei  neatitenka  teisė  reika- 

lauti iš  mažažemių  valstiečių  jų  skolų  buvusiam  Rusijos  Valstie- 
čių žemės  Bankui  arba  kitiems  dabar  nacionalizuotiems  Rusijos 
žemės  bankams,  taip  pat  ir  teisė  reikalauti  skolų,  užtrauktų  dvarų 
žemėms  iš  buvusio  Rusijos  Bajorų  žemės  Banko  ir  kitų  dabar  na- 
cionalizuotų Rusijos  žemės  bankų,  kai  tos  dvarų  žemės  tenka  ma- 
žažemiams bei  bežemiams  valstiečiams,  ir  toji  teisė  skaitoma 
panaikinta. 

Dokumentus  ir  aktus,  kurie  išrodo  šio  straipsnio  nurodytas 
teises,  Rusijos  vyriausybė  perduoda  Lietuvos  vyriausybei,  kiek 
jie  yra  faktinėje  Rusijos  vyriausybės  žinioje.  Jeigu  tatai  negalės 
būti  išpildyta  per  metus  nuo  šios  sutarties  ratifikavimo  dienos, 
tai  tie  dokumentai  ir  aktai  pripažįstami  žuvę. 

Straipsnis  IX. 

1.  Rusijos  vyriausybė  savo  lėšomis  sugrąžina  Lietuvon  ir  per- 
duoda Lietuvos  vyriausybei  bibliotekas,  archyvus,  muziejus,  dai- 
lės kurinius,  mokslo  vadovėlius  bei  įnagius,  dokumentus  ir  kitokį 
mokyklų,  mokslo,  valdžios,  tikybos,  visuomenės  ir  luomo  įstaigų 
turtą,  jei  pažymėti  daiktai  buvo  išvežti  iš  Lietuvos  pasaulinio 
1914  — 1917  metų  karo  laiku  ir  faktinai  yra  arba  atsiras  Ru- 
sijos vyriausybės  arba  visuomenės  įstaigų  žinioje. 

Archyvus,  bibliotekas,  muziejus,  dailės  kurinius  ir  dokumen- 
tus, kurie  turi  Lietuvai  žymios  mokslo,  dailės  arba  istorijos  reikš- 
mės ir  kurie  buvo  išvežti  iš  Lietuvos  į Rusiją  prieš  pasaulinį  1914 
— 1917  metų  karą,  Rusijos  vyriausybė  sutinka  sugrąžinti  Lietu- 
vai, kiek  tų  dalykų  išskyrimas  nepadarys  žymios  žalos  Rusijos  ar- 
chyvams, bibliotekoms,  muziejams,  paveikslų  galerijoms,  kur  jie 
yra  sudėti. 

To  išskyrimo  klausimai  bus  sprendžiami  tam  tikros  mišrios 
komisijos,  iš  lygaus  abiejų  susitariančių  šalių  narių  skaičiaus. 

2.  Rusijos  vyriausybė  grąžina  savo  lėšomis  ir  perduoda  Lie- 
tuvos vyriausybei  visas  pasaulinio  1914 — 1917  metų  karo  laiku  iš- 
vežtas iš  Lietuvos  teismų  bei  valdžios  bylas,  teismų  bei  valdžios 
archyvus,  tame  skaičiuje  jaunesniųjų  ir  vyresniųjų  notarų  archy- 
vus, ipotekos  skyrių  archyvus,  visų  tikybinių  valdybų  archyvus, 
matavimo,  žemės  tvarkymo,  miškų,  geležinkelių,  plentų,  paštų-te- 
legrafų  ir  kitų  įstaigų  archyvus  bei  planus,  Vilniaus  Karo  Apy- 
gardos štabo  topografinio  skyriaus  planus  brėžinius,  žemlapius  ir 
apskritai  visą  medžiagą,  kiek  ji  liečia  Lietuvos  Valstybės  teritori- 
ją, Valstiečių  ir  Bajorų  Bankų  vietinių  skyrių  archyvus,  Valsty- 
bės Banko  skyrių  ir  visų  kitų  kredito,  kooperacijos,  savitarpio 
draudimo  įstaigų  archyvus,  taip  pat  privatinių  Lietuvos  įstaigų 
archyvus  ir  bylas,  kiek  visi  pažymėtieji  daiktai  f aklinai  yra  arba 
atsiras  Rusijos  vyriausybės  arba  Rusijos  visuomenės  įstaigų 
žinioje. 

3.  Rusijos  vyriausybė  savo  lėšomis  sugrąžina  ir  atiduoda  Lie- 
tuvos vyriausybei  perduoti  kam  priklauso,  visokius  turto  doku- 
mentus, kaip  antai  pirkimo  ir  užstatymo  aktus,  nuomos  sutartis, 
visokios  rūšies  piniginius  įsižadėjimus  ir  tt.,  tame  skaičiuje  kny- 
gas, popierius  ir  dokumentus,  kurie  yra  reikalingi  atsiskaitymams 
atlikti,  ir  apskritai  dokumentus,  kurie  turi  reikšmės  Lietuvos  pi- 
liečių turto  bei  teisės  santikiams  išspręsti  ir  kurie  yra  išvežti  iš 
Lietuvos  pasaulinio  1914 — 1917  metų  karo  laiku,  kiek  jie  faktinai 
yra  arba  atsiras  Rusijos  vyriausybės  arba  visuomenės  įstaigų  ži- 
nioje. Jeigu  jie  nebus  sugrąžinti  per  dviejus  metus  nuo  šios  sutar- 
ties ratifikavimo  dienos,  tai  tie  dokumentai  bus  skaitomi  žuvę. 

4.  Del  centralių  įstaigų  archyvų  dalių,  kurios  liečia  Lietuvos 
teritoriją  ir  turi  būti  išskirtos,  reikalingas  atskiras  susitarimas: 
tam  tikslui  bus  paskirta  mišri  komisija  iš  lygios  abiejų  susitarian- 
čių šalių  narių  skaičiaus. 

Straipsnis  X. 

1.  Rusijos  vyriausybė  savo  lėšomis  sugrąžina  ir  atiduoda  Lie- 
tuvos vyriausybei  perduoti,  kam  priklauso,  pasaulinio  1914 — 1917 
metu  karo  laiku  išvežtą  visuomenės,  labdarybės,  kultūros  bei  švie- 
timo įstaigų  turtą,  taip  pat  bažnyčių  ir  visų  tikybų  maldos  namų 
varpus  bei  mantą,  kiek  visi  pažymėtieji  daiktai  faktinai  yra  arba 
atsiras  Rusijos  valdžios  arba  visuomenės  įstaigų  žinioje. 

2.  a)  Kad  dėl  taupomųjų  kasų  indėlių,  depozitų,  užu  stato  ir  ki- 
tų sumų,  sudėtų  buvusios  Rusijos  valdžios  ir  teismų  įstaigose, 
kiek  tie  indėliai  ir  sumos  priklauso  Lietuvos  piliečiams,  ir  b)  kai 

dėl  visokio  vardo  indėlių  ir  sumų,  sudėtų  Valstybės  Banko  Skyriu- 
je ir  nacionalizuotose  bei  likviduotuose  privatinėse  kredito  įstai- 
gose ir  jų  skyriuose,  kiek  tie  indėliai  ir  sumos  priklauso  Lietuvos 
piliečiams,  — tai  Rusijos  vyriausybė  apsiima  Lietuvos  piliečiams 
pripažinti  visas  tas  teises,  kurias  savo  laiku  ji  buvo  pripažinusi  vi- 
siems Rusijos  piliečiams,  ir  todėl  tad  leidžia  Lietuvos  piliečiams, 
kurie  dėl  okupacijos  tada  negalėjo  pasinaudoti  tomis  savo  tesė- 
mis,  pasinaudoti  jomis  dabar  ir  gauti  savo  prėtenzijoms  atlygini- 
mą tais  popieriniais  pinigų  ženklais,  kurie  yra  vartojami  Rusijos 
respublikoje  pretenzijų  patenkinimo  metu,  ir  kurių  suma  atskai- 
toma popierinio  rublio  kursu,  kurs  buvo  vidaus  pinigų  rinkoje  tuo 
metu,  kai  Lietuva  radosi  ištisai  okupuota,  t.  y.  1915  m.  rūgs.  1d. 

Vertenybėms  ir  turtams,  kurie  buvo  laikomi  arba  tebelaikomi 
bankų  rūmuose  ir  jų  seifuose,  kiek  tos  vertenybės  ir  turtai  pri- 
klauso Lietuvos  piliečiams,  pritaikomi  tie  patys  dėsniai,  kurie  yra 
išdėti  šio  punkto  pirmojoj  daly. 

Šiame  straipsnyje  pažymėtos  sumos,  vertybės  ir  turtai  atiduo- 
dami Lietuvos  vyriausybei  perduoti  kam  priklauso. 

. 3.  Rusijos  vyriausybė  savo  lėšomis  sugrąžina  ir  perduoda 

Lietuvos  vyriausybei  kapitalus,  kurie  buvo  skiriami  stipendijoms 
Lietuvos  mokyklose  ir  Lietuvos  piliečiams  Rusijos  mokyklose. 

4.  Kai  dėl  apmokėjimo  Lietuvoj  esančių  apyvartoje  Rusijos 
piniginiu  ženklų,  vertybės  popierų,  valstybinių  arba  valstybės  lai- 
duotu, taip  pat  privatinių,  išleistų  tų  draugijų  ir  įstaigų,  kurių 
įmonės  yra  Rusijos  vyriausybės  nacionalizuotos,  lygiai  ir  kai  dėl 
Lietuvos  piliečių  reikalavimų  iš  Rusijos  iždo  ir  iš  nacionalizuotų 
ištaigu,  — tai  Rusija  apsiima  pripažinti  Lietuvai  ir  Lietuvos  pi- 
liečiams visas  tas  lengvenybes,  teises,  ir  privilegijas,  kurios  tiesio- 
ginai  ar  netiesioginai  jos  yra  arba  bus  suteiktos  kuriai  nors  tre- 
čiai šaliai  arba  jos  piliečiams,  draugijoms  ir  įstaigoms. 

Jei  savininkai  pasirodys  nebeturį  vertybės  popierų  ir  turto 
dokumentų,  tai  Rusijos  vyriausybė  pareiškia  sutinkanti,  šį  straip- 
snio punktą  vykdydama,  pripažinti  vertybės  ir  kt.  popierų  savi- 
ninkais tuos,  kurie  pateiks  pakankamų  išrodymų,  kad  jiems  pri- 
klausantieji popieriai  buvo  išvežti  karo  metu. 

Straipsnis  XI. 

1.  Rusijos  vyriausybė  sugrąžina  Lietuvos  vyriausybei  per- 
duoti, kam  priklauso,  pasaulinio  1914 — 1917  metų  karo  laiku  iš- 
vežtą Lietuvos  piliečių  turtą  arba  turtą  bendrovių,  kompanijų  ir 
akcijų  draugijų,  kurių  akcijų  arba  pajų  dauguma  priklausė  Lie- 


LIETUVOS  RESPUBLIKOS  ISTORIJA 


51 


tuvos  piliečiams  tuo  metu,  kai  buvo  Rusijos  vyriausybės  išleisti 
atitinkamieji  nacionalizacijos  dekretai,  kiek  tas  turtas  faktinai 
yra  arba  atsiras  Rusijos  vyriausybės  žinioje. 

Pastebėjimas:  Tas  punktas  neliečia  kapitalų,  indėlių  ir  ver- 

tybių, kurios  buvo  valstybės  Banke  arba  privatiniuose  bankuose, 
kredito  įstaigose  ir  taupomose  kasose  Lietuvos  teritorijoje. 

2.  Kai  dėl  išvežtų  į Rusiją  pasaulinio  1914 — 1917  metų  karo 
laikmečiu  geležinkelių,  telegrafo  ir  telefono  susisiekimo  priemo- 
nių, taip  pat  kai  dėl  geležinkelių  dirbtuvių  įtaisymų,  — tai  Rusija 
sutinka  atlyginti  Lietuvai  tokią  jų  dalį,  kuri  atitinka  vietiniams 
Lietuvos  valstybės  reikalams,  atskaitant  sulyg  bendru  ekonominio 
gyvenimo  tonaus  nupuolimu. 

Tiksliau  nustatyti  minėto  atlyginimo  dydžiui,  tuojau,  šią  su- 
tartį ratifikavus,  sudaroma  mišri  komisija  iš  lygaus  abiejų  susi- 
tariančių šalių  narių  skaičiaus. 

Pastebėjimas:  Geležinkelių  ir  telegrafo  bei  telefonų  susisie- 

kimo priemonės,  taip  pat  geležinkelių  dirbtuvių  įtaisymai,  kurie 
pareina  okupuotai  Lietuvos  teritorijai,  gali  būti  atlyginami  tiktai 
atvadavus  ją  iš  okupacijos. 

3.  Straipsniuose  VIII,  IX,  X ir  šiame  XI  nurodytoms  sąly- 
goms vykdyti  Rusijos  vyriausybė  apsiima  Lietuvos  vyriausybei 
duoti  visas  reikiamas  tam  tikslui  informacijas  ir  žinias  ir  teikti 
visokios  pagalbos  suj ieškoti  grąžinamam  turtui,  archyvams,  do- 
kumentams ir  tt.  Tiksliau  sureguliuoti  klausimams,  kurie  kyla  dėl 
tų  dalykų,  pavedama  ypatingai  mišriai  komisijai  iš  lygaus  abiejų 
susitariančių  šalių  narių  skaičiaus. 

Straipsnis  XII. 

Rusijos  vyriausybė,  turėdama  omenyje,  kad  Lietuva  pasau- 
linio karo  metu  buvo  beveik  visa  nuniokota  ir  kad  Lietuvos  pilie- 
čiai net  negali  atsistatyti  savo  ūkio,  tarp  kita  ko  savo  sugriautų 
ir  sudegintų  trobesių  dėl  Lietuvos  girių  sunaikinimo,  pareiškė 
sutinkanti : 

1.  Nukelti  nuo  Lietuvos  atsakomybę  už  Rusijos  skolas  ir  vi- 
sokius kitokius  įsižadėjimus,  tame  skaičiuje  už  tuos,  kurie  randa- 
si iš  popierinių  pinigų,  iždo  ženklų,  įsižadėjimų,  serijų  ir  Rusijos 
iždinių  liudymų  išleidimo,  už  Rusijos  valstybės  vidaus  ir  užsienio 
paskolas,  už  garantijas  visokioms  įstaigoms  bei  įmonėms  ir  už  jų 
laiduotas  paskolas  ir  kt. ; visos  panašios  Rusijos  kreditorių  pre- 
tenzijos, kurių  dalis  pareitų  mokėti  Lietuvai,  turi  būti  nukreiptos 
tiktai  prieš  Rusiją. 

2.  Artimiausiose  prie  Lietuvos  sienų  vietose  ir,  kiek  galima, 
arčiau  prie  plukdomųjų  upių  ir  geležinkelių  duoti  Lietuvos  vyriau- 
sybei teisę  kirsti  miško  iš  šimto  tūkstančių  dešimtinių  ploto,  nuo- 
latos pateikiant  per  dvidešimt  metų  vieną  po  kito  miško  kerta- 
muosius plotus  einant  Rusijos  miškų  ūkio  planais.  Tolimesnes 
kirtimo  sąlygos  pavedamos  nustatyti  mišriai  komisijai  iš  lygaus 
abiejų  susitariančių  šalių  narių  skaičiaus. 

3.  Išduoti  Lietuvos  vyriausybei  tris  milijonus  rublių  aukso 
per  pusantro  mėnesio  nuo  šios  sutarties  ratifikavimo  dienos. 

Straipsnis  XIII. 

1.  Susitariančios  šalys,  šią  sutatį  ratifikavusios,  sutinka  kiek 
galima  greičiau  pradėti  tarybas  dėl  prekybos  ir  tranzito  sutarties. 

2.  Prekybos  sutarties  pamatau  turi  būti  padėtas  didžiausio 
palankumo  principas. 

3.  Tranzito  sutarties  pamatau  turi  būti  padėti  šie  principai: 

a)  prekės,  kurios  eina  tranzitu  per  vienos  kurios  susitarian- 
čios šalies  teritoriją,  neturi  būti  apdedamos  jokiais  muitais  nei 
mokesčiais ; 

b)  vežamieji  tarifai  tranzito  prekėms  neturi  būti  augštesni  už 
vežamuosius  tarifus  tokioms  pat  vietinėms  prekėms. 

Pastebėjimas:  Ligi  nusistatys  normalės  sąlygos,  savitarpi- 

niai Lietuvos  ir  Rusijos  tranzito  santikiai  yra  tvarkomi  tais  pa- 
čiais principais.  Kitas  tranzito  sąlygas  normuoja  atskiri  laidini 
sutarimai. 

4.  Lietuvos  ir  Rusijos  prekybos  laivynai,  vienas  ir  antras, 
naudojasi  susitariančių  šalių  uostais  vienodomis  teisėmis. 

5.  Mirus  vienos  susitariančios  šalies  piliečiui  antrosios  šalies 
teritorijoje,  pasilikęs  turtas  visas  perduodamas  valstybės,  kuriai 
priklausė  palikimo  savininkas,  konsulo  arba  atatinkamo  atstovo 
žinion,  idant  jis  pasielgtų  eidamas  savo  krašto  įstatymais. 

Straipsnis  XIV. 

Šią  sutartį  ratifikavusios  abi  susitariančios  šalys  tuojau  su- 
eina į diplomatinius  ir  konsulinius  santikius. 

Šią  sutartį  ratifikavusios  šalys  eis  daryti  konsulinės  konven- 
cijos. 

Straipsnis  XV. 

Ratifikavus  šią  sutartį  Lietuvos  vyriausybė  atleidžia  Ru- 
sijos piliečiams  ir  optuojantiems  Rusijos  pilietybę,  o Rusijos  vy- 

riausybė  — Lietuvos  piliečiams  ir  optuojantiems  Lietuvos  piliety- 
bę, kiek  civiliniams,  tiek  kariniams,  visų  politinių  ir  disciplinių 
bylų  bausmes.  Jeigu  tų  bylų  reikalu  dar  nėra  padaryta  nuosprendi- 
mo,  tai  jos  panaikinamos. 

Nesinaudoja  amnestija  asmens,  augščiau  nurodytus  nusikal- 
stamus darbus  padarę  jau  šią  sutartį  ratifikavus. 

Asmens,  kriminaliu  teismu  nuteisti  už  nusikaltimus,  kuriems 
nėra  amnestijos,  sugrįžta  tėvynėn  atlikę  bausmę.  Jei  tos  rūšies 
bylų  reikalu  nebus  nusprendimo  per  metus  nuo  dienos,  kada  kal- 
tinamasis buvo  pašauktas  tieson,  tai  po  to  laiko  jisai  perduodamas 
jo  krašto  vyriausybei  su  visa  bylos  medžiaga. 

Tuo  pačiu  žygiu  abi  susitariančios  šalys  atleidžia  ir  saviems 
piliečiams  bausmes  už  darbus,  padarytus  prieš  šios  sutarties  rati- 
fikavimą antrosios  šalies  naudai. 

Straipsnis  XVI. 

Šią  sutartį  svarstydamos,  abi  sutariančios  šalys  turėjo  ome- 
nyje tai,  kad  jos  viena  su  antra  niekuomet  nėra  buvusios  karo  pa- 
dėtyje ir  kad  Lietuva,  būdama  karo  žygių  rajone  pasaulinio  1914 
— 1917  metų  karo  laiku,  ypatingai  yra  dėl  to  karo  nukentėjusi. 
Todėl  visos  šios  sutarties  sąlygos  nieku  budu  negali  būti  preceden- 
tu kuriai  trečiai  šaliai. 

Kita  vertus,  jeigu  vienos  susitariančios  šalies  bus  duota  tre- 
čiai šaliai  arba  jos  piliečiams  ypatingų  lengvenybių,  teisių  ir  pri- 
vilegijų, tai  jos  be  ypatingo  susitarimo  tenka  ir  antrajai  šaliai 
arba  jos  piliečiams. 

Pastebėjimas:  Tečiaus  susitariančios  šalys  nepareikš  pre- 

tenzijų dėl  privilegijų,  kurių  viena  susitariančių  šalių  pateiks  tre- 
čiai šaliai,  susirišusiai  su  ja  muitu  arba  kita  kuria  sąjunga. 

Straipsnis  XVII. 

Viešosios  ir  privatinės  teisės  klausimus,  kylančius  tarp  susi- 
tariančių šalių  piliečių,  sprendžia,  taip  pat  kai  kuriuos  atskirus 
klausimus,  kylančius  tarp  abiejų  valstybių  arba  tarp  valstybių  ir 
antrosios  šalies  piliečių,  reguliuoja  ypatinga  komisija  iš  lygaus 
abiejų  šalių  narių  skaičiaus,  kuri  yra  steigiama  tuojau  šią  sutartį 
ratifikavus  ir  kurios  sąstatą,  teises  ir  pareigas  nustato  instrukci- 
ja, abiejų  susitariančių  šalių  sutarta. 

Straipsnis  XVIII. 

Ši  sutartis  turi  būti  ratifikuota. 

Ratifikuojamais  sutarties  raštais  turi  būti  susimainyta 
Maskvoje. 

Visur,  kur  šioje  sutartyje  minimas  sutarties  ratifikavimo 
momentas,  reikia  suprasti  laikas,  kai  susitariančios  šalys  susimai- 
no ratifikuojamaisiais  raštais. 

Visa  tatai  paliudydami  abieju  šalių  įgaliotiniai  savo  rankomis 
tą  sutartį  pasirašė  ir  savo  antspaudais  patvirtino. 

Originalo  du  ekzemplioriai  sustatyti  ir  pasirašyti  Maskvos 
mieste  tūkstantis  devyni  šimtai  dvidešimtu  metą  liepos  mėnesio 
dvyliktą  dieną. 


SKYRIUS  VIII. 

Seimas  ratifikuoja  taikos  sutartį. 


ATSTOVŲ  KALBOS. 

Kuomet  Lietuvos  taikos  delegacija  parvežė  iš  Maskvos  augš- 
čiau  paduotąją  taikos  sutartį  su  rusais,  Steigiamas  Seimas  36- 
tam  savo  posėdyje,  6 rugpiučio,  1C20,  paėmė  ją  svarstyti:  ar  ją 
ratifikuoti,  užgirti,  ar  ne. 

Pirmutinis  apie  tai  kalba  atstovas  kun.  Jurgutis-  Jis  sako: 

”ši  sutartis  nėra  kruvinos  pergalės  vaisius  bei  vienos  tautos 
kitai  daroma  skriauda.  Tai  yra  lygiateisių  valstybių  tarpusaviu 
santikiavimo  nustatymas.  Nusileidimų  yra  iš  abiejų  pusių.  Pirmoj 
eilėj  yra  pripažinta  musų  nepriklausomybė.  Apie  150  metų  mus 
valdęs  suverenas  amžinai  atsisako  nuo  bet  kokių  teisių  į musų 
valstybės  reikalus.  Tai  nėra  dovana,  bet  yra  patvarumo,  vienybės 
ir  musų  tautos  susipratimo  vaisius.  Sienų  nustatymas  tenkina 
musų  tautos  reikalus.  Medžiaginis  atlyginimas,  tiesa,  toli  neatly- 
gina musų  tautai  pridarytų  kruvinų  skriaudų,  bet  kas  įstengtų 
atlygint  visas  skriaudas  mums  per  šimtmečius  padarytas?  šian- 
dien, kai  mes  kalbam  dėl  sutarites  ratifikavimo,  Rusų  ginkluota 
pajėga  tebėra  musų  krašte,  bet  turim  vilties,  kad  ir  šis  klausimas 
netrukus  bus  išrištas  patenkinamai.” 

Kairys  (s.  d.)  : Karo  likvidavimas  ir  taikos  padarymas  yra 
pirmutinis  klausimas,  kuris  rūpina  darbo  žmones.  Tos  partijos, 

kurios  gina  darbininkų  klasę,  taikos  klausimą  visuomet  riša  pozi- 
tingai,  žinodamos,  kad  tiktai  normalinėmis  taikos  sąlygomis  gali- 
mas yra  ekonominis  ir  socialinis  šalies  ūgis.  Musų  partijos  ir  frak- 
cijos buvo  dedama  pastangų  įrodyt  laikinajai  ir  dabartinei  val- 
džiai, kad  taikos  vykdymas  butų  nenutęsiamas,  bet  tos  pastangos 
pirma  buvo  nevaisingos.  Vyriausybė  mėgo  visad  linkti  į stip- 
resniųjų pusę,  o silpnesniajai  rodė  nugarą.  Pirmiau  buvo  manoma, 
kad  ši  naujoji  Rusų  tvarka  neišsilaikys,  grius,  todėl  nesiskubinta 
taiką  daryt,  šiandien  tas  patogusis  metas  jau  praleistas.  To  meto 
derybos  būt  galėjusios  duot  daug  geresnių  ir  lengvesnių  sąlygų, 
negu  šiandien.  Jei  šiandien  vėl  turim  Vilniaus  ir  kitų  rytų  sričių 
okupaciją,  tai  jos  žiaurumas  ir  visos  sunkenybės  pirmoj  eilėj  ten- 
ka pakelt  tų  kraštų  darbininkams.  Taika  turi  būt  padaryta  galimai 
greičiau.  Bet  šiandien  neužmerkime  akių,  kaip  toji  taika  daroma... 
Sutarty  yra  visa  eilė  punktų,  kurių  netobulumai  pirmoj  eilėj  skau- 
džiai lies  darbo  žmones.  Indėlių  klausimas  suformuluotas  taip,  kad 
nieko  nelaiduoja.  Neaišku,  kuria  valiuta  jie  bus  grąžinami.  Grąži- 
nimas priklausomo  musų  valstybei  turto  išeina  taip,  kad  jei  jie 
nenorės,  galės  visai  neduot.  O tas  turtas  yra  musų  tautos  turtas, 
k.  a.  meno  ir  kultūros  turtas,  muzėjai  ir  tt.  Statymo  medžiagos 
nei  dalies  negausim  to,  kiek  reiks  nukentėjusiam  kraštui  atstaty- 
ti. Yra  ir  dar  dalykų,  kurie  skriaus  Lietuvos  pilietį.  Bet  visa  yra 
antraeilis  dalykas  ir  dėl  to  taikos  sudarymas  neturi  būt  atidėtas. 
Šiandien  reikia  imt  ne  tik  sutarties  spausdintąją  dalį  popiery,  bet 
ir  žiūrėt  į tikrąją  padėtį.  Yra  susidarius  tokia  situacija,  kurios  ne- 
galima niekuo  pateisint,  šioj  sutarty  nenumatoma,  kaip  ilgai  tęsis 
ši  nenormalinė  padėtis  musų  rytuose,  kada  ji  bus  likviduota  ir  be- 
ne galima  ji  dar  plačiau  išplėšt.  Darydami  taiką  su  Tarybų  Ru- 
sais, kokie  jie  yra  šiandien,  mes  norim  tikėt,  kad  ji  yra  galima. 
Bet  tos  sąlygos  yra  neaiškios,  šios  dienos  tikrumos  padėtis  gali 
mus  neprivest  prie  taikos  sutarties.  Šiandien  turim  Rusų  okupa- 
ciją su  visom  jos  žiauriom  pasekmėm.  Okupaciją  kęst  yra  dar  sun- 
kiau, negu  pats  karas.  Okupacija  dažniausia  atveda  į priešingus 
tarpusavio  santikius.  Sutarties  su  Rusais  šiandien  dar  negalim  pa- 
daryt,. Reikia  gaut  iš  Rusų  tikras,  konkretus  paaiškinimas,  kada 
jie  galų  gale  žada  likviduoti  savo  žygius  musų  krašte.  Valdžios 
darbas  negana  mus  patenkina.  Ji  nenumato  Rusų  įsiveržimo  ir  to- 
limesnių to  vaisių,  šiandien  pareiškiam,  kad  valdžia  gautų  iš  Rusų 
tikslesnių  paaiškinimų  ir  taikos  ratifikavimą  siūlom  atidėt.  Pada- 
rytoji sutaris  neatatinka  tiesos  reikalavimam:  1)  Rusai  nepasiža- 
dėjo grąžint  musų  tautai  turtų,  2)  dėl  indėlių  grąžinimo  nenuro- 

dyta  valiuta,  3)  neaiškiai  nurodyta  ir  susisiekimo  medžiagos  grą- 
žinimas. Pasišalinus  lenkų  okupacijai,  įsivyravo  rusų,  ir  kuria- 
mos jų  valdžios  organai,  naikina  musų  savivaldybių  įstaigas;  tuo 
budu  jie  patys  laužo  taikos  sutartį.  Socialdemokratai  randa,  kad 
taika  yra  reikalinga,  tiki,  kad  vis  tik  galima  bus  susitarti  su  Rusų 
darbininkų  valdžia  ir  kad  tai  galima  bus  padaryt  kaip  tik  jų  oku- 
pacija pasišalins. 

Sleževičius:  Gerbiamieji!  Lietuvos  tauta  pakele  ginklą,  kad 

pašalinus  iš  savo  krašto  visus  tuos,  kas  prisidengdamas  šiais  ar 
kitais  motyvais  lenda  varu  į musų  šalį,  kad  pavergus  Lietuvos 
darbo  žmones  vėl  tam  pat  jungui,  kurį  jie  yra  šimtus  metų  nešę. 
Keldama  ginklą,  Lietuva  turėjo  vieno  noro,  kad  butų  pašalinti 
priešai,  šiandien  turim  pasakyt  paskutinį  žodį  dėl  tų  santikių 
įvykdymo  tarp  musų  ir  kitų  tautų.  Nors  šiandien  dar  Lietuvos 
dalis  okupuota,  bet  jau  su  tais  pat  Rusais  yra  padaryta  sutartis, 
kad  jie  turi  pasišalinti  iš  tų  vietų.  Jie  sėdi  čia  strategijos  reikalais, 
bet  šiandien  jau  numatoma  padėtis  ir  jie  turi  atšaukt  iš  musų 
krašto  savo  kariumenės  dalis.  Valdžia  turės  dėt  pastangų,  kad  jie 
tai  vykdytų  kuo  veikiausia.  Bet  čia  valdžiai  reikia  duot  reikalingo 
įrankio  tiem  reikalavimam  atsiekt.  Mes,  soc.  liaud.  dem.  ir  valst. 
sąjunga,  manom,  kad  taikos  ratifikavimas  ir  bus  tas  įrankis,  toji 
moralinė  ir  juridinė  teisė,  kuria  remdamos  valdžia  turės  rimto 
pamato  reikalaut  Rusus  tuoj  aus  pasišalint. 

žiūrėdami  sutarį,  randame  nemaža  nepatenkinamų’ dalykų, 
bet  taip  pat  yra  daug  ir  visai  patenkinamų.  Tie  §,  kur  kalbama 
apie  sienas,  mes  laikom  tinkamus  Lietuvos  tautos  teisėtiems  sie- 
kiams, bet  ekonominėj  daly  randam  ir  neaiškumų.  Bet  čia,  tiesa, 
turim  bendrus  pasakymus.  Čia  yra  nustatyta  tvarka,  kuria  einant 
bus  sudaromos  mišrios  komisijos,  tam  tikros  atskiros  sutartys, 
kaip  kas  ir  kiek  bus  gaunama,  grąžinama.  Kiek  mes  gausim  — tai 
pareis  nuo  komisijos  sudarymo. 

Kalbant  apie  neigiamąsias  sutarties  puses  ir  aš  su  socialde- 
mokratais pasakysiu,  kad  pavėlavot  padaryt  taiką.  Ją  reikėjo  pa- 
daryt prieš  6 — 7 mėnesius.  Taikos  konferencijoj  butų  nereikėję 
klausti,  kodėl  Estams  davėt  daugiau,  negu  mums  duodat.  Ir  Rusai 
tada  nebūtų  atsakę:  ”todel,  kad  Estai  yra  pirmieji,  kurie  nepabo- 
jo, reikalui  esant,  su  mumis  tartis.”  (Krik.  dem.:  o lenkai  ką  būt 
padarę?).  Su  lenkais  dėl  to  blogiau  nebūt  buvę.  Santarvė  mums 
yra  raštu  pareiškusi,  kad  taikos  padarymas  su  bolševikais  nepa- 
keis santikių  su  lenkais,  čia  turėjo  mums  rupėt  ir  musų  reikalai. 
Nereikia  perdaug  žvalgytis  į užsienius,  o daryt  savo  naudai,  daryt 

taiką.  Aš  tą  frakcijų  vardu,  kurias  atstovauju,  siulau,  tuojau  ra- 
tifikuoti sutartį,  kad  sektus  kuoveikiausiai  paaiškint  padėtis  ir 
valdžia  turėtų  juridinio  pamato  griežtai  reikalaut  pašalint  kenks- 
mingą okupaciją. 

Plečkaitis  (s.-d.) : Soc.  demokratų  reikalavimas  atidėt  rati- 
fikavimą ne  visai  teisingas.  Čia  dalykas  perdaug  svarbus,  kad  dei 
jo  turėčiau  pasiduot  frakcijos  drausmei  ir  negalėčiau  reikšti  savo 
minties,  šiandien  reiškias  nuostabus  daiktas  : tie,  kurie  visą  laiką 
skatino  taiką,  šiandien  yra  prieš  ją,  o kurie  taikos  su  bolševikais 
labiausia  bijojo,  dabar  pirmieji  skubina  ją  priimt. 

Jei  mes  Taiką  nutęsim  — rusai  pasiliks,  ir  rasdami  įvairių 
pretekstų,  skverbsis  giliau  į kraštą.  Bolševikai,  šiaip  ar  taip,  žmo- 
nės atviri,  jie  pasisakys  aiškiai,  ir  jei  jie  panorės,  tai  ir  eis. 

Kiekviena  valstybė,  su  kuria  padaryta  taika,  jei  ji  norės  karo, 
pasakys  į taikos  sutartį,  kad  tai  esąs  ”popierio  gabalas'’  (salėj 
juokai).  Vokiečiai  su  Belgais  ar  ne  taip  padarė,  Europa  ar  nerado 
priežasties  Kynus  mušt,  Anglai,  pamėgę  Būrų  aukso  kasyklas,  A- 
merika  iš  Ispanų  Kubą  ar  nemokėjo  paimt?  Taryba  skubėjo  pada- 
ryt su  vokiečiais  sutartį,  o kas  gins,  kad  jie  butų  iš  Lietuvos  pada- 
rę savo  ostprovinciją,  jei  patįs  nebūtų  galo  gavę?  Bresto  taiką  pa- 
darę vokiečiai  vis  dėlto  žygiavo  į Ukrainą. 

Sutartis  gal  tiktai  pasunkina  kiek  imperialistų  žygius,  nes 
tada  visam  pasauliui  aišku,  kad  eina  per  sutartį,  yra  grobikai.  Da- 
bar tik  klausimas,  ar  rusai  panorės  būt  grobikais  ? šis  klausimas 
ir  vertėtų  paaiškinti.  Pripažinus  sutartį  juk  prasidada  santikiavi- 
mas  tarp  padariusių  ją  valstybių.  Padarę  sutartį  mes  ir  galėsim 
jau  šaukt,  jei  mumsi  bus  geliama,  šiandien  jei  mes  nėra tifikuo jam, 
tai  padėtis  nei  kiek  nekitės  — esam  karo  padėty  ir  jie,  panorėję, 
gali  visad  eiti  į mus. 

Šiandien  faktas,  kad  raudonoji  armija  yra  netoli  Varšuvos, 
tam  galim  tikėt.  Jie  su  savim  neša  savo  įdėjų  ir  skleidžia  jas,  kaip 
papuola.  Bet  idėjom  kovoja  juk  ir  krikščionys  demokratai.  Kas 
Rusam  buvo  daryt  kito,  kai  lenkai,  jau  paėmę  Kievą  ir  skverbės  į 
Smolenską,  o už  lenkų  nugaros  stovėjo  santarvė?  Ir  šiandien  juk 
aišku,  kad  visų  tų  tamsiųjų  jėgų  užpakaly  stovi  Antantos  kapita- 
listai, laukdami  dienos,  kada  per  kitų  lavonus  galės  įtakos  daryt. 
Kas  rėmė  Kolčaką,  Denikiną,  Judeničą,  dabar — Vrangelį  ir  kt?.. 
Jiems  pavyko  parblokšti  revoliucinius  Rusus. 

Šiandien  matom,  kad  Rusai  virto  lavonu.  Iš  garsiųjų  Tarybų 
beliko  tik  skelėtas  — ten  sėdi  tik  valdininkai.  Santarvei  pavyko 
nugniaužti  rusų  revoliucinę  valdžią  ir  pastatyt  komisarus.  Dabar 

jie  keršija  ir  jų  siekimas  — mušt,  sunaikint  Lenkus  ir  pastatyt 
jiems  Kryžius...  Jų  nudriskusi,  alkana  armija  primena  Francuzų 
armiją  revoliucijos  metais,  o kaip  ji  kovės.  Ir  kokio  jiems  kito  ga- 
lo imtis?  Taip  žiūrint  į dalykus,  mums  bus  aiškios  Jofės  ir  Miež- 
lauskio  kalbos.  Kas  yra  išsiderėta  taikos  sutarty,  reikia  tikėt,  kad 
jie  tai  davė  ne  dėl  malonių  musų  akių,  bet  davė  reikalo  verčiami. 
Bet  jie  sakė  — imkit.  Jie  davė  miškų  plotą  musų  sugriautam  gy- 
venimui atstatyti.  Tos  priežastys,  juos  vertusios,  dar  neišnyko,  il- 
gai veikiai  dar  neišnyks.  Gerbiamieji!  Kurių  šalių  atstovai  su  mu- 
mis taip  kalbėjo,  kaip  rusai — gal  santarvė,  gal  lenkai...  Aš  ma- 
nau, jei  lenkai  butų  tebesėdį  Vilniuje,  vargu  butų  taip  su  mumis 
kalbėję.  Ir  jei  tik  juos  aplinkybės  nebūt  veržusios,  tikrinu,  jie  be- 
būti šykštėję  pareit  ir  į Kauną,  nebūt  reikėję  ir  jums  čia  sėdėt.  Aš 
noriu  paklaust,  ko  mes  galim  tikėtis  susilaukt  bolševikams  pra- 
laimėjus? 

Jei  dabar  lenkai  grįžtų  į Vilnių  nugalėtojais,  artimas  jiems 
butų  kelias  ir  į čia.  Arba  jei  santarvė  vėl  pradėtų  tartis  su  ber- 
montininkais— kryžius  tada  musų  nepriklausomybei!  Musų  geo- 
grafinė padėtis  tokia,  kad  mums  vargiai  lengva.  Lietuvos  padėtis, 
kaip  senovės  Judėjos,  dviejų  galingų  Aigipto  ir  Babilionijos  tarpe 
valstybių.  Ji  vis  priklausė  ar  vienai  ar  kitai,  žiūrint,  kuri  valstybių 
kurią  nuveikė.  Judėja  tik  vieną  kartą  liko  tikrai  nepriklausoma  ir 
nematant  pražydo,  kada  įvyko  tikra  pusiausvyra  tarp  Aigipto  ir 
Babilionijos.  Po  kurio  laiko  ir  vėl  matom  Judėjos  gyventojus  be- 
varomus į Babilionijos  nelaisvę.  Taip  ir  su  Lietuva  gali  būt  ateity, 
jei  imperializmas  viešpataus.  Tik  jei  grius  kapitalizmas  ir  įsivy- 
raus socializmas,  tada  ir  Rusams  nebus  reikalo  musų  grobt.  žmo- 
nių Rusai,  tikrieji  Tarybų  Rusai,  neis  grogt  Lietuvos.  Gal  būt  ir 
Vokiečiai  tuo  keliu  eis.  Tada  musų  kraštui  dings  pavojus.  Mes 
turim  tik  linkėt,  kad  Rusuos  pasiliktų  Tarybų  valdžia.  Ratifikavę 
sutartį  tai  valdžiai  duosim  moralinės  paramos  ir  parodysim,  kad 
tik  jai  pasitikim. 

Čarneckis:  Gerbiamieji  Steigiamojo  Seimo  nariai l Sutarty 

yra  2 dalys:  1)  Rusai  išsižada  suverano  teisių  į Lietuvą  ir  tojo  iš- 
sižadėjimo vaisiai,  2)  nustatomos  taikaus  santikiavimo  sąlygos. 
Lietuva  priešinga  militarizmui,  jos  siekimas  — kelti  kultūrinę  ir 
ekonominę  šalies  gerovę.  Bet  tam  reikalingos  tam  tikros  aplinky- 
bės — taika.  Kiek  mes  norim  taikos,  tiek  šimteriopų  pasiryžimu 
ginsim  šalies  laisvę,  kultūrą  ir  tikybą.  Lietuva  yra  tiltas  Europai. 
Ekonomijos  srity  ji  yra  tarpininkė.  Į tų  santikiavimų  pamatą  tu- 
ri būt  padėtas  pagrindas.  Būdama  tarp  galingų  kaimynų,  Lietuva 

turi  palaikyt  su  jais  gerus  santikius,  bet  drauge  dabot  savo  suve- 
reniteto. Rusai  nori  taikos,  jos  norim  ir  mes,  nes  neturim  grobi- 
mo tikslų  ir  nenorim  kištis  į kaimynų  reikalus.  Taikos  sutartis  pa- 
šalina puolimą  pavojų,  tai  laiduos  musų  nepriklausomybę,  kitaip 
—nereikėtų  ir  sutarties.  Laisva  valia  abiejų  pusių  delegacijų  pasi- 
rašyta pasižadėjimas  neleist  organizuotis  savo  teritorijoj  bet  ko- 
kiom kariumenėm  bei  valdžiom  tikslu  kenkti  kitai  susitarusiųjų 
valstybių.  Bet  realybė  rodo  ką  kitą.  Vos  kelios  sąvaitės  po  sutar- 
ties pasirašymo,  o jau  Vilniuj  ir  kitur  spėjo  įsikurt  revkomai,  va- 
roma kiršinamoji  agitacija  prieš  musų  Steig.  Seimą,  pastatyta  ją 
valdžią,  uždaromi  laikraščiai,  plėšiami  žmonės,  ir  tai  visa  daroma 
taiką  pasirašius.  Rusų  centralinė  valdžia  į musų  valdžios  protestus 
pareiškė,  jog  tai  esanti  vietos  organų  sauvalė.  Jei  taip,  tai  musų 
vyriausybė  turi  tą  sauvalę  kuo  veikiausia  likviduoti.  Iš  rusų  reika- 
laujam parodyt  jų  gerą  valią  darbais  — atsitraukti  iš  musų  že- 
mių, pirmoj  eilėj  — iš  Vilniaus.  Mes  mokėsim  patys  apsaugot,  ir 
tai  parodo  praeitis.  Ekonominiam  gyvenimui  sutvarkyt  rusai  rei- 
kalingi taikos.  Iš  sutarties,  tranzitai  per  musų  kraštą  į Rusus  ne- 
turi būti  apdedami  muitais.  Rusai  ne  tik  militariniai,  bet  ir  ekono- 
miniai atsižada  visiem  amžiam  musų  gyvenamų  teritorijų.  Galės 
grįžt  musų  tremtiniai,  bet  jie  sutartimi  nuskriausti,  nes  jiem  su- 
varžytas nuosavybės  reikalas.  8 § sakoma,  kad  rusai  sutinka  grą- 
žinti musų  visuomenės  turtą,  kiek  tai  bus  rusų  valdžios  ar  visuo- 
menės žinioj.  Čia  klausimas  priklausys  nuo  to,  kiek  jie  bus  pas  sa- 
vę  susitvarkę.  Gelžkelius  ir  tt.  turtus  pavesta  mišriom  komisi- 
jom išspręsti,  sunku  bus  susitart  tinkamai  plačioj  ginčų  srity. 
Neminima  dėl  grąžibimo  bendro  Rusų  valstybės  mums  priklauso- 
mos dalies.  Nevisai  patenkinta  ir  karo  nuostolių  atlyginimas.  Ne 
iš  savo  kaltės  Lietuva  buvo  virtusi  didžiojo  karo  lauku. 

Musų  nuostoliai  siekia  900  milionų  rublių  prieš  karą  vertės. 
Atlyginimui  rusai  mums  duoda  100  tukst.  dešimtinių  miško  ir  3 
milionus  aukso  ir  nuima  Rusijos  skolų  musų  kraštui  priklausomą 
dalį.  Tiek  mums  teko.  Bet  nežiūrint  to,  taika  šiandien  turi  būt 
pasirašyta.  Nežiūrint  silpnųjų  punktų  turim  ir  gerų.  Dabar  galė- 
sim gyvent  su  rusais  taikoj  ir  santaikoj.  Ši  sutartis  yra  ir  musų 
nuo  Rusų  atsiskyrimo  aktas.  Nors  mes  pasisakėm  nepriklausą 
nuo  Rusų  jau  prieš  porą  metų  vasario  16  d.,  bet  šiandien,  sutrauk- 
dami sąskaitas,  paminėkim  ir  gyventus  įvykius.  Uždraudus  parda- 
vinėt  murinus,  panaikinus  žmonių  vergovę,  musų  tauta  dar  ilgus 
metus  tą  vergovę  kentė.  Sunki  ji  buvo  Lietuvai.  Ar  yra  pasauly 
tiek  turtų,  kuriais  sektųsi  atlyginti  Lietuvai  kančias?  Muravjovo 

koriko  gadynė,  40  metų  spaudos  draudimo,  40  metų  nakties  be 
mažiausio  spindulėlio!  žudymai,  ištrėmimai,  1907 — 1908  metų  re- 
akcija, Stolipino  rusinimo  politika,  kolonizavimas,  kraujas,  aša- 
ros, kančios  — tai  musų  atsiminimai,  musų  bendro  su  Rusais  su- 
gyvenimo vaizdai.  Geriausiais  Lietuvos  vaikais  įtręšta  musų  tė- 
vynės žemė,  iš  kurios  išaugo  nepriklausomybės  mintis.  Bet  tie 
žiaurus  atsiminimai  ne  į kerštą  mus  šaukia,  tik  prie  atsargos.  Ne- 
gi beatlyginsi  tas  skriaudas,  negi  beprikelsi  tuos,  kas  žuvo.  Te 
Dievas  jiem  atleidžia,  kaip  mes  atleidžiam.  Krikščionių  demokr. 
frakcija  balsuos  už  sutarties  ratifikavimą  pirmuoju  skaitymu. 

G.  Petkevičaitė:  Mums,  moterims,  ligi  šiol  nebuvo  leista  kal- 
bėt iš  trubunos.  Aš  manau,  kad  nebūtų  buvę  to  baisaus  karo,  jei 
moters  butų  galėjusios  dalyvauti  parliamentuos.  Netoli  jau  ta  ga- 
dynė, kai  nustos  žvangėję  ginklai  ir  žmonės  imsis  kultūros  darbo. 
Moters  deda  tam  pastangų,  kaip  teko  matyt  tarptautiniam  mote- 
rų kongrese,  todėl  aš  kalbu : pati  bloga  taika  geresnė,  kaip  geriau- 
sias karas.  Kiekviena  Lietuvos  moteris  laukia  taikos  ir  vargu  aš 
nusidėsiu  prieš  jas  prisidėdama  prie  tų  frakcijų,  kurios  stovi  už 
greičiausį  taikos  sutarties  ratifikavimą  (ploja). 

čapinskas  (s.d.)  : Kadangi  rusų  okupacija  dar  nepašalinta  ir 
laužomi  sutarties  motyvai,  socialdemokratų  frakcijos  dalis  mano 
kad,  nors  sutartį  reikia  greičiausiai  ratifikuot,  vis  dėlto  šiandien 
jos  dar  nesvarstyt  ir  dėlto  susilaikys  nuo  balsavimo. 

Svarstymas  priimamas  antruoju  skaitymu.  Prezidiumas  siū- 
lo sutartį  prieš  3 skaitymą  atiduot  bendr.  teisių  komisijai,  bet 
Tumėnas  pareiškia,  jog  sutartį  komisija  tikrinusi  ir  savo  darbą 
dėl  sutarties  atlikusi.  Šleževičius — užsienių  reik.  K-jos,  ir  Rusec- 
kas  — karo  K-jos  vardu  pareiškia  taip  pat  sutartį  žiūrėję  ir  siūlo 
dar  tą  pačią  dieną  svarstyt  ją  3-čiuoju  skaitymu. 

Po  15  min.  pertraukos  kalba  Bičiūnas:  Aš  kalbėsiu  savo  var- 
du ir  tariuos  savo  pareiškimais  nepakeisiu  frakcijų  nusistatymo. 
Darant  tokį  svarbų  žingsnį,  Steig.  Seimui  ir  vusuomenei,  reikia 
paaiškint  ne  vien  formalinė,  bet  ir  moralinė  to  fakto,  kurs  stovi 
prieš  akis,  pusė.  Girdėt,  kad  pasekmių  gali  būt  visokių.  Girdėt, 
kad  Tarybų  Rusai  esą  tobuli,  kiti,  priešingai,  baimijas  ratifikavi- 
mo. Kuris  yra  šios  sutarties  pamatas.  Jis  aiškiai  matomas  iš  dvie- 
jų punktų,  kurie  dėl  kaž  kokių  aplinkybių  išskirti.  1 § yra  musų 
nepriklausomybės  pripažinimas,  o pats  pamatas,  kuriuo  sutartis 
daroma  — ekonominis  santikiavimas  nukeltas  į 16  §.  Kai  kurios 
dalys  paliktos  nežymios,  miglotos.  Del  grąžinimo,  atlyginimo,  visa 
palikta  in  status  quo.  Darant  sutartį  reiktų  žinot  tvarka,  kuri  yra 

tos  šalies  konstitucijoj,  su  kuria  taika  daroma,  šit  aktas,  iš  kurio 
matyt,  kad  sutartis  įsigalės,  kai  abi  pusės  ją  ratifikuos.  Mes  no- 
rim pasirašyt  dokumentą  ir  vežti  jį  į Maskvą.  Bet  valdžia  turėtą 
sužinoti,  ar  Maskva  tai  jau  padarė.  Rusų  konstitucijos  55  § sako, 
kad  taikos  ratifikavimas  priklauso  tarybų  suvažiavimui,  ir  ne  ko- 
misarai, o Vykdomasis  Kimitetas  yra  įgaliotas  šiuos  klausimuos. 
Mane  stebina  vienas  dalykas,  kad  faktinai,  anot  konstitucijos,  vy- 
riausias Vykdomojo  Komiteto  atstovas  bent  musų  valdžios  atsto- 
vam liko  nežinomas.  Rusų  dab-  valdžios  dvasia  yra  Leninas,  bet  jo 
užpakaly  stovi  kiti  asmens.  Reiktų  jo  parašo.  Darydami  šią  sutar- 
tį, norim  išvengt  kraujo  liejimo,  pradėt  taikų  sugyvenimą.  Sutar- 
ty kalbama  apie  konsuliares  konvencijas  ir  tranzitą,  ir  į musų  kraš- 
tą galės  laisvai  įvažiuot  rusų  piliečiai,  ir,  žinoma,  jie  elgsis  taip, 
kaip  jie  elgiasi  Vilniuj  ir  Berline.  šiuo  atveju  sutartis  gali  duot 
naujo  pavojaus.  Uždarydami  duris  ginkluotam  raudonarmiečiui, 
atidarom  jas  specialistui  propagandistui,  kurie  nuo  viens  kito  ma- 
ža kuo  skiriasi. 

Del  nuostolių  atlyginimo,  nors  gausim  tuos  3 mil.  aukso  ir 
miško,  bet  galim  gaut  naujų  nuostolių  rusų  valiutos,  kuri  stovi  že- 
miau 0.  Juk  mes  turėsim  ir  Sovietų  pinigus  imt  (10§)  ir  prekybos 
keliu  tų  pinigų  gausim.  Dar  kas  svarbu  — netenkam  Muravjovo 
išvežtų  turtų — Vilniaus  arkyvo  ir  k.t.  Anot  sutarties,  juos  galė- 
sim atgauti,  kiek,  girdi,  tai  nepadarys  nuostolių  Rusų  muzėjam. 
Dauguma  Vilniaus  išvežtų  dokumentų,  tiesa,  tebeguli  Petrapilio 
muzėjuos  supakuoti,  tuos  galim  atgauti,  bet  Radzvilo  ir  kt.  kolek- 
cijos jau  ten  įsegistruotos...  4 § žada  saugot  musų  neutralitetą  ir 
neleisti  savo  valstybėj  kurtis  bet  kokiai  kariumenei  ar  valdžiai, 
turinčiai  tikslo  eiti  prieš  mus-  Aleksai  Angariečiui  ir  kt.  už  Smo- 
lensko, tieisa,  jie  neleistų  prieš  mus  organizuotis,  o Vilniuj,  reiškia, 
jiem  galima,  nes  tai  yra  musų  teritorija.  Ir  rusai  nemato  reikalo 
Kapsuko  išvaryt.  Gali  būt,  valdžia,  prieš  ratifikuosiant  mums 
šiuos  dalykus  dar  paaiškins. 

Sutartis  tapo  priimta  trečiuoju  skaitymu. 

SKYRIUS  IX. 

Svarbesnieji  St.  Seimo  išleisti 
įstatymai. 

ŽEMĖS  REFORMOS  ĮSTATYMAS. 

Po  taikos  su  Rusija  svarbiausias  Steigiamojo  Seimo  darbas 
buvo  — sutvarkyti  žemės  reikalus.  Tuo  tikslu  Seimo  buvo  priim- 
tas 11  rugpiučio,  1920  metų,  šitoks  įstatymas: 

1 Straipsnis. 

Lietuvos  Respublikos  naudai  nusavinama  privatiniams  asme- 
nims priklausantieji: 

a)  miškai  ir  kirtimai,  jei  jie  didesni  negu  25  dešimtinių; 

b)  pelkės  ir  durpynai ; 

c)  atvirieji,  neišdžiustantys  vandenys  su  upių  srovės  vieta 
ir  ežerai; 

d)  žemės  gelmių  turtai  ir  mineralinių  vandenų  šaltiniai  ir  jų 
eksploatacijai  reikalingas  žemės  paviršiaus  plotas. 

Pastaba:  Nurodytųjų  a,  b,  c,  punktuose  turtų  nusavinimas 
neliečia,  jei  jie  priklauso  miestams,  miesteliams  ir  sodžiams  arba 
savininkams,  kurie  iš  viso  turi  ne  daugiau,  kaip  70  deš.  arba  140 
margų  žemės,  arba  darbo  bendrovėms,  kurios  turi  ir  naudoja  mi- 
nimus turtus  savo  narių  gyvenimo  reikalams,  išskyrus  pelkes, 
kada  jų  džiovinimas  reikalingas  žemės  melioracijai  ar  gyventojų 
sveikatai. 

2 Straipsnis. 

Majoratai  ir  lėnų  teisėmis  valdomieji  dvarai,  taip  pat  Rusijos 
caro  ar  jo  valdžios  atskiriems  asmenims  ar  įstaigoms  Lietuvoje 
dovanotieji  dvarai,  žemės  ir  kitas  nejudomas  turtas,  lygiai  ins- 
trukciniai ir  rusų  valdžios  palengvintomis  sąlygomis  įgytieji  dva- 
rai su  visu  jiems  priklausomu  turtu  ir  inventoriumi,  skelbiami 
Lietuvos  Respublikos  nuosavybe  ir  buvusieji  jų  valdytojai  jokio 
atlyginimo  negauna. 

Pastaba  I.  Turimosios  prie  nusavinamųjų  miškų  žemės  plo- 
tų, vandenų  ir  pelkių,  prigulėjusiųjų  nurodytiems  1 ir  2 §§  savinin- 
kams, vietos  gyventojų  servituto  ir  kitos  naudojimo  teisės  palieka 
neliestos. 

Pastaba  II.  Vykdant  šį  § imami  visi  dvarai  ir  ūkiai,  kurie 
yra  valdomi  sulyg  įstatymo  apie  majoratus  Vakarų  krašte  (Rusų 
įst.  X t.  1 d.  §§  304,  494  — 512,  969,  1181  — 1183,  1214  — 1217 
ir  1263)  ir  taisyklėmis,  nustatytomis^  Rusijos  valdžios  įsakymais 
apie  majoratus  buvusios  Lenkijos  gubern.  iš  1835  m-  spalio  4-16  d. 
ir  1842  m.  gruodžio  6 d.  Rusų  Įst.  Rink,  VIII  t.  I d.  (prie  I-jo  str. 
priedas  ir  I pastaba)  . 1864  m.  lapkričio  m.  27  d.  ir  1865  m.  gruo- 
džio 14-26  d-  pat.  1871  m.  liepos  1-13  d.,  arba  yra  įgyti  naudojan- 
tis privilegijomis,  kilusiomis  iš  įstatymų:  1864  m.  kovo  5 d.,  1864 
kovo  23  d.,  1863  m.  liepos  23  d.,  1867  m.  kovo  24  d.  arba  naudo- 
jantis paskolomis,  sulyg  įst.  1864  m.  rugpiučio  10  d.  iš  atat.  kredi- 
to draugijos,  o vėliau  specialinio  bajorų  banko  skyriaus,  einant 
1894  m.  birželio  6 d.  taisyklėmis,  taip  pat  paliuosuotus  nuo  pošli- 
nų,  sulyg  V t.  843  p.,  įgyjant  turtą  iš  varžytinių  iki  1901  m.  ir 
visus  tuos  ukiuos,  kurie,  būdami  didesni  kaip  60  deš.,  buvo  įgyti  iš 
varžytinių  periode  nuo  1901  ligi  1905  m. 

3 Straipsnis. 

Einant  šio  įstatymo  1-ju  ir  2- j u §§,  skaitosi  paimta  žemė  ar 
kitas  turtas  tada,  kada  tam  tikru  raštu,  paminint  vietą,  rūšį  ir  plo- 
tą atatinkamų  vyriausybės  įstaigų  viešai  paskelbiama  ir  patsai 
raštas  įteikiamas  ligi  tol  buvusiam  valdytojui,  arba  savininkui. 
Kol  tokio  rašto  savininkas  arba  valdytojas  nėra  gavęs,  tol  jis  lai- 
komas šeimininku  ir  atsakomu  už  visą  tvarką  ir  ūkio  pilnumą,  ei- 
na visas  pareigas  ir  naudojasi  visomis  lig  šiol  turinčiomis  teisė- 
mis, išskiriant  perleidimo,  įkeitimo  ir  nuomavimo  teises,  kuri  nuo 
įstatymo  paskelbimo  dienos  priklauso  Lietuvos  Respublikai  arba 
jos  šiam  reikalui  teisę  atstovaujamai  įstaigai. 

4 Straipsnis. 

Šį  įstatymą  vykdo  žemės  Ūkio  ir  Valstybės  Turtų  Ministerija. 

5  Straipsnis. 

Šiam  įstatymui  įėjus  galion,  laikinasis  įstatymas  dėl  miškų  ir 
privilegijuotai  įgytų  dvarų  keitimo,  išleistas  1920  m.  gegužės  mėn. 
28  d.  nustoja  savo  galios. 

A.  Stulginskis, 

Einąs  Respublikos  Prezidento  pareigas 

Steigiamojo  Seimo  Pirmininkas. 

D-ras  K.  Grinius,  ministeris  pirmininkas. 

NAMŲ  IR  KAMBARIŲ  SAMDYMO  ĮSTATYMAS. 

Rugpiučio  9 d.,  tu  pačių  metų,  Steigiamas  Seimas  priėmė  ši- 
tokį įstatymą  dėl  namų  ir  kambarių  samdymo  miestuose  ir  mies- 
teliuose: 

1 §.  Miestuose  ir  miesteliuose  leidžiama  kelti  nuomos  kainą 
gyvenamiems  ir  valstybės  bei  visuomenės  įstaigų  butams  ir  na- 
mams ne  augščiau,  kaip  tris  kartus  už  tas  kainas,  kurios  buvo 
1914  metų  balandžio  23  dieną,  laikant  rusų  rublį  lygiu  dviem  auk- 
sinam (osto  markėm) . 

2 §.  Nustatyti  nuomos  kainas  pavedama  vietos  Savivaldybių 
Taryboms.  Tos  kainos  negali  viršyti  nurodyto  1 § maksimumo. 

3 §.  Savivaldybių  Tarybos  nustato  nuomos  maksimumą  arba 
vieną  visam  miestui  ar  miesteliui  arba  skyrium  kiekvienai  miesto 
daliai,  rajonui  ar  gatvei,  žiūrint  vietos  gyvenimo  sąlygų.  Toms  są- 
lygoms pakitėjus,  Taryba  gali  pakeisti  pirmiau  nustatytą  maksi- 
mumą kitu. 

4 §.  Tiems  namams,  kur  negalima  nustatyti,  kokia  nuomos 
kaina  buvo  1914  m.  balandžio  mėn.  23  d.,  imama  kaina,  palyginus 
su  atatinkamų  namų  nuoma  toje  pačioje  gatvėje  ar  tam  pačiam 
miesto  rajone- 

5 §.  Nuomos  kainą  už  kambarius,  guolius  ir  kampus  nustato- 
ma sulyg  jų  didumu  ir  proporcingai  buto  ar  namų  nuomos  kainai. 
Už  baldus  ir  patarnavimą  pridedama  ne  daugiau,  kaip  50  nuošim. 
nuomos. 

Pastaba:  Viešbučių  numeriams  kainas  nustato  miestų  tary- 
bos; miestų  tarybų  nustatytosios  kainos  turi  būti  iškabinamos 
viešbuty. 

6 §.  Ginčus  dėl  nuomos  kainos  kiekvienu  atskiru  4 ir  5 §§  atsi- 
tikimu sprendžia  Butų  Skyrius. 

7 §.  Būtinai  reikalingas  buto  remontas  neduoda  jo  savininkui 
teisės  kelti  nuomos  augščiau  nustatytojo  maksimumo. 

Savininkui  atsisakius  daryti  remontą,  kurio  reikalingumas 
bus  Butų  Skyriaus  patikrintas,  remontą  daro  pats  nuomininkas  ir 
išlaidas  padengia  pasilaikydamas  iš  nuomos  kas  mėnuo  ne  daugiau 
kaip  pusę  mėnesinės  nuomos,  ir  sulaikytų  pinigų  vietoje  pristato 
savininkui  išlaidų  pateisinamuosius  dokumentus. 

Jei  nuomininkas  ne  per  savo  kaltę  bus  priverstas  išsikrausty- 
ti iš  nuomojamojo  buto,  tai  remonto  išlaidų  liekanas  savininkas 
privalo  jam  grąžinti. 

8 §.  Nuomos  terminui  išėjus  nuomininkas  turi  teisės  atnau- 
jinti nuomą  tam  pačiam  laikui  ir  tomis  pačiomis  sąlygomis,  tik 
nuomos  kainą  gali  keisti,  jei  bus  pakitėjęs  jos  maksimumas,  kaip 
pasakyta  3 §. 

Pastaba:  Nuomininkas  negali  pasinaudoti  8 § tik  tada,  kada 
nuomuojamas  butas  taps  reikalingas  pačiam  savininkui.  Tą  reika- 
lingumą sprendžia  Butų  Skyrius. 

9 §.  Savininkas  turi  teisės  reikalaut  iškelti  nuomininką  iš  nuo- 
mojamojo buto  nuomos  terminui  išėjus  arba  reikalaut  sutraukyti 
nuomos  sutartį  nuomos  terminui  nepasibaigus  šiais  atsitikimais: 
a)  j ei  nuomininkas  nepildo  nuomos  sutarties  sąlygų,  b)  jei  nuomi- 
ninkas nemoka  nuomos  mokesnio  daugiau,  kaip  mėnesį,  suėjus 
mokamajam  laikui,  c)  jei  nuomininkas  nelaiko  sanitarijos,  gaisri- 
nių, piliečių  apsaugos  taisyklių  ir  privalomųjų  įsakymų,  d)  jei 
nuomininkas  naudoja  nuomojamąjį  butą  ne  tam  reikalui,  kuriam 
buvo  išnuomojęs. 

10  §.  Nuomos  sutartys,  kuriose  sulygtoji  kaina  bus  kitokia, 
kaip  nustatytas  šiuo  įstatymu  maksimumas,  gali  būti  laužomas 
toje  dalyje,  kuria  nustatyta  nuomos  kaina,  vistiek,  ar  tos  sutar- 
tys bus  padarytos  prieš  šio  įstatymo  paskelbimą,  ar  jį  paskelbus. 
Jau  sumokėtoji  suma  virš  nuomos  maksimumo  negrąžinama- 

11  §.  Neužimtus  butus  registruoja  butų  skyrius.  Namų  savi- 
ninkai praneša  butų  skyriui  apie  neužimtus  butus  per  tris  dienas 
nuo  tos  dienos,  kai  senasis  nuomininkas  bus  išsikraustęs.  Išnuo- 
mavęs butą,  namų  savininkas  praneša  apie  tai  butų  skyriui  ne  vė- 
liau rytojaus. 

Pastaba : Per  dvi  sąvaiti  nuo  šio  įstatymo  paskelbimo  namų 
savininkai  privalo  pranešti  apie  neužimtus  butus  miesto  valdybai. 

12  §.  Namų  savininkas,  nepadaręs  ko  reikalauja  11§,  yra  bau- 
džiamas pinigais  ligi  50  nuoš.  buto  metinės  nuomos  maksimumo. 
Baudą  deda  butų  skyrius  savivaldybės  naudai;  ji  iš  j ieškoma  to- 
kiu pat  budu,  kaip  ir  valstybės  mokesčiai. 

13  §.  Neužimtą  butą  nuomininkas  turi  teisės  gauti  nuomon 
priverstinai  per  butų  skyrių. 

14  §.  Savivaldybių  Tarybos  privalo  per  mėnesį  nuo  šio  įstaty- 
mo paskelbimo  nustatyti  miestuose  ir  miesteliuose  nuomos  kainų 
maksimumą  (2  ir  3 §§)  ir  suorganizuoti  butų  skyrių  (15  § ) . Ligi 
bus  Tarybų  nustatytas  nuomos  maksimumas,  juo  yra  tas,  kuris 
parodytas  1 §• 

15  §.  Butų  skyriaus  pirmininku  yra  vienas  miesto  tarybos  na- 
rys, jos  pačios  skiriamas,  o skyriaus  narius,  nemažiau  kaip  du, 

renka  Savivaldybės  Taryba  taip,  kad  namų  savininkai  ir  nuomi- 
ninkai turėtų  tame  skyriuje  atstovų  lygiomis  (neskaitant  pirm.). 

16  §.  Prašymai  ar  pareiškimai,  duodami  butų  skyriui  raštų 
ar  žodžiu,  išskyrus  neužimtų  butų  registracijos  reikalui  (11  §)  ir 
sužinojimus  apie  neužimtus  butus,  yra  apmokami  dviem  auksi- 
nais žyminio  mokesčio.  Tokiu  pat  žyminiu  mokesčiu  apmokami  ir 
butų  skyriaus  atsakymai  į tuos  prašymus. 

17  §.  Už  kiekvieną  savo  veiksmą  butų  skyrius  ima  iš  prašyto- 
jų atlyginimą  tam  tikra  vietos  savivaldybės  nustatyta  taksa.  Tas 
atlyginimas  krinta  ant  pralaimėjusio  ginčą  butų  skyriuje  ir  eina 
savivaldybės  naudai. 

18  §.  Šį  įstatymą  paskelbus,  1919  m.  rugsėjo  mėn.  10  d.  "Įsa- 
kymas apie  butų,  kambarių  ir  namų  samdymo  kainų  normavimą 
miestuose  ir  miesteliuose"  ir  lapkričio  mėn.  2 d.  paaiškinimas  (L. 
V.  ž.  Nr.  12  ir  Nr.  15)  nustoja  galios. 

A.  Stulginskis, 

E.  Respublikos  Prezidento  Pareigas  Steig.  Seimo  Pirmininkas. 

D-ras  K.  Grinius,  Ministeris  Pirmininkas. 
Kaunas,  1920  m.  rugp.  m.  14  d. 

LAIKINOJI  LIETUVOS  VALSTYBĖS  KONSTITUCIJA. 

Vieną  laikinąją  konstituciją  Lietuvos  valstybei  buvo  padarius 
Valstybės  Taryba.  Bet  toji  konstitucija  gyvavo  tik  iki  Steigia- 
mojo Seimo.  Susirinkęs  St.  Seimas  aną  konstituciją  atmetė,  o 
priėmė  sekamą: 

I Straipsnis. 

1.  Lietuvos  valstybė  yra  demokratinė  respublika. 

2.  Steigiamasis  Seimas  yra  suvereninės  Lietuvos  galios  iš- 
reiškė jas. 

3.  Veikusieji  iki  šios  Konstitucijos  paskelbimo  dienos  įstaty- 
mai, kurie  šiai  Konstitucijai  neprieštarauja,  pasilieka  galioje. 

4.  Steigiamas  Seimas  leidžia  įstatymus,  ratifikuoja  sutartis 
su  kitomis  valstybėmis,  tvirtina  valstybės  biudžetą  ir  prižiūri  įs 
tatymų  vykinimo. 

5.  Vykdomoji  valdžia  pavedama  respublikos  prezidentui  ir 
ministerių  kabinetui. 

6.  Įstatymų  iniciatyvos  teisė  priklauso  Steigiamajam  Seimui 
ir  ministerių  kabinetui. 

II  Straipsnis 

7.  Respublikos  prezidentą  renka  Steigiamas  Seimas. 

8.  Respublikos  prezidentas:  a)  kviečia  ministerį  pirmininką, 
paveda  jam  sudaryti  ministerių  kabinetą,  tvirtina  jau  sudarytą  ir 
priima  ministerių  kabineto  atsistatydinimą;  b)  parenka  ir  skiria 
valstybes  kontrolerių;  c)  atstovauja  respublikai;  č)  skiria  pasiun- 
tinius ir  priima  akredituojamus  svetimųjų  valstybių  atstovus;  d) 
skiria  augštesniuosius  kariumenės  ir  civilius  valstybės  valdinin- 
kus; e)  skelbia  įstatymus;  f)  turi  bausmės  dovanojimo  teisę. 

9.  Iki  respublikos  prezidentas  bus  išrinktas,  jo  pareigas  eina 
Steigiamojo  Seimo  pirmininkas. 

Respublikos  prezidentui  mirus,  atsistatydinus  ar  susirgus,  jį 
pavaduoja  Steigiamojo  Seimo  pirmininkas. 

10.  Visi  Respublikos  prezidento  aktai  turi  būti  ministerio  pir- 
mininko arba  atatinkamo  ministerio  parašu  žymimi. 

III  Straipsnis. 

11.  Ministerių  kabinetas  išvieno  dirba  ir  išvieno  atsako. 

12.  Ministerių  kabinetas  atsako  prieš  Steigiamąjį  Seimą  ir 
šiam  išreiškus  nepasitikėjimą,  atsistatydina. 

13.  Steigiamojo  Seimo  nariai,  įėję  į ministerių  kabinetą,  ne- 
nustoja buvę  Steigiamojo  Seimo  nariais. 

IV  Straipsnis. 

14.  Valstybės  kontrolerius  atsako  už  savo  darbus  prieš  Stei- 
giamąjį Seimą  ir  atsistatydina,  Steigiamajam  Seimui  išreiškus 
jam  nepasitikėjimą. 

V Straipsnis. 

15.  Visi  Lietuvos  piliečiai,  vistiek  kurios  lyties,  tautybės,  ti- 
kybos, yra  lygus  prieš  įstatymus ; luomų  ir  titulų  nėra. 

16.  Visiems  Lietuvos  piliečiams  laiduojama  asmens,  buto  ir 
korespondencijos  neliečiamybė  bei  tikybos  sąžinės,  spaudos,  žo- 
džio, streikų,  susirinkimų  ir  draugijų  laisvė.  Mirties  bausmė 
naikinama. 

Pastaba  I.  Karo  metu,  taip  pat  valstybei  gresiant  pavojui, 
konstitucijos  garantijos  įstatymų  keliu  gali  būti  sustabdytos. 

Pastaba  II.  Steigiamojo  Seimo  atostogų  metu  konstitucinės 
garantijos  vykdomosios  valdžios  gali  būti  sustabdytos,  bet  ne  vė- 
liau kaip  į 3 dienas  turi  susirinkti  Steigiamasis  Seimas,  kuris 
sprendžia  konstitucinių  garantijų  sustabdymo  klausimą. 

VI  Straipsnis. 

17.  Steigiamojo  Seimo  nario  asmuo  neliečiamas;  Steigiamojo 
Seimo  narį  suimti,  iškrėsti  jo  butą  ar  daiktus  ir  peržiūrėti  kores- 
pondenciją galima  tik  Steigiamam  Seimui  sutikus. 

VII  Straipsnis. 

18.  ši  laikinoji  konstitucija  ir  visi  įstatymai  įgyja  galios  nuo 
paskelbimo  dienos  vyriausybės  organe. 


SKYRIUS  X. 

Kare  su  Lenkais. 


RUSAI  IŠVARO  LENKUS  Iš  VILNIAUS. 

Lenkai  turėjo  užėmę  Vilnių  jau  nuo  1919  metų  pavasario. 
Bet  tuo  jie  da  nepasitenkino.  Kuomet  Sovietų  Rusija  buvo  už- 
imta kare  su  Kolčaku  ir  Denikinu,  lenkai  pradėjo  grobti  ir  Rusi- 
jos žemes.  Jie  užėmė  visą  Baltgudiją,  įsibriovė  Ukrainon,  paėmė 
Kijevą  ir  buvo  jau  pradėję  pienuoti  siekti  prie  Odesos,  kad  įstei- 
gus Lenkiją  "od  morza  do  morza."  Tai  buvo  1920  metų  vasarą. 

Bet  tuo  tarpu  bolševikai  sumušė  Kolčaką  (Sibire),  apsidirbo 
su  Denikinu  (pietų  Rusijoj)  ir,  sutraukę  savo  kariumenę,  pradė- 
jo lupti  lenkus  laukan. 

Pradėtas  bolševikų  ofensivas  prieš  Pilsudskio  gaujas  iš  pra- 
džių labai  sekėsi.  Į kelias  sąvaites  lenkai  buvo  išvyti  iš  Kijevo, 
iš  Lietuvių  Brastos,  iš  Gardino  ir  turėjo  galvatrūkčiais  bėgti  iš 
Vilniaus. 

Tuo  budu  Lietuvos  sostinė  tapo  iš  po  lenkų  paliuosuota,  bet 
dabar  ji  pateko  į rusų  rankas. 

Rusai  išgrūdo  lenkus  netik  iš  Lietuvos  ir  Baltgudijos,  bet  be- 
sivydami juos  užėmė  beveik  pusę  Lenkijos  ir  jau  buvo  pradėję 
supti  Varšuvą.  Lenkų  valdžia  pabėgo.  Išrodė,  kad  "Raudonos 
armijos"  nebesulaikys  jokia  spėka.  Susirūpino  visas  kapitalistiš- 
kas pasaulis.  Ypač  nusigando  Anglija  ir  Francuzija,  nes,  anot 
bolševikų,  Lenkija  buvo  jau  "paskutinė  jų  kalė,"  kuri  gynė  jų  in- 
teresus. Jeigu  "Raudonoji  Armija"  butų  užėmus  visą  Lenkiją, 
bolševizmo  judėjimas  butų  galėjęs  persimesti  Vokietijon  ir  ap- 
imti visą  Europą.  Todėl  Anglija  buvo  jau  pradėjus  geruoju 

prašyt  bolševikų,  kad  jie  sustotų  veržęsi  Lenkijon  ir  darytų  taiką. 
Ji  gvarantavo,  kad  Rusijon  lenkai  daugiau  nelįsiu. 

Bet  bolševikai  būtinai  norėjo  paimti  Varšuvą,  ir  čia  jie  pada- 
rė didžiausią  klaidą.  Aliantai  suskato  Lenkiją  gelbėt.  Jie  priga- 
beno  lenkams  ginklų  ir  amunicijos,  sutvarkė  ištyžusią  jų  armiją, 
pastatė  savo  karvedžius,  ir  bolševikus  tuoj  aus  atrėmė.  Be  to  da 
f rancuzai  apginklavo  pietų  Rusijoj  juodašimčių  generolą  Vrange- 
lį,  kuris  surinkęs  Denikino  armijos  liekanas  pradėjo  atakuoti  so- 
vietų Rusiją  nuo  Juodųjų  Jūrių.  Atakuojami  iš  dviejų  pusių,  bol- 
ševikai turėjo  padalyti  savo  spėkas  į dvi  dali.  Tas  labai  susilp- 
nino jų  frontą  Lenkijoj. 

Pamatę,  kad  bolševikus  galima  sumušti,  francuzų  vedami 
lenkai  išnaujo  įsidrąsino.  Jiems  jau  negana  buvo  to,  kad  bolševi- 
kai tapo  iš  jų  krašto  išvaryti.  Jie  išnaujo  užėmė  Lietuvių  Bras- 
tą (Brest-Litovską) , Gardiną  ir  pradėjo  veržtis  toliaus.  Rugsėjo 
26  d.  rusų  kariumenė  pasitraukė  jau  ir  iš  Vilniaus,  ko,  tiesa,  rei- 
kalavo ir  Lietuvos  valdžia.  Rugsėjo  27  d.  Vilnių  užėmė  jau  lietu- 
viai. 

LENKAI  UŽPUOLA  LIEUVIŲ  KARIUMENĘ. 

Kuomet  lenkai  vydami  rusus  pradėjo  grumtis  į šiaurę,  Lietu- 
vos valdžia  27  rugpiučio  nusiuntė  Varšuvon  notą,  siūlydama  lai- 
kinai nustatyti  tarp  lenkų  ir  lietuvių  kariumenių  demarkacijos  li- 
niją, kad  neįvyktų  susirėmimas.  Tuo  pačiu  laiku  Kaunan  buvo 
atvažiavusi  ir  karinė  lenkų  misija  siūlyt  Lietuvai  sutartį  bendre 
veikimo  prieš  Rusiją.  Bet  Lietuvos  valdžia,  padarius  su  rusais 
taiką,  negalėjo  tą  pasiūlymą  priimti.  Tuomet  lenkai  pareikalavo, 
kad  jiems  leistų  naudotis  Vilniaus-Gardino  geležinkeliu  ir  užlei- 
stų Vilnių. 

Lietuvos  valdžia  tikėjo  gerais  lenkų  norais,  nes  šie  atkarto- 
dami skelbė,  kad  Lenkija  trokštanti  visus  klausimus,  kurie  palie- 
čia Lenkiją  ir  Lietuvą,  rišti  draugišku  budu.  Girdi,  jeigu  net  ir 
tiesioginiai  santikiai  butų  pertraukti,  tai  visti ek  Lenkija  veng- 
sianti ginklo  ir  visiems  ginčams  rišti  jieškosianti  tokių  būdų,  ko- 
kie tinka  civilizuotoms  tautoms,  šitokią  deklaraciją  lenkai  buvo 
pareiškę  23  rugpiučio  dieną  Rygos  konferencijoj. 

Tečiaus  nepaisydami  šito  pareiškimo  ir  neduodami  jokio  at- 
sakymo į 27  rugpiučio  lietuvių  notą,  dar  jų  misijai  tebesant  Kau- 
ne, lenkai  slapta  sutraukė  ties  Augustavu  daug  savo  kariumenės 
ir  30  rugpiučio  puolė  ant  lietuvių  6-šiais  pėstininkų  pulkais  ir 
dviem  raitelių  pulkais.  Lietuvių  buvo  tik  du  pulku,  nes  jie  to  už- 

puolimo  nesitikėjo  ir  jų  kariumenė  buvo  sustraukta  visai  kitur. 
Lenkai  pralaužė  musų  frontą  ir  daug  musų  kariumenės  išmušė. 
Išlikę  lietuviai  pasitraukė  linkui  Kalvarijos. 

Šitas  aiškiai  parodė,  kad  nežiūrint  savo  "draugiškų”  žodžių, 
Lenkija  yra  pasiryžusi  Lietuvą  pavergti.  Tuo  budu  Lietuvai  nie- 
ko neliko,  kaip  tik  griebtis  ginklo  ir  gintis  nuo  užpuolikų. 

Tečiaus  būdama  daug  silpnesnė,  Lietuva  kiek  galėdama  ka- 
rės su  Lenkija  vengė  ir  rūpinosi  kuo  greičiausia  susitaikyt.  To- 
dėl neužilgo  buvo  sušaukta  Kalvarijoj  konferencija  ir  užvestos 
taikos  derybos.  Lenkai  tenai  pareikalavo,  kad  lietuviai  atitrauk- 
tų savo  kariumenę  už  Curzono  linijos  ir  kad  laikytųsi  neutraliai 
lenkų  karėj  su  bolševikais. 

Po  trijų  dienų  derybų  lietuvių  delegacija  Kalvarijoj  buvo  pa- 
reiškusi, jog  ji  sutinka  atitraukti  savo  kariumenę  iki  tos  linijos, 
kurią  buvo  nustatęs  8 grudžio  anglų  užsienio  ministeris  Curzon, 
tik  pasiūlė  lenkams,  kad  ir  jie  atsitrauktų  nuo  tos  linijos  ir  suda- 
rytų neutralę  zoną,  kad  miestus  Seinus  ir  Punską  palikus  toj 
neutralėj  zonoj. 

Bet  lenkai  nesutiko  palikti  nei  Seinų,  nei  Punsko  neutralėj 
zonoj,  ir  iš  Kalvarijos  išsidangino  grąsindami,  kad  nuo  6 v.  ryto 
rugsėjo  18  d.  pradėsią  savo  antpuolius.  Ir  rugsėjo  19  dieną  iš 
Varšuvos  Associated  Press  agenturta  paskelbė,  kad  mūšiai  pra- 
sidėję. Lenkų  žvalgyba  į pietus  nuo  Seinų  pradėjo  žygiuoti  pir- 
myn, bet  lietuvių  kareivių  ugnimi  buvo  atmušta.  Reiškia,  lenkai 
išpildė  savo  grąsinimus  Kalvarijoj  ir  vėl  užpuolė  ant  Lietuvos. 

Tautų  Lygos  komisijai  vadovaujant  tečiaus  buvo  sušaukta 
Suvalkuose  antra  Lietuvių-Lenkų  konferencija,  kad  išrišus  ginčą 
derybų  keliu.  Lygos  komisija  pareikalavo,  kad  visų  pirma  butų 
sustabdyti  ginklai.  Abidvi  pusi  su  tuo  sutiko  ir  pasirašė  tam 
tikrą  sutartį,  pavesdamos  savo  bylą  Tautų  Lygos  komisijai  spręs- 
ti. Lenkai  davė  žodį  ir  pasirašė,  kad  ant  lietuvių  daugiau  nepul- 
sią. Rodėsi,  jau  bus  taika. 

LENKAI  UŽIMA  VILNIŲ. 

Bet  neišdžiūvo  tos  sutarties  rašalas,  kaip  lenkų  generolas  Že- 
ligovskis užpuolė  ant  Vilniaus.  Lietuvos  valdžia,  kuri  buvo  tik 
pradėjus  kelti  savo  įstaigas  į Vilnių,  vėl  turėjo  iš  tenai  bėgti.  Lie- 
tuvos sostinė,  kurią  bolševikai  buvo  iš  lenkų  išvadavę,  dabar  vėl 
pateko  į lenkų  rankas. 

Apie  šitą  lenkų  klastą  Kauno  ”Socialdemokratas”  24-tam  nu- 
meryje 1920  m.  sako: 

”Tuo  pačiu  laiku,  kai  Suvalkuose  ėjo  lietuvių-lenkų  derybos 
paliaubom  sudaryt  ir  nustatyt  demarkacijos  linijai,  lenkų  valdžia 
jau  buvo  suruošus  naujų  įsilaužymų  i Lietuvos  Rytus.  Lydon  buvo 
sutraukta  dvi  pėstininkų  diviziji  ir  viena  raitelių.  Su  Pilsudskio 
žinia  ir  pritarimu  buvo  Gardine  sudaryta  ir  nauja  Lietuvos  Rytų 
Valdžia/  susidėjusi  iš  adv.  Abramavičiaus,  inž.  sopos,  dvar.  Enge- 
Iio,  Babickio  ir  A.  Zaštovto. 

"Kariumenės  priešakyje  pastatyta  gen.  Želigovskis. 

"Palengvinti  tai.  kariumenei  žygius  lenkų  valdžios  Suvalkuo- 
se buvo  iš  lietuvių  pareikalauta,  kad  Varėnos  stotis  butų  lenkams 
atiduota  ir  ji,  kaip  žinoma,  buvo  po  atkaklių  mūšių  lenkų  užimta. 
Be  to  lenkai  Suvalkuose  sutiko  nustatyti  demarkacijos  linijų  tik 
iki  Bastūnų  ir  tuo  budu  Želigovskio  kariumenei  buvo  palikta  spra- 
ga, pro  kurių  ji  ir  įsilaužė. 

"Kovos  prasidėjo  spalių  7 d.  Lietuvos  kariumenė,  daugumoj 
sutraukta  Suvalkijos  ir  Varėnos  fronte,  galėjo  tik  nedidelėmis  jė- 
gomis sutikti  Želigovskį,  nes  artimiausiu  gelžkeliu  per  Varėnų  jau 
buvo  nebegalima  pasinaudoti  kariumenės  pervežimui.  Kovos  ėjo 
atkaklios,  ir  musų  kariumenė  tik  skaitlingo  priešininko  spiriama, 
su  mūšiais  traukėsi  Vilniaus  pusėn.  Spalių  8 d.  visos  ministerijos 
ir  valdžios  įstaigos  gavo  urnų  įsakymų  išsikraustyti  iš  Vilniaus 
Kaunan  ir  iki  9 dienos  ryto  jau  buvo  išvažiavusios. 

"9  dienos  rytų  išsiųsta  iš  Vilniaus  paskutiniai  traukiniai. 
Apie  11  vai.  lenkų  dalys  jau  perkirto  gelžkelį  tarp  Vilniaus  ir 
Lentvaravo.  Tuo  pačiu  laiku  išsiųsta  iš  Vilniaus  visas  komendan- 
tūros turtas  ir  palikta  2 šarvuotu  automobiliu  ir  po  puskapį  ka- 
reivių ginti  žvėryno  ir  žaliąjį  tiltus  ir  pridengti  iš  fronto  besi- 
traukiančių musų  kariumenę. 

"Apie  2 valandų  po  pietų  įėjo  miestan  musų  kariumenės  dalys 
nuo  Lydos  vieškelio  ir  jau  ties  Aušros  Vartais  buvo  apšaudomos 
namuose  pasislėpusių  partizanų.  Jos  buvo  iš  namų  šaudomos  ei- 
nant per  miestų,  labiausia  ties  šv.  Kazimiero  bažnyčia  ir  užsideng- 
damos  grandinėmis,  jos  be  žymesnių  nuostolių  perėjo  tiltus  ir  išė- 
jo Maišogalos  plentan.  šarvuoti  automobiliai,  nuraminę  kulka- 
svaidžius  kaikuriuos  namuos,  paskutiniai  pasitraukė. 

"Išanksto  Lietuvos  valdžios  atstovas  susitarė  su  Ententos 
(francuzų,  anglų  ir  italų)  atstovais  ir  perdavė  jiems  valdžių  Vil- 
niuje. Jų  žinioj  buvo  palikta  daugiau  šimto  komendantūros  ka- 
reivių ir  miesto  milicija.  Miesto  gubernatorium  buvo  paskelbtas 
francuzų  pulk.  Reboul,  jo  padėjėjais  dr.  šaulys  ir  adv.  Vrubliaus- 
kas. 

”Po  2 vai.  pasirodė  atskiri  lenkų  raitelių  būreliai  ir  eikštėn  iš- 
ėjo partizanų  kuopelės.  Iš  jų  išvaizdos  spėjama,  kad  jų  tarpe  bu- 
vo nemaža  tų  pačių  legioninkų.  Kuomet  miestan  įėjo  didesnė  len- 
kų kariumenės  dalis  su  karininkais,  pulk.  Reboul  pasitiko  juos 
gatvėj  ir  griežtai  užprotestavo  prieš  lenkų  įsiveržimą  Vilniun. 
Tas  protestas  buvo  pakartotas  ir  gen.  Želigovskiui  ir  tuo  komedija 
pasibaigė. 

”Tuo  laiku  atvyko  Vilniun  ir  Tautų  Sąjungos  kontrolės  komi- 
sija iš  Suvalkų.  Tai  komisijai  ir  Ententos  atstovams  Želigovskis 
pareiškė,  kad  jis  ir  jo  kariumenė  nepriklauso  lenkų  karo  vadovy- 
bei, kad  jie  esą  vietos  gyventojų  kariumenė,  atėję  savan  kraštan 
jo  sutvarkyti.  Priklausą  jie  nuo  laikinos  Vidurinės  Lietuvos  val- 
džios.’ 

”Visa  eilė  žmonių  ir  kai  kurie  kontrolės  komisijos  narių  įvai- 
riose vietose  klausinėjo  lenkų  kareivių,  iš  kur  jie  gimimo.  Iš  Kel- 
cų,  Kališo,  Poznaniaus,  Sedleco,  iš  Galicijos,  — toks  buvo  papras- 
tas atsakymas.  Iš  Vilniaus  ar  Gardino  gubernijų  beveik  neužtik- 
ta žmogaus.  Tik  karininkuose  yra  žymus  skaičius  dvarininkų  iš 
Vilniaus,  Kauno  ir  Minsko  gub.  žodžiu,  Želigovskio  divizijos  yra 
paprastos  lenkų  kariumenės  dalys. 

”Tą  pačią  dieną  vakare  Entantos  atstovų  derybose  su  želi- 
govskiu  sutarta,  kad  Lietuvos  valdžios  įgaliotiniai  ir  komendan- 
tūros kareiviai  su  ginklais  turi  išeiti  iš  Vilniaus  sekmadienį,  kas 
ir  buvo  padaryta.  Pirmadienį  11  d.  išvažiavo  iš  Vilniaus  Kaunan 
anglų,  francuzų  ir  italų  misijos.  Pirmadienį  Lietuvos  valdžia  ga- 
vo Kaune  Želigovskio  pasiūlymą,  kad  lietuvių  kariumenė  pasi- 
trauktų iki  tos  linijos,  kuri  buvo  lenkų  užimta  prieš  rusams  juos 
išvarant,  ir  po  to  kad  butų  sudarytos  paliaubos. 

”Nauja  avantiūra  yrą  vedama  Varšuvos  plianu,  jos  įsakymu 
ir  jos  pajėgomis.  Lenkams  visur  uoliai  padeda  francuzai.  Tenka 
spėti,  kad  francuzų  karininkai,  kurių  pilna  lenkų  armijoj,  vadova- 
vo net  Vilniaus  paėmimo  operacijoj.  Tautų  Sąjungos  komisijoj 
pirmininku  yra  taipat  francuzų  pulkininkas,  kuris  aiškiai  suka 
lenkų  pusėn.” 

Užėmęs  Lietuvos  sostinę,  Želigovskis  tuojaus  apskelbė  Vil- 
niaus kraštą  ”Centraline  Lietuva”  ir  paskyrė  laikiną  lenkų  val- 
džią. Vėliaus  jisai  ketino  sušaukti  tos  ”Centralinės  Lietuvos” 
steigiamąjį  seimą,  kad  tas  formaliai  nutartų  prijungti  Vilniaus 
guberniją  prie  Lenkijos. 

Šituo  Lenkijos  žygiu  pradėjo  piktintis  visas  civilizuotas  pa- 
saulis. Vieną  dieną  ji  pasirašė  karės  paliaubas,  pavesdama  Vii- 

niaus  klausimą  išrišti  Tautų  Lygai,  o antra  dieną  jau  padarė  ant 
Vilniaus  užpuolimą  ir  užgrobė  jį.  Del  šitokio  pasielgimo  ir  pačiai 
Lenkijai  pasidarė  gėda.  Todėl  ji  ėmė  teisintis,  sakydama  buk  ge- 
nerolas Želigovskis  užėmęs  Vilnių  be  jos  žinios,  buk  jis  nuo  Len- 
kijos armijos  atsimetęs,  buk  jis  esąs  maištininkas,  buk  jo  kariu- 
menė  nesanti  reguliarė  Lenkijos  armija,  bet  surinkti  liuosnoriai, 
ir  todėl  ji,  Varšuvos  valdžia,  neturinti  ant  jo  jokios  valios  ir  ne- 
galinti jį  suvaldyti.  Bet  vėliaus  paaiškėjo,  kad  tai  yra  gryniausis 
melas.  Pasirodė,  kad  Varšuvos  valdžia  visai  nenori  Želigovskį 
"su valdyt,”  nes  nuolatos  siunčia  jam  daugiau  kariumenės  ir  kari- 
nės medžiagos. 

Kad  apdumus  pasauliui  akis,  francuzų  ir  anglų  valdžios  nu- 
siuntė Lenkijos  valdžiai  po  raštą,  pareikšdamos,  jog  Vilniaus  už- 
ėmimą jos  skaito  laužymu  paliaubų  sutarties  su  Lietuva,  ir  kad 
toks  pasielgimas  nesutinkąs  su  Lenkijos  pažadėjimais,  duotais 
tautų  lygai.  Ir  francuzai  ir  anglai  išsireiškė,  kad  Lenkija  turėtų 
Želigovskio  pasielgimą  atmesti  ir  sugrąžinti  Vilnių  Lietuvai. 

Ką-gi  ant  to  atsakė  Lenkija? 

Atsakydama  į šitą  anglų-francuzų  notą,  Lenkija  išreiškė  di- 
delį nusistebėjimą,  kad  Anglija  ir  Francuzija  nori  priversti  ją 
atiduoti  Vilnių  lietuviams.  To  negalima  padaryti  jokiu  budu,  sa- 
ko Varšuvos  valdžia,  nes  atidavus  lietuviams  Vilnių,  galėtų  sukilti 
visa  Lenkijos  armija. 

Lenkai  sakosi  negalį  įsivaizdinti,  kad  sąjungininkai,  kurių 
draugiškumą  jie  taip  augštai  kainuoją,  norėtų  pasinaudoti  dabar- 
tiniu "sunkiu  Lenkijos  padėjimu,"  kad  privertus  ją  išsižadėti  Vil- 
niaus. Ir  Varšava  šaukiasi  į sąjungininkų  geras  širdis,  kad  jie 
"pasigailėtų"  jos  ir  "netrukdytų  Lenkijos  atstatymo." 

Pagalios,  Pilsudskis  da  pagrasino  rezignavimu  nuo  preziden- 
to urėdo  ir  nuo  kariumenės  vado,  jeigu  jam  prisieitų  Vilnių  ati- 
duoti Lietuvai.  Sąjungininkai  tuo  labai  "susijudino,"  ir  kada  Pil- 
sudskis paklausė,  ar  jie  nori,  kad  jis  pasiėmęs  10  divizijų  eitų  va- 
lyti iš  Vilniaus  gen.  Želigovskį,  jie  atsakė:  "Nenorim,  nenorim!" 

Ar  tai  neaiškus  plėšikų  suokalbis  apiplėšti  Lietuvą? 

ŽELIGOVSKIS  PUOLA  ANT  KAUNO. 

Negana  Vilniaus,  lenkų  banditas  Želigovskis  buvo  pasiryžęs 
da  ir  Kauną  paimti.  Padėtis  buvo  labai  pavojinga  ir  Lietuvos 
valdžia  buvo  jau  pradėjus  kraustytis  iš  Kauno  į Šiaulius.  Lapkri- 
čio 1 d,  "New  York  Times"  rašė  apie  Kauno  evakuotę  taip: 

"Lietuvos  valdžia  skubiai  apleidžia  Kauną  ir  visą  geležinke- 

lio  medžiagą,  kurią  tik  galima,  veža  į Šiaulius  ir  kitas  vietas  šiau- 
rės Lietuvoje,  nes  vakar  vakarą  lenkų  generolas  Želigovskis  pra- 
silaužė  per  lietuvių  frontą  netoli  Ukmergės  ir  dabar  randasi  tik 
už  45  mylių  nuo  Kauno. 

"Želigovskis  eina  visu  frontu  pirmyn  ir  jo  spėkos  bando  Kau- 
ną apsupti,  kad  paėmus  jį  iš  užpakalio." 

Tečiaus  Lietuvos  kariumenė  lenkus  sulaikė  ir  kai  kur  skau- 
džiai juos  sumušė.  Ties  Vieviu  krito  1,000  lietuvių  ir  6,000  len- 
kų. Bet  skaudžiausias  smūgis  lenkams  užduota  ties  širvintais  ir 
Giedraičiais,  širvintuose  lietuviai  paėmė  visą  lenkų  brigados  šta- 
bą nelaisvėn  ir  tik  per  plauką  nesučiupo  paties  Želigovskio,  kuris 
pabėgo  pavogtam  automobiliu  j e. 

Apie  muši  ties  širvintais  ir  Giedraičiais  kauniškė  "Lietuva" 
paduoda  šitokių  smulkmenų: 

"Šįryt  vos  atvykęs  automobiliu  iš  fronto  vienas  karininkas, 
pasidalino  su  mumis  vakar  ir  užvakar  dienų  fronto  įspūdžiais  ir 
sėkmėmis. 

"Tautų  Sąjungai  pasiūlius  abiem  pusėm  sustabdyti  kovas, 
mūsiškiai  sustabdė,  bet  lenkai,  kadangi  į Giedraičius  buvo  su- 
traukę dideles  pajėgas  ir  tikėjosi  apsupti  musų  vieną  diviziją,  ko- 
vų nesustabdė.  Tautų  Sąjungos  kontrolės  komisijai  lenkai  sakė 
nekovosią,  bet  prisimygę  reikalavo,  komisijai  pritariant,  kad  mes 
tarp  Vievio  ir  Rikantų  pataisy tumėm  tiltą.  Musų  vadovybė,  žino- 
dama, kad  lenkai  žodžio  nelaiko,  kovas  sustabdė,  o taip  pat  prie 
tilto  padavė  komisijai  ir  traukinį,  bet  tilto  netaisė.  Tą  pačią  die- 
ną, kai  musų  vadovybė  davė  įsakymą  sustabdyti  kovas,  lenkai  puo- 
lė Giedraičius  su  3 raitelių  pulkais,  daugybe  kulkosvaidžių,  mino- 
svaidžių ir  žymia  pėstininkų  dalimi.  Prasiveržę  pro  frontą,  jie 
nepaprastu  greitumu  skverbės  į priekį  ir  buvo  paėmę  Kurklius, 
Kovarską  ir  nusibastę  iki  Taujėnų.  Bet  čia  tai  ir  ištiko  juos  toks 
smūgis,  kokio  jie  nesitikėjo.  Susigriebę  mūsiškiai  puolė  juos  iš 
visų  pusių  ir  išskirstė  ne  tik  pėstininkų  dalis,  bet  išvaikė  ir  raite- 
lius. Atkakliose  kovose  buvo  paimtos  4 lenkų  armotos,  dvi  visai 
nesugadintos,  22  kulkosvaidžiu,  6 bombosvaidžiai  daug  šautuvų, 
telefono  įrankių,  100  arklių  ir  apie  300  belaisvių.  Be  to,  paimtas  į 
belaisvę  1 divizijos  štabas  ir  1 pulko  štabas,  II  brigados  vadas  nu- 
kautas. Jei  mūsiškiai  10  minutų  anksčiau  butų  puolę  širvintus, 
butų  paėmę  ir  patį  Želigovskį  su  jo  svita;  dabar  gi  jo  svita  išbė- 
giojo, Želigovskio  automobilis  gi  paimtas. 

"Pirmuoju  automobiliu  iš  Širvintų  bėgo  pats  Želigovskis. 

Musų  kareiviai  tepalydėjo  jį  tik  šautuvų  kulkomis*  antrąjį  gi  au- 
tomobilį, kur  bėgusi  jo  svita,  mūsiškiai  apšaudė  iš  kulkosvaidžių 
ir  atkirto  jai  kelią.  Tada  svita,  palikusi  automobilį  vieškely, 
spruko  į mišką  ir  išbėgiojo. 

"Karininkas  pasakojo  tokių  epizodų:  pasirodžius  plente  le- 
gioninkams,  keturių  sodžių  šaulių  būrelis,  miškais  skubėjęs  į Kur- 
klius, kad  ten  susijungus  su  Kurklių  buriu,  bet  sužinojęs,  kad 
Kurkliai  paimti,  apsikasė  šventosios  pakriuty  ir  ėmė  laukti.  Vei- 
kiai pasirodę  keli  ulanų  eskadronai,  kurie  joję  stačiai  į juos:  šau- 
liai ėmę  pyškinti  iš  šautuvų;  tada  legioninkai,  užpakaly  palikę 
arklius,  patys  išsisklaidę  į grandinę.  Bet  vienas  musų  lakūnų  nu- 
sileidęs labai  žemai,  metęs  iš  aeroplano  keletą  bombų  ir  pabaidęs 
arklius;  arkliai  išbėgioję  po  visus  laukus;  sumišę  gi  legioninkai 
pradėję  trauktis,  bet  tuoj  aus  buvę  apsupti  mūsiškių. 

"žmonės,  pradedant  nuo  Balninkų  ir  Kurklių,  iki  Panevėžio 
ėmė  ginkluotis  kas  kuo  gali;  kas  neturėjo  šautuvo  ar  revolverio, 
tai  šakėmis  ir  dalgiais.  Šventosios  pakraščiu,  senuose  vokiečių 
apkasuose,  sudarė  tikrą  frontą.  Be  to,  uoliai  gaudė  persirengu- 
sius legioninkus  ir  lenkų  šnipus,  kurie  legioninkų  žygiavimo  keliu, 
buvo  sutraukę  telefonus,  pagadinę  telegrafus. 

"Daugiau  kaip  pulkas  atskirtų  lenkų  raitelių,  nebegalėdami 
niekur  prasimušti,  buvo  metęsi  į Taujėnus,  bet  sutikę  lietuvius, 
nukrypo  į šlėktos  akalicą  'Liaudą’.  Jų  gaudyti  pasiųsta  kariuo- 
menė." 

PRŪSŲ  LIETUVIAI  ATEINA  Į PAGALBĄ. 

Buvo  žinių,  kad  Lietuvos  kariumenei  į pagalbą  atėjo  ir  Prūsų 
lietuviai.  Viena  žinia  iš  Rygos  3 lapkričio  sakė: 

"Pradėtą  paskutinėmis  dienomis  Želigovskio  užpuolimą  ant 
Kauno  lietuviai  sulaikė  visu  frontu,  todėl  ir  Kauno  evakuotė  (išsi- 
kėlimas)  tapo  sustabdyta.  Lietuvos  valdžia  pasilieka  Kaune.  Tik 
vienoj  vietoj  lenkai  buvo  nesumušti,  tai  pačioj  šiaurėj,  kur  jie  už- 
ėmė Dūkštą,  geležinkelio  stotį  tarp  Dvinsko  ir  Švenčionių. 

"Šarvuotas  lenkų  traukinis,  kuris  pereitą  utaminką  atakavo 
Antokolio  stotį,  tapo  lietuvių  artilerijos  sutrupintas. 

"Pereitoj  seredoj  buvo  labai  smarkus  mušis  tarp  Vilniaus  ir 
Kauno,  kur  lenkai  išleido  iš  savo  armotų  1,000  šovinių  į lietuvius. 
Bet  lietuviai  paėmė  viršų.  Lenkai  tapo  išlupti  iš  Giedraičių  ir 
Dubinkos  miestelių. 

"žinios  iš  Kauno  sako,  kad  lenkus  sumušti  Lietuvos  kariume- 
nei daugiausia  padėjo  Prūsų  lietuviai,  kurių  daug  įsirašė  Lietuvos 

armijon.  čielais  būriais  jie  ėjo  iš  Prūsų  su  ginklais  ir  amunicija, 
kurios  daug  andai  prapuolė  iš  vokiečių  valdžios  arsenalų.” 

Ir  gali  būt,  kad  lietuviai  butų  Želigovskio  armiją  iš  Lietuvos 
išviję,  jeigu  Tautų  Lygos  komisija  nebūtų  už  ją  užsistojus.  Bet 
kaip  tik  lietuviai  pradėjo  tuos  plėšikus  mušti,  Lygos  komisija 
tuoj  aus  pareikalavo,  kad  lietuviai  sustotų.  Girdi,  jus  galit  tik 
gintis,  jeigu  jus  užpuola,  bet  atakuoti  nevalia.  Ir  Lietuvos  val- 
džia, norėdama  būti  Tautų  Lygai  gera,  sulaikė  savo  kariumenę. 

Šituo  Lygos  pasielgimu  pradėjo  piktintis  visi  lietuviai.  Lie- 
tuvos Šauliai  išleido  net  tam  tikrą  protestą  prieš  Lygos  kontrolės 
komisiją.  Jis  skamba  taip: 

ŠAULIŲ  PROTESTAS  PRIEŠ  TAUTŲ  LYGĄ. 

Kalbėsime  faktais.  Gana  tylėti.  Tautų  Sąjungos  Kontrolės 
Komisija  tyčiojasi  iš  musų  valdžios,  užgauna  ir  įžeidžia  mus  ne 
tik  kaipo  tautą,  bet  ir  kaipo  žmones. 

Iki  arantiurininkas  Želigovskis  briovėsi  pirmyn — užėmė  Vil- 
nių— Tautų  Sąjungos  kontrolės  komisija  tylėjo.  Kada  musų  ka- 
riuomenė pradėjo  Želigovskį  mušti — ji  prabilo. 

Ir  štai  ką  ji  pasakė  Lietuvos  valstybei: 

1)  Kovose  su  želigovskiu  įsakoma  laikytis  defenzivos.  Ki- 
tais žodžiais  tariant,  įsakoma  mums  duoti  laiko  Želigovskiui  su- 
stiprinti savo  kariumenę. 

2)  Kada  Želigovskio  aeroplanai  Ukmergėje  mėtė  bombas  į 
minią — buvo  tylu.  Kada  musų  aeroplanai  pradėjo  mėtyti  atsi- 
šaukimus— Tautų  Sąjungos  kontrolės  komisija  draudžia  mums 
gintis  nuo  grobikų  net  atsišaukimais.  Čia  dar  turėtume  priminti 
Tautų  Sąjungos  atstovams,  kad  tarp  kitų  ginklų — musų  (ir  viso 
pasaulio)  moterįs  kartais  vartoja  šluotą — ar  nereikėtų  ir  tas 
ginklas  uždrausti. 

3)  Tautų  Sąjungos  kontrolės  komisija  būtinai  įsigeidė,  kad 
mes  pataisytume  geležinkelį  apie  Vievį.  Mat,  jinai  negalinti  ki- 
taip atvykti  Kaunan.  Ačiū  už  gerą  rodą!  Paskui  jūsų  įsibriaus 
Želigovskio  traukiniai,  o jus,  bejėgiai,  kaip  ir  Niselis  Bermonto 
laikais,  gal  ir  tuomet  mums  patarsite  laikytis  defenzivos. 

4)  Iš  visų  tų  juokingų  ir  žeminančių  musų  tautą  kontrolės 
komisijos  siūlymų,  nesuvaržytų  net  elementario  mandagumo  tai- 
syklėmis, viena  aišku: 

Kontrolės  komisija  stato  musų  tautą  ir  visą  jos  gynimosi 
darbą  vienoj  eilėj  su  Želigovskio  avantiurininkais  ir  nori  mus  tai- 
kinti. 

Maža  to:  Ji  gerai  numano,  kad  eidami  jos  siūlomu  keliu  mes 
palaidotume  musų  neprigulmybę  ir  savo  tautos  teises.  Ji  žino, 
kad  musų  tauta  ir  kariumenė  su  jos  pasiūlymais  niekada  nesutiks. 
O kadangi  visa  tai  žinodama  kontrolės  komisija  visgi  daro  spau- 
dimą į musų  valdžią,  tai  aišku,  kad  ji  nori  bent  sukompromituoti 
musų  valdžią  tautos  akyse,  sukelti  mumyse  nepasitikėjimą  vieni 
kitais  ir  tuo  budu  padėti  valkatai  Želigovskiui  jo  banditiškuose 
žygiuose. 

Ne,  poneliai!  Bergždžias  jūsų  darbas.  Jus  tikėdami  lenkų 
šmeižtams  ir  melagingomis  informacijomis,  nemokate  prideran- 
čiai įkainuoti  musų  tautos  susipratimo  ir  pasiryžimo. 

Nėra  derybų  su  Želigovskio  plėšikų  gaujomis!  Išgama  butų 
tasai  kariškis,  kurs  padėtų  ginklą  pirma,  negu  Vilniuje  ple vėsuos 
musų  vėliava.  Amžiams  prakeiktas  butų  tas  pilietis  ar  valdinin- 
kas, kurs  panorėtų  taikintis  su  banditu  želigovskiu. 

Musų  valia  aiški:  sumušti  Želigovskį,  išvyti  jį  iš  Lietuvos, 
paimti  visą  jam  prisiųstą  karo  medžiagą  ir  priversti  lenkų  valdžią 
atlyginti  visus  nuostolius,  Želigovskio  padarytus,  musų  kraštui. 
Taip  buvo  su  Bermontu,  taip  bus  ir  su  želigovskiu. 

Tik  drąsiai,  piliečiai.  Viešai  skelbkime  šias  mintis.  Lai  gir- 
di  tie,  kurie  su  musų  tautos  nusistatymu  nenori  skaitytis. 

Drąsiau,  piliečiai!  Želigovskio  kariumenė  demoralizuota. 
Vilniuje  jau  badas  ir  nedarbas.  Lenkijoje  dideliausias  nepasi- 
tenkinimas ponų  valdžia,  kuri  šalia  Seimo  sudarė  ponų  Senatą. 

Musų  kariumenė  dabar  žengia  pirmyn.  Ūpas  fronte  ir  šalyje 
geriausias. 

Vilnius  ir  jo  apielinkės  turi  priklausyti  Lietuvai  be  jokio  ple- 
biscito. Seinai,  Punskas  ir  kitos  mums  išplėštos  grynai  lietuvių 
gyvenamos  vietos,  Curzono  linija  priskiriamos  Lenkijai,  privalo 
priklausyti  Lietuvai. 

Gana  nusileidimų ! Ir  žmonės — ir  mes  mokame  ne  tik  nusi- 
leisti, bet  ir  reikalauti  ir  priversti  musų  tautos  reikalavimus  pa- 
tenkinti. Lietuvos  šauliai. 

MUŠIS  TIES  G1BAIS. 

Mūšį  su  lenkais  ties  Gibais  lietuvių  kariškių  organas  "Karys” 
aprašo  taip: 

Gibai  (Suvalkų  gub.  į pietus  nuo  Seinų.)  yra  tarpe  dviejų 
ežerų:  Pamario  ir  Gerelio.  Pro  kaimą  eina  plentas  į Augustavą. 
Į pietus  nuo  Gibų  tuoj  aus  prasideda  Augustavo  miškai,  kuriuose 
slėpėsi  klastingi  lenkai,  žinodami,  kad  ant  Gibų  gali  pulti  didelės 

lenkų  pajėgos,  mes  gerai  įstiprinome  kiekvieną  kalnelį,  paslėpėm 
savo  kulkasvaidžius  ir  apsitvėrėm  vielų  tvora.  Į vakarus  nuo  Ge- 
relio  buvo  kita  musų  kuopa,  kuri  taip  pat  gerai  įsitvirtino  ir  tvo- 
ra apsitvėrė.  Pirmutinius  savo  apkasus  apklojome  plonytėmis 
velėnomis,  lenkams  suklaidinti.  Turėdami  gerus  apkasus,  musų 
vyrukai  tarp  savęs  kalbėjo: 

"Tegul  tik  paliokas  pasirodytų  iš  miško,  tai  mes  jam  parody- 
sim kuo  Lietuva  kainuoja!"  Ūpas  visų  buvo  geras. 

Rugsėjo  20  ir  21  d.  lenkai  darė  žvalgybų,  kuriose  mūsiškiai  jų 
du  nukovė  ir  keletą  pašovė.  Vienas  tokių  pašautų  pakliuvo  į mu- 
sų rankas.  Vietiniai  gyventojai  vieni  stovėjo  iš  tolo  ir  patylom 
šnabždėjo,  matyt  prijaučiantieji  lenkams,  kiti  prašė  musų  karei- 
vių sužeistąjį  jiems  atiduoti,  o jie  jam  teismą  padarysią,  atsily- 
ginsią už  padarytas  skriaudas.  Lenkiukas  bailiai  dairėsi  į šonus. 

Anksti  22  rugsėjo  rytą  lenkai  vėl  darė  žvalgybą,  bet  mūsiš- 
kių gerai  apšaudyti  pasitraukė  ir  vėl  nutilo.  Visame  bare  nei  šū- 
vio, rodos,  kad  ir  karo  nėra.  Kareiviai  baigė  tvorą  pinti,  kiti  ap<* 
kasus  taisė,  treti,  laisvi  nuo  tarnybos,  drabužius  taisė,  bulves  kepė. 

Staiga  kairėje  pasigirdo  šautuvų  ir  kulkasvaidžių  tratėjimas, 
rankinių  granatų  bombėjimas.  Kareiviai  pametę  savo  darbus 
pradėjo  rinktis  į apkasus  kovai  ruoštis.  Visiems  buvo  aišku,  kad 
lenkai  puola.  Už  kokių  2 minučių  iš  dešinės  mums  praneša,  kad 
matosi  einant  ir  jojant  daugybę  lenkų  ir  kažkokia  vilktinė  (gar- 
guolė).  Kuopa  buvusi  į vakarus  nuo  Gerelio  ir  lig  šiol  tylėjusi 
staiga  paleido  smarkiausi  šautuvų  ir  kulkasvaidžių  ugnį.  Lenkai 
ramiai  ėję  ir  tokio  "sveiki"  iš  lietuvių  nelaukę,  iš  karto  pakriko, 
nes  perdaug  jau  karštai  juos  mūsiškiai  zirziančiu  bitelių  lietum 
šventino.  Tečiaus  už  kiek  laiko  atsipeikėję  nuo  pirmutinio  smū- 
gio, puolė  atakuoti  musų  kasimus.  Musų  drąsus  vyrai  laikinai 
ugnį  sulaikė  ir  leido  lenkams  tvarkoje  prieiti  prie  vielų  tvoros. 
Kaip  tik  lenkai  pradėjo  draskyti  tvorą,  mūsiškiai  paleido  iš  šautu- 
vų ir  kulkasvaidžių  tokią  ugnį,  kad  pas  tvorą  tik  dulkės  kilo  augš- 
tyn,  ir  lenkų  tiršta  grandinė  tapo  paguldyta  prie  musų  vielų  tvo- 
ros... Tie  jau  daugiau  nemindžios  Lietuvos  šventų  laukų...  Po  to 
puolė  antra  grandinė,  bet  jos  likimas  buvo  toks  pat,  kaip 
ir  pirmosios.  Šioje  vietoje  lenkų  artilerija  nedalyvavo. 

Lenkai  matydami,  kad  šioje  vietoje  mūsiškiai  iš  jų  tik  juo- 
kiasi ir  kaip  piktžoles  skina,  savo  puolimą  sustabdė  ir  visomis  pa- 
jėgomis užgulė  Gibus.  Reikia  pažymėt,  kad  tos  dvi  lenkų  grandi- 
nės tapo  sunaikintos  10-ties  minučių  laikotarpy. 

Gibus  puolė  didžiausiu  smarkumu,  kartu  šaudydami  iš  šautu- 

vų,  kulkasvaidžių  ir  patrankų,  kurias  prisivežė  kone  į vieną  liniją 
su  pėstininkais.  Jos  stovėjo  nuo  musų  apkasų  nedaugiau  kai  per 
800  žingsnių,  šaudė  ne  tik  į apkasus,  bet  į visą  kaimą  ir  į apylin- 
kės laukus,  nors  tuose  laukuose  nieko  nebuvo.  Ne  viena  grįčia  tar 
po  visai  sugriauta,  o daugelio  matėsi  tik,  kaip  stogo  lentos  lėkė 
viršun  ir  durnai  su  dulkėmis  pro  išdaužytus  langus  ėjo  lauk.  Žmo- 
nės, tokio  pragaro  staiga  užklupti,  tuščius  namus  pametę,  kas  spė- 
jo, pabėgo,  o kiti  sulindo  į bulvių  duobes. 

Netoli  kaimo  ganėsi  galvijų  kaimenė.  Kautynėms  prasidė- 
jus, piemuo,  gyvulius  pametęs  pasislėpė,  o gyvuliai  subėgo  į miš- 
ką ; ten  sutikę  lenkų  grandines,  kurios  viena  už  kitos  artinosi  prie 
musų  kasimų,  pasibaidė,  ir  spruko  atgal.  Lenkai,  manydami,  kad 
mes  į galvijus  nešaudysim,  skubinosi  paskui  bandos  su  savo  kul- 
kasvaidžiais  ir  beveik  kartu  su  banda  iš  krūmų  išlindo.  Mūsiškiai 
paleido  ugnį  ir  lenkai  kartu  su  galvijais  žuvo. 

Gibuose  taip  pat  du  kart  puolė  musų  kasimus  iš  priešakio,  bet 
abu  kart  dideliais  nuostoliais  atmušti,  susirinko  į mišką,  kuris 
buvo  prieš  kairyjį  musų  kuopos  sparną.  Gi  artilerija  lenkų  veikė 
be  paliovos  ir  ypatingai  stengėsi  sudaužyti  musų  kulkasvaidžius, 
bet  dėkui  tam,  kad  apkasai  ir  kulkasvaidžių  lizdai  buvo  gerai  mar 
skiruoti,  priešas  niekaip  negalėjo  suvokti,  kur  stovi  tie  mirties 
įtaisai,  kurie  jų  taip  daug  išžudė.  Iš  karto  daužė  kapines,  kur  bu- 
vo medžių  ir  krūmų,  manydami,  kad  ten  kulkasvaidis.  Kulkasvai- 
džiui  nenustojus  lenkus  kaip  šieną  piauti,  persikėlė  ugnį  ant  mū- 
rinio namo,  kuris  buvo  dešinėj  nuo  kulkasvaidžio.  Bet  kuikasvai- 
dininkai  parinkti  drąsuoliai,  į lenkų  "agurkus”  nekreipė  dėmesio 
ir  dirbo  savo  darbą.  Pirmutinio  lenkų  kulkasvaidžio,  kurį  jie  at- 
sinešė ir  pasistatė  ant  bulvių  rūsio,  tuoj  aus  buvo  nukautas  pirmas 
N.  Jį  pamainė  antras:  tas  irgi  tuoj  aus  nuvirto  duobėn:  šiam  par- 
imtus, bandė  šaudyti  trečias,  bet  neišleidęs  nė  vieno  šūvio,  gavo 
kulką  kakton.  Kulkasvaidis  liko  vienas,  ir  jau  vienas  musų  kulka- 
svaidininkas  buvo  bevadinąs  antrą  eiti  parsinešti  jį  į savo  apka- 
sus, tečiaus  lenkai  suspėjo  pastatyt  kitą  kulkasvaidį  už  kokių  250 
žingsnių  nuo  musų  apkasų  po  tiltu  ir  paleido  ugnį,  bet  vėl  musų 
laimei,  jie  musų  apkasų  ir  kulkasvaidžio  lizdo  negalėjo  atskirti 
nuo  pievutės  ir  kulkas  sėjo  po  visą  plotą.  Tuo  pasinaudodami  ke- 
letas drąsių  pėstininkų  ir  kulkasvaidininkai  gerai  prisitaikė  ir  da- 
vė sutartinę  salvę.  Lenkų  kulkasvaidis  nutilo:  jau  nebebuvo  kam 
iš  jo  šaudyti. 

Lig  šiol  kautynės  tęsėsi  mums  laimingai.  Bet  štai  priešo 
kulka  pakliuvo  musų  kulkasvaidin  ir  jį  nepataisomai  sugadino. 


80 


LIETUVOS  RESPUBLIKOS  ISTORIJA 


Tuo  tarpu  miške  susitvarkęs  priešas  puolė  tirštomis  voromis  mu- 
sų kairijį  sparną  ir  vidurį,  ir  nors  mūsiškiai  narsiai  gynėsi,  nors 
lenkų  buvo  labai  daug  išžudyta,  bet  jie  nežiūrėjo  į savo  nuostolius 
ir,  lyg  pakerėti,  draskė  musų  vielų  tvorą  ir  mėtė  rankines  grana- 
tas į musų  apkasus.  Paskui  pirmutinių,  iš  miško,  milines  atsise- 
gioję, ir  atlapais  arba  alkūnėmis  veidus  prisidengę,  bėgo  vis  dau- 
giau legioninkų.  Kadangi  priešo  buvo  bent  dešimts  kartų  dau- 
giau, dauguma,  galop,  paėmė  viršų,  ir  jiems  pasisekė  įsiveržti  į 
kapines,  t.  y.  į vidurį.  Ilgiau  laikytis  buvo  jau  nebegalima,  ir  mes 
pradėjome  trauktis.  Lenkai  sekė  musų  pėdomis  rėkdami — ”žuc 
bron” — ”Ręce  do  gory” — bet  mūsiškiai  atsišaudydami  traukėsi 
atgal.  Eidami  pro  vieną  grįčią,  pamatėm  musų  katilo  skeveldras 
ir  ištaškytus  pietus.  Pasirodė,  kad  priešininko  patrankos  šovinys 
pakliuvo  po  katilu,  sprogo,  ir  musų,  jau  baigusius  virti  pietus  vė- 
jais išnešė.  Ką  padarysi:  dar  geriau,  nes  išalkusiem  lenkam  ska- 
nus pietus  butų  likę. 

Priešo  gausingesnės  pajėgos  smarkiai  mus  persekiojo,  bet 
musų  kareiviai,  kad  ir  pailsę,  į nelaisvę  nesidavė.  Todėl  lenkai, 
vieną  prisiviję,  durtuvu  nudurė.  Kareivis  žuvo — bet  lenkams  ne- 
pasidavė. Musų  šarvuotis  privertė  lenkus  sustoti,  ir,  po  jo  prie- 
danga susitvarkę,  užėmėm  naują  poziciją. 

Šitokių  ir  da  smarkesnių  kovų  su  lenkais  buvo  daug. 

MŪŠIŲ  SUTRAUKA. 

Kad  skaitytojas  galėtų  lengviau  įsivaizdinti,  kaip  plačiai  bu- 
vo išsivysčiusi  kova  su  įsilaužiusiais  lenkais,  paduosime  čionai 
chronologijos  tvarkoje  eilę  oficialių  žinių,  kurios  buvo  skelbiamos 
Lietuvos  Armijos  Generalio  štabo.  Tas  žinias  imam  iš  Kauno 
"Lietuvos,”  bet  jos  da  toli  nepilnos,  nes  neturim  visų  to  laikraščio 
numerių. 

Paduodami  čia  mūšiai  su  lenkais  buvo  1920  metais. 

Liepos  10  dieną  Generalio  štabo  pranešimas  sako:  Musų  ka- 
riumenės  dalįs  užėmė  Kazačizną  ir  išėjo  ant  geležinkelio  linijos. 
Paimti  taipgi  Lingmenįs,  Kernavą  ir  Musninkai.  Daroma  gilesnė 
žvalgyba. 

Liepos  11. — Musų  kariumenė  paėmė  Malėtus,  Dubingius, 
Giedraičius,  Miežančius,  Inturkės  ir  Paberžę. 

Liepos  14. Vievio  pietuose  lenkai  apšaudė  musų  traukinius 

su  kareiviais.  Mūsiškiai  išėję  iš  traukinių  stojo  su  lenkais  kovon. 
Po  trijų  valandų  mūšio  lenkai  pradėjo  trauktis  į pietus.  Mes  tu- 
rėjome nuostolių  užmuštais  ir  sužeistais.  Lenkų  nuostoliai  dideli. 

Maišiogalos  pietuose  musų  kariumenė  susitiko  su  lenkų  bri- 
gada, kuri  traukėsi  iš  rytų.  Mes  ją  nuginklavome,  paimdami 
daugybę  šautuvų,  kulkasvaidžių  ir  armotų  su  arkliais  ir  pakink- 
tais. 

Liepos  15. — šiandien  musų  kariumenė  įėjo  į Landvaravą  ir 
Vilnių.  Vedam  su  rusų  karės  vadovybe  derybas,  kad  galutinai 
išaiškinus  Vilniaus  padėtį.  Vievio  ir  Nemenčino  ruožte  pakrikusi 
lenkų  kariumenė  nuginkluojama. 

Rugsėjo  1. — Pietų  fronte  musų  Mariampolės  grupės  dalys, 
daug  skaitlingesnių  lenkų  spaudžiamos,  po  kovos  buvo  priverstos 
pasitraukti  linijon:  Sipliškiai,  Punskas,  Beržininkai,  Rudavka, 
Holynka.  Vienoj  ir  antroj  pusėj  yra  nukautų  ir  sužeistų. 

Rugsėjo  3. — Mariampolės  grupės  dalys,  įveikusios  lenkus, 
pradėjo  žygiuot  į priekį  pirmiau  buvusioms  pozicijoms  paimti. 
Mums  pavyko  nustumti  lenkus  nuo  25  iki  50  varstų  atgal  visu 
frontu  nuo  Gardino  ligi  Suvalkų.  Vakar,  2 rugsėjo,  musų  spėkos 
kovodamos  atėmė  iš  lenkų  Seinus,  Gibus,  Lipską,  Krasnapolį,  Ka- 
letnikus  ir  černovką.  Beto  da  mes  paėmėm  karės  grobio  ir  belais- 
vių. Musų  lakūnai  veikė  visą  laiką,  darydami  žvalgybą.  Musų 
kariumenė  eina  pirmyn. 

Rugsėjo  7. — Vakar  visą  dieną  į šiaurę  nuo  Suvalkų  ėjo  ko- 
vos, Sodžius  Nauji  Graužai  du  kartu  perėjo  iš  rankų  į rankas. 
Naktį,  iš  6 į 7 rugsėjo  d.,  mūsiškiai  paėmė  Vyžainius. 

Į pietryčius  nuo  Augustavo  lenkai  užėmė  Rygaiovką,  dėlto 
mūsiškiai  buvo  priversti  apleisti  Lipską  ir  pasitraukti  į Holyn- 
kos  liniją. 

Lenkai  skelbia  busią  musų  kariumenė  veikianti  išvien  su  bol- 
ševikais ir  busią  musų  kariumenės  užpakaly  koncentruojąsi  bol- 
ševikų dalys.  Tai  yra  grynas  lenkų  prasimanymas. 

Rugsėjo  20. — Vakar  lenkų  žvalgai  prisiartinę  prie  Gibų 
Būdviečio  ir  Navikų  apšaudė  musų  sargybą,  tečiaus  musų  sargy- 
bom ėmus  šaudyt,  lenkai  buvo  priversti  pasitraukti. 

Rugsėjo  23. — Lenkai  sutraukę  žymių  pajėgų  vakar  12  valan- 
dą pradėjo  pult  musų  kariumenę.  Priešininkas  stiprios  artilerijos 
padedamas  po  atkaklių  mūšių  privertė  mus  pasitraukti  į Seinų, 
Gibų,  želvės  liniją.  Mūšiai  toliau  eina. 

Rugsėjo  24. — Vakar  visą  dieną  tęsės  smarkios  kovos.  Musų 
dešinysis  sparnas  priešpolimais  sugrąžino  savo  senas  pozicijas. 

Kairysis  sparnas  po  atkaklių  kovų,  įsistiprino  linijoj : žagarai, 
Podelnikai,  Zivačiškiai. 

Spalių  2. — Į vakarus  nuo  Nemuno:  Vakar  visą  dieną  lenkai 
darė  žvalgų  ir  grandinių  puolimus.  Ties  Ruoželių  kaimu  lenkų 
raiteliai  puolė  musų  sargybą  ir  privertė  pasitraukti  į Olšankų 
kaimą.  Lenkų  grandinės  artilerijai  padedant  puolė  musų  liniją 
Kybartai — Vielancai  ir  paėmė  Berežininkus.  Priešpuldami  mūsiš- 
kiai atstūmė  lenkus  į senas  pozicijas.  Musų  nuostoliai — 1 nu- 
kautas, 1 sužeistas,  ir  4 pateko  į nelaisvę.  , Lenkų  nuostoliai 
nukautais  ir  sužeistais  didesni.  Paimti  į nelaisvę  5. 

Į rytus  nuo  Nemuno:  Lenkai,  sugrupavę  pajėgas  į pietus  nuo 
Ūlos  upės,  Karaja  upės  ir  paėmę  Durasiskių  ir  žirvėnų  kaimus, 
palei  gelžkeli  slinko  Varėnos  link.  Purklių,  Selaivių  ir  Mergaže- 
rių  kaimų  linijoj  musų  dalys,  šauliams  padedant,  pradėjo  prieš' 
puolimą,  kol  sutemo,  lenkai  tapo  atstumti  ir  atsistojo  žiuračiškių 
ir  žirvėnų  kaimuose.  Kovose  dalyvavo  vienas  musų  šarvuotas 
traukinys.  Kituose  baruose  ramu. 

Einant  musų  delegacijos  su  lenkų  delegacija  padaryta  sutar- 
čia  dėl  karo  paliaubų,  duotas  įsakymas  nekariaut  į vakarus  nuo 
Nemuno  rugsėjo  30  d.  24  vai. 

Spalių  3. — Naktį  iš  1 į 2 spalių  į vakarus  nuo  Nemuno  kelio- 
se vietose  lenkai  smarkiai  atakavo  musų  pozicijas,  nežiūrint  kad 
jie  buvo  sutikę  mušius  šiame  fronte  sustabdyti.  Ypač  smarki  bu- 
vo kova  ties  Kybartais  (15  kilometrų  į vakarus  nuo  Lazdijų).  Po 
tų  mūšių  mūsiškiai  paliko  ties  Kybartais  augŠtumą  Nr.  201. 

Į rytus  nuo  Nemuno  lenkų  puolimas  visai  likviduotas  ir  jie 
atstumti  vėl  už  Ūlos  upės.  Pereitą  naktį  jie  vėl  buvo  paėmę  Zu- 
račiškių  kaimą,  bet  mūsiškių  kontrpuolimu  buvo  iš  tenai  išvyti. 
Čia  ypatingai  gerai  veikė  musų  šarvuotas  traukinys. 

Vakar  apie  9 vai.  lenkai  pradėjo  pulti  ant  Marcinkonių  Varė- 
nos geležinkelio  ruožte.  Mušis  tęsėsi  ištisą  dieną.  Vakarą  musų 
kariumenė  apleido  Varėną  ir  įsistiprino  Tankunų-Bibriškių-Omer- 
čio  ruožte. 

Šitose  kovose  ypatingai  daug  veikė  šarvuotas  musų  trauki- 
nys, kuris  kulkasvaidžių  ir  kanuolių  ugnimi  visą  laiką  stabdė  daug 
skaitlingesnio  priešo  užpuolimus;  tečiaus  kartu  su  pėstininkais 
jam  besitraukiant  atgal,  kaž-kokie  išdavikai  užvertė  vagonais  ge- 
ležinkelio bėgius  ant  Varėnos  stoties  ir  dėlto  ekipažas,  nustojęs  1 
karininko  ir  10  kareivių,  turėjo  palikti  traukinį  ant  stoties  ir  pa- 
sitraukti. 

Spalių  6. — Lietuvos  karės  vadovybė,  nenorėdama  įrodyt  savo 

norą  vengti  kraujo  liejimo,  Varėnos  srity  vakar  ištisą  dieną  gink- 
lų prieš  lenkus  nebeėmė,  o pasitenkino  tik  jų  puolimų  atrėmimu. 
Lenkai  atkakliai  stengėsi  tame  ruožte  vakar  prasilaužti  į Barčiu- 
lionus,  bet  ir  čia  buvo  atremti  su  nuostoliais. 

Atvykusi  į Suvalkus  4 spalių  Tautų  Lygos  kontrolės  komisi- 
ja pasiūlė  pirmiausia  abiem  pusėm  sustabdyti  ginklus  Varėnos 
ruožte  nuo  6 spalių  10  valandos  Lietuvos  laiku.  Tas  pasiūlymas 
buvo  priimtas  ir  Lietuvos  karės  vadovybė  jau  davė  savo  kariume- 
nei  reikiamą  įsakymą. 

Spalių  13. — Vakar  latviai  be  musų  karės  vadovybės  žinios 
užėmė  Eglaitę.  Į musų  paklausimą,  ką  tas  faktas  reiškia,  latvių 
karės  vadovybė  atsakė,  kad  tai  yra  vien  strateginis  žingsnis  sąry- 
šy su  lenkų  generolo  Želigovskio  veikimu. 

Spalių  16. — Į šiaurę  nuo  Vilniaus  musų  kariumenės  dalys 
randasi  Švenčionėlių  ruožte.  Dešiniajame  Vilijos  krante  vakar 
apie  15  valandą  musų  kariumenė,  artilerijai  ir  vienam  šarvuotam 
automobiliui  dalyvaujant,  išmušė  priešininką  iš  jo  pozicijų  ties 
Bačeku  ir  nugrūdo  jį  už  Skauduliškių-Leidagolos-Bobrykovščyz- 
nos  linijos.  Apie  17  valandą  priešininkas  tame  ruožte  vėl  pradėjo 
pulti,  bet  buvo  atremtas.  Kairiajame  Vilijos  krante  vakar  lenkai 
taip  pat  pradėjo  atakuoti  musų  pozicijas.  Tenai  eina  smarkus 
mušis. 

Spalių  17. — Kairiajame  Vilijos  krašte  lenkai  užėmė  Valki- 
ninkų miestelį  ir  puolė  musų  sargybą  ties  geležinkelio  tiltu  ant 
Merečankos  upės,  bet  buvo  atmušti.  Rykontų  ruožte  kovos  vakar 
vyko  ištisą  dieną,  bet  nedavė  vaisių. 

Dešiniajam  Vilijos  krante  musų  stiprios  žvalgų  partijos  buvo 
atstumusios  priešininką  4 — 5 varstus,  bet  vėliau  priešininko  at- 
sargos, iš  savo  pusės  puldamos  privertė  musų  žvalgus  grįžti  į savo 
senas  pozicijas.  Turime  nuostolių  nukautais,  sužeistais  ir  į ne- 
laisvę patekusiais.  Tarp  kitų  sužeistas  N.  pulko  bataliono  vadas 
kapitonas  Vitkauskas.  Kito  pulko  leitenantas  Bauris  sužeistas 
pateko  į lenkų  nelaisvę.  Mes  taip  pat  paėmėm  nemažai  lenkų  į 
nelaisvę,  tarp  kitų  yra  paimtas  Ponarų  dvaro  savininkas.  Karei- 
viai lenkai  paimtieji  į nelaisvę  visi  Varšuvos,  Kališo,  Radomo  ir 
Siedleco  gub. 

Spalių  17. — Apie  paėmimą  Valkininkų  miestelio  paaiškėjo 
šios  smulkmenos:  Naktį  spalių  15  į 16  d.  lenkų  ”Tatarskos  jazdos” 
dalys  puolė  musų  sargybas  prie  Merečankos  upės  ties  Biekšų  ir 

Dzieehciarų  kaimais  ir  ties  Valkininkų  miesteliu.  Jų  puolimus 
ties  Biekšais  ir  Dziechciarais  musų  sargybos  atmušė,  bet  paminė- 
tų  lenkų  raitelių  dalis  perėjo  Merečankos  upę  šiaurėje  nuo  Valki- 
ninkų ir  apsiautė  musų  sargybą  Valkininkų  miestelyje.  Vienkart 
iš  antros  pusės  apie  150  lenkų  pėstininkų  ėmė  atakuoti  Valkinin- 
kus. Musų  sargyba  iš  15  žmonių  ilgai  dar  su  jais  kovėsi,  bet  vė- 
liau nukovus  keturis  priešininkų  arklius  ir  sužeidus  10  lenkų  rai- 
telių, pasitraukė.  5 musų  kareiviai  pateko  ten  į lenkų  nelaisvę. 
Lenkai  kovos  metu  su  mūsiškiais  išplėšė  visas  Valkininkų  mieste- 
lio krautuves,  sukrovė  visa  tai  į 28  vežimus,  ir,  paėmę  dar  du  vie- 
tos kunigus,  apie  16  vai.  spalių  16  d.  išvažiavo.  Iš  kitų  punktų, 
esančių  šioje  demarkacijos  linijos  pusėje,  lenkai  ligi  šiol  nepasi- 
traukė. Taip,  pavyzdžiui,  Giraičių  kaime  stovi  jų  430  kareivių  su 
8 kulkosvaidžiais  ir  4 anuotomis. 

Dešiniajame  Vilijos  krante  artilerijos  susišaudymas  ir  žval- 
gų susirėmimai,  laike  kurių  11  lenkų  nukauta  ir  6 lenkai  paimti  į 
nelaisvę.  Lenkai-belaisviai : 3 Badomo  rėdybos,  1 Kelco,  1 Fetra- 
kovo  ir  1 galicijietis. 

Švenčionėlių  ruožte  vakar  apie  16  vai.  laike  kovų  su  lenkais 
mes  paėmėm  iš  lenkų  1 garvežį. 

Spalių  19. — Vakar  nuo  pat  ryto  kairiajame  Vilijos  krante 
prasidėjo  su  priešu  kova,  kuri  ėjo  linijoj : Olsokų  Ežeras,  Akme- 
nės Ežeras  ir  Paneriškiai.  Mušis  ėjo  visą  dieną  ir  mes  pasistu- 
mėm  visu  frontu  pirmyn.  Dešiniajame  Vilijos  krante  buvo  žval- 
gų susirėmimas.  Vilniaus  šiaurėje  mes  apleidome  Švenčionėlius. 

Spalių  22. — Stiprus  lenkų  raitelių  būrys,  prasilaužęs  per  mu- 
sų N.  divizijos  kairiajį  sparną,  užėjo  musų  kariumenei  dešiniaja- 
me Vilijos  krante  toli  į užpakalį  ir  paėmė  tos  divizijos  vadą 
su  jo  štabo  dalimi.  Tos  divizijos  dalys  tvarkoje  pasitraukė  ir  su- 
stojo linijoj : Romaniškiai-Skieterai-Avižancai.  Del  šitų  įvykių 

musų  kariumenė  kairiajame  Vilijos  krante  tapo  atitraukta  į Vie- 
vio liniją. 

Spalių  23. — Vakar  lenkai,  sukoncentravę  Švenčionėlių  ruožte 
didesnes  savo  pajiegas,  tris  kartus  atakavo  musų  spėkas  ties  Pa- 
šeimeniais  ir  Murmiais.  Visos  atakos  buvo  atremtos  dideliais 
priešui  nuostoliais.  Musų  nuostoliai  nežymus.  Iš  lenkų  pusės  da- 
lyvavo šarvuotas  traukinis. 

Abiejuose  Vilijos  krantuose  buvo  žvalgų  susirėmimų. 

Spalių  30 — Vakar  kairiajame  Vilijos  krante  10  valandą  len- 
kai užpuolė  musų  kariumenę  ties  Naborovščizna  pajiegomis  ne- 

mažiau  1 bataliono.  Mušis  tęsėsi  ligi  13  vai.  30  minutų.  Mes  nu- 
vijome lenkus  Pavlovo  ir  Naujų  Trakų  link.  Musų  nuostoliai  ta- 
me fronte  vakar  buvo : 1 užmuštas,  1 sužeistas  ir  2 pateko  nelais- 
vėn. 

Dešiniajame  Vilijos  krante  visos  lenkų  atakos  vakar  buvo  at- 
remtos su  dideliais  jiems  nuostoliais.  Mes  iš  savo  pusės  pradėjo- 
me Šešuolių  ruožte  pulti  lenkus  Poželvos  kryptimi,  šituo  puolimu 
mes  sunaikinome  du  lenkų  eskadronu.  Grobio  turime  paėmę  70 
raitelių  arklių  ir  belaisvių. 

Musų  žvalgyba  lenkų  užpakaly  praneša,  kad  iš  Lenkijos  nak- 
timis kasdien  eina  lenkų  pėstininkai  ir  raiteliai  per  Gardiną  Vil- 
niaus link. 

Spalių  31. — Suvalkijoj  lenkai  neutralinėje  zonoje  pereitą 
naktį  apiplėšė  Krasnogrudos  kaimą. 

Vakar  apie  15  vai.  lenkų  sustiprinta  žvalgyba  su  2 kulko- 
svaidžiais atakavo  musų  užtvarą  ties  Spirdžių  ežeru,  bet  buvo  at- 
mušti ir  nuvyti. 

Šiandien  musų  dalys,  anksti  rytą,  atsikirsdamos  nuo  lenkų 
antpuolių  Poželvos  ir  Videniškių  ruožtais,  paėmė  paminėtus  punk- 
tus ir  nuvijo  priešininką  Giedraičių  link.  Kovos  tebesitęsia. 

Lapkričio  1. — Vakar  musų  dalys,  atsikirsdamos  prieš  lenkų 
antpuolius  Giedraičių  kryptimi,  atkaklių  kovų  rezultate  nuvarė 
lenkus  anapus  linijos  Kreunai-Dudonys-Supeniai-Raupiškiai. 

Vakar  apie  15  vai.  lenkų  aeroplanas,  skrisdamas  per  Ukmer- 
gę, numetė  į miestą  2 bombas  ir  apšaudė  miestą  kulkasvaidžių  ug- 
nimi. To  bombardavimo  ir  apšaudymo  vaisiai:  11  civilių  žmonių 
užmušta,  13  civilių  žmonių  sunkiai  sužeista  ir  daug  lengvai  sužeis- 
ta. Kariškių  nė  vienas  nenukentėjo. 

Lapkričio  2. — Kairiajam  Vilijos  krante  lenkų  šarvuotas 
traukinis  vakar  apie  16  vai.  atvyko  ties  Klepačių  kaimu  (gelžkelis 
Landvaravas- Varėna)  ir  iš  ten  savo  artilerija  apšaudė  Leipunų 
ir  Antokalnio  kaimus.  Musų  artilerijos  apšaudytas,  traukinis  grį- 
žo atgal. 

Vakar  9 vai.  lenkai  didelėmis  pajėgomis  pradėjo  pulti  musų 
pozicijas  dešiniajame  Vilijos  krante  ties  Skieteriais,  Veršuliš- 
kiais  ir  kitur.  Intensingai  veikė  abiejų  pusių  artilerija.  Lenkų 
artilerija  išleido  daugiau  kaip  3,000  šovinių.  Apie  16  vai.  lenkam 
buvo  pavykę  paimti  Ski eterius,  bet  apie  20  vai.  mes  kontrpuolimu 
vėl  juos  iš  ten  iš  vijom.  Kovos  pasibaigė  tik  vėlai  vakarą,  šiau- 

rėš  kryptimi  musų  dalys  kontratakomis  vakar  paėmė  Giedraičius 
ir  Dubinkus.  Ežerėnų  kryptimi  lenkai  paėmė  Dukštus. 

Lapkričio  3. — Paėmus  mums  Giedraičius  paaiškėjo,  kad  spa- 
lių 31  ir  lapkričio  1 per  Giedraičius  lenkai  išvežė  iš  karės  lauko 
500  sužeistų  savo  kareivių,  4 užmuštus  oficierius  ir  1 užmuštą 
generolą. 

Lapkričio  9. — Vakar  viena  lenkų  kuopa  su  kulkasvaidžiais 
puolė  ant  musų  sargybos  ties  Padvaronimis,  bet  musų  ugnimi  bu- 
vo nuvyta.  Ties  Užulėjais  lenkų  raiteliai  stengėsi  apsiausti  musų 
žvalgus,  bet  buvo  išvaikyti.  Keturi  jų  raiteliai  buvo  nukauti. 

Dešiniajame  Vilijos  krante  eina  stiprių  žvalgų  partijų  susi- 
rėmimai. 

Vakar  15  valandą  šarvuotas  lenkų  traukinys  buvo  prisiarti- 
nęs prie  Turmonto,  bet  apšaudytas  iš  musų  kanuolių,  pasitiaukė 
atgal. 

Lapkričio  10. — Kairiajam  Vilijos  krante  apie  16  vai.  lenkai 
atakavo  Padvaronių  kaimą,  bet  buvo  atmušti.  Vėliaus  jie  tą  patį 
kaimą  apšaudė  artilerija. 

Dešiniajam  Vilijos  krante  vakar  apie  4 vai.  lenkų  vienas  ba- 
talionas su  batarėja  pradėjo  pulti  Giedraičių  kryptimi.  Priešinin- 
kui buvo  pavykę  paimti  Pustilkų  ir  Santakų  kaimus.  Apie  10  vai. 
musų  dalys  kontrpuolimu  vėl  lenkus  iš  paminėtų  kaimų  išvijo. 
Tame  ruožte  Dubinkų  ir  Joniškio  kryptimis  lenkai  apie  9 vai.  taip 
pat  buvo  pradėję  pulti  ir  kiek  pastūmė  musų  pry šakines  dalis  at- 
gal. Kontrpuolimu  priešininkas  buvo  vėl  nuvytas.  Jo  rankose 
pasiliko  tik  Maldžiunų  kaimas.  Kovos  nutilo  tik  apie  22  vai. 

Lapkričio  11. — Kairiajam  Vilijos  krante  vakar  dieną  ir  pra- 
ėjusią naktį  lenkai  kelis  kartus  puolė  musų  užtvarą  ties  ežeru  Gi- 
lus (10  kilm.  į pietus  nuo  Vievio  ežero),  bet  visi  tie  puolimai  buvo 
atmušti.  Musų  pusėje  vienas  sužeistas,  šiandien  apie  1 vai  len- 
kai tame  bare  puolė  vėl  musų  pozicijas  ties  Padvaronimis.  Buvo 
nuvyti. 

Dešiniajame  Vilijos  krante  ties  Draučais  (4  kilm.  į šiaurės 
rytus  nuo  Konavos)  šiandien  apie  5 vai.  įvyko  stiprus  žvalgybų 
susirėmimas.  Kovota  buvo  rankinėmis  granatomis.  Priešininko 
žvalgyba  pabėgo,  palikusi  4 sužeistus.  Musų  1 kareivis  nukautas. 
Giedraičių  kryptimi  pastebėtos  naujos  priešininko  pajėgos. 

Ežerėnų  kryptimi  lenkai,  šarvuoto  traukinio  padedami,  paė- 
mė vakar  Salakus,  Smalvą  ir  Turmonto  stotį. 

Lapkričio  17. — Vakar  apie  10  vai.  vienas  lenkų  batalionas  su 
batarėja  puolė  ant  mus  Giedraičių  ruožte,  kur  jiems  buvo  pavykę 
paimti  Alio,  Magazinų  ir  Santakų  kaimus,  bet  apie  16  valandą 
musų  kontratakomis  lenkai  buvo  iš  tų  kaimų  išvyti  su  dideliais 
jiems  nuostoliais,  šiandien  6 valandą  lenkai  vėl  pradėjo  užpuoli- 
mą tame  ruožte.  Kova  tebeina. 

Kairiajame  Vilijos  krante  lenkai,  apšaudę  artilerijos  ugnimi 
iš  šarvuoto  traukinio,  vakar  atakavo  musų  užtvoras  Leipunų  ir 
Geiceniškių  kaimuose.  Mūsiškiai  laikinai  buvo  privesti  iš  tenai 
pasitraukti,  bet  paskui  kontrpuolimu  lenkus  išvijo  ir  savo  pozici- 
jas atsiėmė.  Ties  Rudziškių  stotim  musų  žvalgai  susirėmė  su 
lenkų  raiteliais  ir  išvaikė  juos.  Lenkai  paliko  4 arklius  ir  4 nu- 
kautus kareivius. 

Lapkričio  20. — Klausant  Tautų  Sąjungos  balso,  musų  kariu- 
menei  buvo  duotas  įsakymas  laikytis,  kaip  seniau,  gynimosi  takti- 
kos, juo  labiau,  kad  esanti  fronte  Tautų  Sąjungos  kontrolės  komi- 
sija patikrino,  jog  ir  musų  priešininkas  jokių  aktingų  žygių  prieš 
mus  nedarys.  Nežiūrint  į tai,  lenkai,  kaip  jau  buvo  pranešta,  lap- 
kričio 17  dieną  pradėjo  didelėmis  pajėgomis  pulti  Širvintų  ir  Gied- 
raičių kryptimis,  pralaužė  ten  musų  frontą  ir  buvo  beeiną  Kovars- 
ko  ir  Anykščių  kryptims.  Del  tos  priežasties  ir  mes  priversti  bu- 
vom pradėti  aktingą  veikimą,  kurio  rezultate  vakar  atsiemėm  vėl 
Širvintus,  Paželvę,  Laumėms  ir  Vydezniškius. 

Vakarykščių  kovų  smulkmenos  : 

Kairiajame  Vilijos  krante  vakar  mes  visą  dieną  sėkmingai 
darėme  sustiprintas  žvalgybas.  Klepačių  ruožte  veikė  lenkų  šar- 
vuotas traukinys,  kurio  vienas  vagonas  buvo  nuverstas  nuo  bėgių. 
Su  likusiais  vagonais  traukinys  paspruko  Landvaravo  link. 

Dešiniajam  Vilijos  krante  priešininkas  vakar  nuo  pat  ryto 
pradėjo  atkakliai  atakuoti  Musninkus,  Smeilius,  Taučilius,  Mika- 
liškius,  Kunigiškius.  Intensingai  veikė  jų  artilerija,  kuri  vakar  ta- 
me ruožte  išleido  ligi  2,000  šovinių.  Apie  15  v.  Taučiuiius  privers- 
ti buvome  palikti.  Bet  vėliau  Taučiuiius  atsiėmėm  atgal.  Ten 
veikė  taip  pat  3 lenkų  aeroplanai,  kurie  mėtė  bombas  į Čiobiškio 
tiltą  ir  į musų  batarėją.  Į šiaurę  nuo  to  baro  mes  atakavome  len- 
kų pozicijas  Širvintų  ruožte.  Atkaklios  kovos  buvo  priėjusios  ligi 
durtuvų.  Kovų  rezultate  paėmėm  Motiejūnų  kaimą  ir  širvintus, 
kur  suėmėm  ir  lenkų  brigados  ir  pulko  štabus,  170  belaisvių,  2 ar- 
motas,  20  kulkasvaidžių,  6 minosvaidžius,  84  arklius,  7 virtuves, 
32  vežimus,  daugiau  kai  200  šautuvų,  vieną  lengvą  automobilį, 
daug  šovinių,  telefono  ir  kitokio  turto.  21  vai.  lenkai  kontrpuoli- 

mu  mėgino  atmušti  širvintus,  bet  jiems  nepavyko.  Belaisvių  paro- 
dymų, širvintuose  buvo  pats  generolas  Želigovskis,  kuris  tečiau 
spėjo  pasprukti.  Tose  kovose  nukautas  lenkų  Gardino  pulko  va- 
das. Vienkartinėmis  kitų  vorų  pastangomis  mes  vakar  likvidavo- 
me fronto  pralaužimą.  Kovos  nebeina.  Bendras  vakarykščios 
dienos  grobis : daugiau  kai  200  belaisvių,  2 armotos,  20  kulkasvai- 
džių,  9 minosvaidžiai,  ligi  150  arklių,  74  virtuvės,  40  vežimų,  dau- 
giau kai  250  šautuvų,  vienas  lengvas  automobilis. 

Lapkričio  23. — Paaiškėjo,  kad  mūšiuose  ties  Giedraičiais  be 
jau  paminėto  grobio  buvo  paimta  da  60  belaisvių,  du  kulkasvai- 
džiai  ir  daugybė  amunicijos.  Nemaža  lenkų  kareivių  išbėgiojo  po 
miškus  ir  tenai  slapstosi. 

Paaiškėjo  taip  pat,  kad  Širvintų  ir  Giedraičių  fronto  užpuoli- 
me lenkai  pavartojo  prieš  mus  4 pėstininkų  pulkus  ir  vieną  raite- 
lių brigadą.  Tos  brigados  6 — 8 eskadronai  buvo  atkirsti  nuo  savo 
dalių  ir  vadovybių  ir  iki  šiol  painiojasi  po  musų  užpakalį,  daryda- 
mi ramiems  gyventojams  nemaža  nuostolių.  Vakar  Kėdainių  ir 
Raguvos  ruožte  musų  kariumenė  buvo  su  tais  lenkų  raiteliais  susi- 
rėmus. Tame  susirėmime  dalyvavo  ir  vietos  šauliai,  kurių  kelia- 
tas  buvo  nukauta.  Po  susirėmimo  lenkų  raiteliai  pasitraukė  į 
Troškūnų  miškus.  Jie  energingai  persekiojami. 

Lapkričio  24. — Atskirtieji  musų  užpakalyje  lenkų  raiteliai 
vakar  pasitraukė  iš  Troškūnų  ruožto  į Rubikų  ežero  ruožtą.  Ke- 
liose vietose  įvyko  su  jais  nežymių  susirėmimų,  nes  jie  stengėsi 
pasprukti  į savuosius  vengdami  kovos. 

Lapkričio  25. — Vakar  kairiajam  Vilijos  krante  lenkų  žvalgy- 
ba buvo  užpuolus  musų  sargybą  ties  Padvaronimis,  bet  buvo  at- 
mušta ir  nuvyta. 

Lapkričio  26. — Kairiajam  Vilijos  krante  vakar  lenkų  žvalgai 
apšaudė  musų  sargybas  Piktoniškių,  Padvaronių  ir  Markuciškių 
kaimuose.  Musų  žvalgai  išmušė  sustiprintą  priešo  žvalgybą  iš 
Pribančių  kaimo,  kur  lenkai  buvo  atvykę  pasiplėšti.  Mostų  kai- 
me musų  žvalgai  paėmė  2 lenkų  kareiviu  į nelaisvę. 

Lapkričio  27. — Ežerėnų  kryptimi  lapkričio  25  d.  lenkų  9-to 
pulko  (3-čios  legionų  divizijos)  trys  kuopos  atvyko  į Salakus,  ap- 
siautė miestelį  ir  vėliau  išplėšė. 

Lapkričio  28. — Vakar  kairiajam  Vilijos  krante  ties  Padva- 
ronimis buvo  prisiartinę  prie  musų  sargybos  lenkų  žvalgai,  bet 
buvo  atmušti.  Kitur  ramu. 

Gruodžio  1.— Vakar  kairiajame  Vilijos  krante  lenkų  žvalgai 
22  vai.  buvo  užpuolę  musų  sargybą  ties  Padvaronimis,  o 28  vai. 
lenkų  sustiprinta  žvalgyba,  prisiartinusi  prie  musų  pozicijų  ties 
Jančunų  kaimu  (prie  ežero  Gilus),  ėmė  tas  pozicijas  apšaudyti. 

Bet  musų  ugnimi1  visos  tos  lenkų  žvalgų  partijos  išsklaidytos. 

Sulyg  padaryta  su  lenkų  valdžia  sutartimi  dėl  ginklų  sustab- 
dymo tarp  musų  ir  Želigovskio  kariumenių,  toksai  ginklų  sustab- 
dymas vakar  24  vai.  buvo  jau  fronte  įvykintas. 

Gruodžio  2. — Fronte  ramu. 

Gruodžio  4. — Fronte  ramu. 

Kadangi  ginklai  tapo  sustabdyti,  tai  Generalio  Štabo  praneši- 
mų daugiau  nebus  rašoma. 

(Ginklai  buvo  sustabdyti  Tautų  Lygai  reikalaujant,  kuri  ap- 
siėmė išrišti  lietuvių-lenkų  konfliktą  taikos  keliu.) 

PLEBISCITAS  IR  JO  NENUSISUKIMAS. 

Tautų  Lyga,  betaikydama  lietuvius  su  lenkais,  28  spalių  1920 
metų  nutarė  išrišti  jų  ginčą  plebiscito  keiiu,  tai  yra,  leisti  patiems 
ginčiajamų  sričių  gyventojams  nubalsuoti,  kur  jie  nori  dėtis:  prie 
Lietuvos,  ar  prie  Lenkijos.  Plebiscitą  ji  pasiūlė  iš  pradžių  tik 
toms  sritims,  kurios  guli  į rytus  nuo  vadinamos  Curzono  linijos. 
Ta  linija  prasideda  nuo  Vyštyčio  ežero  ir  eina  pro  Vižainį,  Seinus, 
Punską  ir  Beržininkus,  palikdama  juos  lenkams,  toliau  pro  Gardi- 
ną, palikdama  jį  Lietuvių  pusėj,  į pietus  iki  Lietuvių  Brastos. 
Tuo  budU  plebiscitas  turėtų  būt  daromas  pradedant  Kalvarijos, 
Alytaus,  Varėnos  ir  šolpiniškėlių  sritimis,  toliau  į rytus  ir  pietus. 

Nors  ir  toks  plebiscito  plotas  parodo,  kad  Tautų  Lygos  politi- 
kieriai visai  nežiūrėjo  teisybės,  nes,  sulyg  šito  pieno,  plebiscitas 
turėtų  būt  daromas  Volko visko  ir  Brest  Litovsko  sritįse,  kur  lie- 
tuvių beveik  nėra,  o grynai  lietuvių  gyvenamos  sritis  apie  Vištytį, 
Vižainį,  Seinus,  Punską  ir  Beržininkus  paliekamos  lenkams  be  jo- 
kio plebiscito, — nors  jau  ir  toks  Lygos  nuosprendis  buvo  labai  ne- 
teisingas, bet  visgi  tuomet  bent  Vilnius  ir  Ašmena  turėjo  palikti 
Lietuvai  be  jokio  plebiscito,  ir  Lietuvos  valdžia  buvo  su  tuo  suti- 
kusi. 

Bet  vėliaus,  lenkams  reikalaujant,  Tautų  Lygos  komisija  už- 
sispyrė daryti  plebiscitą  ir  Lietuvos  sostinėje — Vilniuje. 

Lietuvos  valdžia  pradėjo  prieš  tai  protestuoti.  Ji  visą  laiką 
pataikavo  ir  gerinosi  Lygos  reakcininkams  kuo  tik  galėdama;  ji 
vedė  karę  su  bolševikais;  ji  leido  lenkams  užimti  pusę  Lietuvos, 
nenorėdama  jiems  priešintis  vien  dėlto,  kad  Tautų  Lygai  nenusi- 

dėjus,  o dabar  ta  Lyga  jai  taip  atsimoka!  Juk  tai  netik  materiale 
skriauda,  bet  ir  garbės  įžeidimas ! Kaip  neprotestuoti  ? Ir  Lietu- 
vos valdžia  pradėjo  sakyti,  jog  ji  nekuomet  nesutiksianti,  kad 
Vilniuje  butų  daromas  plebiscitas.  Tas  miestas  yra  pačių  Lietu- 
vių įkurtas,  per  amžius  Lietuvos  sostine  buvęs,  Lenkams  niekad 
neprigulėjęs,  ir  jis  turi  būt  paliktas  Lietuvai  be  jokio  klausimo. 
Nes  ar  galima  dabar  kelti  klausimą,  kam  turi  prigulėti  Varšuva? 
Varšuvoj  j gali  būt  daugiau  žydų,  negu  lenkų,  tečiaus  visi  žino, 
kad  tas  miestas  priguli  lenkams.  Taip  pat  yra  ir  su  Vilnium : len- 
kų tenai  gali  būt  daugiau  kaip  lietuvių,  tečiaus  visi  žino,  kad  jis 
yra  Lietuvos  sostinė. 

Reikia  pasakyti  tiesą,  kad  Lietuvos  valdžia  ir  žmonės  neno- 
rėjo plebiscito  netik  Vilniuje,  bet  nenorėjo  jo  ir  kitose  vietose, 
nes  nepasitikėjo  Tautų  Lyga  ir  jos  agentais,  kurie  aiškiai  stojo 
už  Lenkiją.  Lietuvos  gyventojai,  ypač  šaulių  organizacija,  atvi- 
rai kėlė  protestus  prieš  brukamą  įplebiscitą.  Pakėlė  prieš  jį  balsą 
ir  Amerikos  lietuviai.  Vienu  tarpu  lietuvių  visuomenėj  buvo  kilu- 
si tikra  protestų  audra  dėl  to  plebiscito. 

Jeigu  plebiscitas  vykinamas  teisingai,  tai  prieš  jį  negalima 
nieko  pasakyti,  nes  tai  yra  demokratiškiausis  apsisprendimo  bū- 
das. Bet  Tautų  Lyga  suko  jį  taip,  kad  jis  išeitų  lenkų  naudai. 
Sulyg  jos  pieno,  kaip  sakėme,  plebiscite  turėjo  dalyvauti  tiktai  to- 
kios sritįs,  kur  lietuvių  labai  mažas  nuošimtis,  arba  ir  visai  nėra, 
kaip,  pavyzdžiui,  apie  Brest  Litovską,  Volkoviską,  Gardiną  ir  tt. ; 
tuo  tarpu  tokios  apielinkės,  kaip  Vištytis,  Vižainis,  Seinai,  Puns- 
kas, Beržininkai,  kur  gyvena  beveik  vieni  lietuviai,  turėjo  pasilikti 
lenkams  be  jokio  plebiscito. 

Šitaip  "plebiscitą”  vedant,  žinomas  dalykas,  jis  butų  išėjęs 
Želigovskio  naudai,  nes  lietuviai  nebūtų  turėję  jame  balso.  Todėl 
Lietuva  jam  ir  priešinosi. 

Tečiaus  nežiūrint  Lietuvos  protestų,  Tautų  Lyga  užsispyrė 
plebiscitą  vykinti  ir  jam  pridaboti  nutarė  nusiųsti  tarptautinę  ar- 
miją. Kareivių  tokiai  armijai  buvo  pasižadėjusios  duoti  visų  pir- 
ma, žinoma,  Francuzija,  paskui  Anglija,  Belgija,  Švedija  ir  da  ke- 
lios šalįs. 

Bet  įvedimui  Lietuvon  tokios  armijos  pasipriešino  Sovietų 
Rusija.  Maskva  pasakė,  kad  "baltos  gvardijos"  savo  pašonėj  ji 
netoleruos  jokiu  budu,  ir  pradėjo  koncentruoti  savo  spėkas  už  Vil- 
niaus. Tas  sudarė  visai  naują  padėtį.  Želigovskiui  pradėjo  dre- 
bėti kinkos,  kad  Vilniaus  neužimtų  rusų  armija.  Todėl  plebisci- 
tui su  Tautų  Lygos  kariumene  pradėjo  priešintis  ir  patįs  lenkai. 

Šitaip  aplinkybėms  susidėjus,  Tautų  Lyga  plebiscitą  atšaukė, 
o jo  vieton  patarė  išrišti  lietuvių-lenkų  ginčą  derybų  keliu,  pirmi- 
ninkaujant jos  atstovui  Hymansui.  Lietuva  su  tuo  sutiko;  Len- 
kija irgi  nesipriešino,  nes  derybose  ji  tikėjosi  daugiau  laimėti. 
Deryboms  vieta  paskirta  Belgų  sostinėj,  Bruselyje;  laikas,  balan- 
džio pabaigoje.  Jos  atsidarė  20  balandžio,  1921  metų. 

Kol  kas  tečiaus  buvo  padaryta,  Tautų  Lygai  tarpininkaujant, 
šitokia  sutartis  tarpe  Lietuvos  ir  Lenkijos: 

”1.  Želigovskis  grąžinamas  Lenkijos  disciplinon  arba  pamai- 
nomas reguliare  Lenkijos  kariumene. 

”2.  Tos  kariumenės  bus  ne  daugiau  penkiolikos  tūkstančių. 

”3.  Lietuvių  kariumene  tame  fronte  bus  ne  didesnė  dviejų  di- 
vizijų; kita  grįžta  į vidaus  kraštą. 

”4.  Lietuvos  valdžia  aprūpina  maistu  ir  sėklomis  Vilniaus 
srities  civilius  gyventojus. 

”5.  Adminisracija  palieka  dabartinė,  jokių  naujų  rinkimų  ne- 
turi būti. 

”6.  Kontroliuoti  pasilieka  Tautų  Sąjungos  Militarė  Komisija. 
Derybos  Briusely  turės  eiti  pilnos  lygybės  pamatais.” 

Tariant  Akselrodo  žodžiais,  šitokiais  nutarimais  Tautų  Lyga 
įvedė  Lietuvą  į naujus  sląstus.  Tik  įsigilinkime  į šitas  sąlygas: 
deryboms  turi  vadovauti  žinomas  lenkų  draugas  Hymansas.  Želi- 
govskio demoralizuota  kariumene  turi  būt-  pakeista  reguliare,  svei- 
ka ir  disciplinuota  lenkų  armija,  Lietuva  turi  maitin- 
ti visą  ginčijamą  sritį  ir  tokiu  budu  pagerinti  jos  ekonominę  padė- 
tį ir  palengvinti  lenkams  tą  kraštą  valdyti. 

Visi  šie  nutarimai,  tai  tik  pasityčiojimas  iš  Lietuvos,  ir  lietu- 
viai juos  turėtų  griežtai  atmesti.  Juk  pasirašydama  tokias  sąly- 
gas Lietuva  netiktai  apsiėmė  palikti  Vilnių  lenkų  rankose,  bet  ap- 
siėmė da  ir  maitinti  lenkų  valdomąjį  Vilnių.  Ir  kad  lenkai  nebijo- 
tų Vilniuje  šeimininkauti,  klerikalinė  Lietuvos  valdžia  sutiko  ir 
savo  kariumenę  atitraukti  nuo  Vilniaus  į krašto  vidurį. 

Nors  rašant  šiuos  žodžius  Bruseiio  derybos  dėl  Vilniaus  da  ne- 
pasibaigė, bet  turbut  neapsiriksime  iškalno  pasakę,  kad  tose  dery- 
bose Lietuvos  valdžia  galutinai  su  Vilnium  atsisveikins.  Jau  išva- 
žiuojant į Bruselį  Lietuvos  delegacijai  ministerių  pirmininkas  K. 
Grinius  pasakęs: 

”Musų  delegacijai  yra  duotas  įgaliojimas  įsteigti  Vilniaus  ra- 
jone nepriklausomą  valdžią  su  savo  parliamentu  ir  ministeriais, 
kurie  bus  pačių  žmonių  išrinkti.  Tasai  parliamentas  turės  paskui 
nutarti,  ar  Vilnius  turi  prigulėti  Lietuvai,  ar  Lenkijai.  Kaip  jis 

nutars,  taip  mes  sutiksim,  jeigu  tame  bus  išreikšta  tikra  žmonių 
valia." 

Reiškia,  Lietuvos  valdžia  jau  iš  kalno  Vilniaus  išsižadėjo. 
Nes  ir  Želigovskis  nieko  kita  nereikalavo,  kaip  tik  sutikimo  iš  Lie- 
tuvos pusės  įsteigti  Vilniaus  srityje  nepriklausomą  valdžią  ir  su- 
šaukti Seimą,  kuris  galutinai  nuspręstų  Vilniaus  likimą.  Ir  Lie- 
tuvos valdžia  dabar  su  tuo  sutiko.  Anot  Chicagos  "Naujienų,”  tai 
yra  Vilniaus  pardavimas  lenkams! 

Einant  tokios  politikos  keliu,  kaip  ėjo  Lietuvos  klerikalinė 
valdžia,  šitoks  rezultatas  buvo  neišvengiamas.  Vietoj  stoti  su  re- 
voliucine Rusija  ir  nulaužti  Lenkijos  imperializmui  sprandą,  Lie- 
tuvos atžagareiviai  ėjo  talkon  lenkų  buržuazijai  prieš  Sovietų  Ru- 
siją. Jie  tik  rūpinosi,  kad  išvijus  iš  Vilniaus  bolševikus,  bet  kuo- 
met Vilnių  užėmė  lenkų  legi  jonai,  jie  paliko  Vilnių  ramybėj. 

Kad  atžagareiviška  Lietuvos  valdžia  skaitė  lenkus  savo  talki- 
ninkais kovoj  prieš  revoliucinę  Rusiją,  tai  aiškiai  pasako  M.  šal- 
čius savo  knygoj  "Lenkų  Sąmokslas  Lietuvoje,”  kurią  išleido  A- 
merikoje  Tėvynės  Mylėtojų  Draugija  1921  metais.  Ant  11-to 
puslapio  jis  tenai  rašo: 

"Paėmus  tokiu  budu  Lenkams  Vilnių  dabar  kilo  klausimas, 
kas  daryti  Lietuvių  kariumenei.  Pulti  Vilnius?  Bet  lenkai  ligi 
šiol  buvo  laikomi  neva  talkininkais  prieš  bolševikus,  nes  taip  San- 
tarvė norėjo.  Pulti  talkininkus  ir  dagi  prieš  Santarvės  norą  lietu- 
viai negalėjo  ir  todėl  musų  kariumenė  sustojo,  ligi  kur  buvo  nuė- 
jusi." 

O lietuvių  kariumenė  buvo  nuėjusi  jau  netoli  Vilniaus.  Ji  ėjo 
varyti  iš  tenai  bolševikų.  Bet  lenkai  pasiskubino  lietuviams  už 
akių  ir,  išmušę  bolševikus,  patįs  Vilnių  užėmė.  Ir  kaip  tik  lenkų 
legi  j onai  Vilnių  paėmė,  lietuvių  kariumenė  "sustojo  ten,  ligi  kur 
buvo  nuėjusi."  Varyti  iš  Vilniaus  lenkus  ji  "negalėjo,"  nes  lenkai 
buvo  "talkininkai." 

Bet  pasiklausykit,  kas  buvo  toliau.  "Lenkai  kreipėsi  nuo  Vil- 
niaus į musų  pusę  ir  susitiko  su  musų  kariumene,"  rašo  Šalčius. 

Ir  tuoj  aus: 

"Pareikalavo  musų  kariumenės,  kad  jiems  užleistų  Lentvara- 
vo  mazgą,  kadangi  nuo  ten  ateina  traukiniai  nuo  Varšuvos  į Vil- 
nių ir  kadangi  to  mazgo  laikymas  reikalingas  jiems  tolesniai  sėk- 
mingai kovai  prieš  bolševikus.  Francuzų  misija  Kaune  tą  lenkų 
reikalavimą  parėmė  ir  mes  turėjome  užleisti  Lentvaravą.  Pasi- 
traukėme mes  atgal,  lenkai  vėl  ligi  pat  musų  linijos  privarė  savo 
kareivių  ir  vėl  pradėjo  reikalauti  da  toliaus  trauktis.  Mas  pasi- 

traukėme  da  toliau.  Lenkai  vėl  pradėjo  gulti.  Dabar  buvo  aišku, 
ko  jie  nori.” 

Dabar  Lietuvos  atžagareiviams  pasidarė  aišku,  kad  lenkai 
nori  užimti  Lietuvą,  bet  buvo  jau  pervėlu.  Beveik  pusė  krašto 
jiems  buvo  jau  užleista.  Lietuvos  buržuazija  jau  norėtų  lenkus 
išvyti,  bet  ji  viena  buvo  persiipna,  o talkininkų  neturėjo,  nes  ir  su 
latviais  buvo  susiėdus,  ir  prieš  Tarybų  Rusiją  buvo  prasižengus. 
Ir  taip  Lietuvai  nieko  daugiau  neliko,  kaip  tik  atsiduoti  plėšriųjų 
lenkų  ir  da  plėšresnės  Tautų  Lygos  malonei. 

Tai  yra  vaisiai  reakcinės  ilgaskvernių  politikos. 


SKYRIUS  XI. 

Sutartis  su  Latviais. 

LIETUVA  ATGAUNA  PALANGOS  UOSTĄ. 

1921  metų  gruodžio  pabaigoje  Rygoj  prasidėjo  Lietuvių-Lat- 
vių trečiųjų  teismas  rubežių  ginčams  išrišti.  Vyriausis  ginčų 
sprendėjas  buvo  anglų  profesorius  Simpson.  Ginčai  ėjo  dėl  trijų 
vietų : Palangos,  Mažeikių  ir  Ilukštos. 

Kalbant  apie  Palangą,  Latviai  norėjo  pasisavinti  visą  juros 
pakrantę  nuo  Liepojaus  iki  Prusu  sienos,  taipgi  ir  pačią  Palangą. 
Palanga  jiems  esanti  reikalinga  dėlto,  kad  galėtų  susisiekti  su 
Klaipėda,  kuri  jiems  esanti  kaip  ir  kokia  "giminė,”  ir  prieto  da 
jiems  reikalinga  esą  turėti  siauras  pajūrio  ruožtas,  kad  galėtų 
geriau  gintis  nuo  galimo  vokiečių  užpuolimo. 

Bet  Lietuviai  jokiu  budu  nesutiko  Palangos  išsižadėti.  Jie  pa' 
rodė,  kad  Palanga  jiems  yra  daug  artimesnė  "giminė,”  negu  lat- 
viams. Ją  rišančios  su  Lietuva  netik  istorinės  tradicijos,  netik  Bi- 
rutė su  Keistučiu,  bet  ir  visa  eilė  bendrų  šios  dienos  reikalų.  Pa- 
langa ir  jos  kraštas  apgyventas  grynų  žemaičių,  o žemaičiai,  tai 
juk  neatidalinama  lietuvių  tautos  dalis,  žemaičiai  nenori  dėtis 
prie  Latvių  ir  abiem  rankom  siekia  prie  Lietuvos.  Pagalios.  Pa- 
langa yra  dabar  vienatinis  uostas,  per  kurį  Lietuva  gali  prieiti 
jrie  jūrių,  kuomet  Latvija  turi  Liepojų,  Rygą  ir  daugiau  gerų 
uostų.  Todėl  Lietuvos  valdžios  delegacija  reikalavo  Lietuvai  ne- 
tik Palangos,  bet  ir  viso  pajūrio  nuo  Prūsų  sienos  iki  Papų  ežero. 
Ir  šituo  klausimu  profesorius  Simpson  stojo  Lietuvos  pusėj.  Jisai 
sutiko  su  lietuvių  argumentais,  kad  valstybei  būtinai  reikalingas 

uostas,  ir  todėl  be  jokių  svyravimų  pasakė,  kad  Palanga  turi  pri- 
gulėti Lietuvai. 

Keblesnis  buvo  Mažeikių  klausimas.  Latviai  turi  tik  vieną  ge- 
ležinkelį Rygai  su  Liepoj um  susisiekti,  ir  tas  geležinkelis  eina  pro 
Mažeikius.  Jeigu  Mažeikius  priskirti  Lietuvai,  tai  latviams  tuomet 
reikia  važiuoti  iš  Rygos  į Liepoją  per  Lietuvos  žemę.  Ramybės 
metu  galima  dėlto  susitaikyt,  bet  jei  kiltų  karė  ir  Lietuva  tą  gele- 
žinkelį Latviams  uždarytų,  tuomet  jie  butų  atskirti  nuo  Liepo- 
jaus,  kur  jie  laiko  ir  savo  kariumenę  ir  svarbiausius  karės  me- 
džiagos sandėlius. 

Bet  kebliausis  buvo  Uukštos-Kalkunų  klausimas.  Klaipėdos 
ir  Mažeikių  sritįs,  žemaičių  apgyventos,  aiškios  bent  tautiniu 
žvilgsniu;  Ilukšta  gi  šituo  atveju  yra  tikras  mišinys.  Čia  susi- 
maišę ir  latviai,  ir  lietuviai,  ir  yra  tokių,  kurių  tautybė  visai  ne- 
aiški. Taigi  čia  prisiėjo  varžytis  grynai  ekonominiais  ir  strate- 
giniais (kariniais)  motyvais  remianties.  O varžytis  tuomet,  kai 
Lietuvos  Rytų  (Vilniaus)  klausimas  da  nebuvo  paaiškėjęs,  buvo 
gana  sunku.  Latviai  sakė:  jeigu  Vilnius  teks  Lenkijai,  tai  mums 
butų  labai  neparanku  su  Lenkija  susisiekti,  kuomet  Ilukštos  kraš- 
tas prigulėtų  Lietuvai,  nes  per  tą  kraštą  eina  musų  geležinkelis  iš 
Dvinsko  į Vilnių.  Beto,  Dvinskas  esąs  Latvijos  tvirtovė;  ji  ne- 
tektų visai  reikšmės,  jeigu  tuoj  aus  kitoj  Dauguvos  pusėj  butu  jau 
Lietuvos  žemė.  Todėl  jie  reikalavo,  kad  Ilukštos  rajone  jiems  bu- 
tų pripažinta  senoji  Kuršo  siena. 

Lietuviai  gi  tuomet  buvo  įsitikinę,  kad  Vilnius  turės  pasilikti 
prie  Lietuvos,  todėl  ekonominiu  žvilgsniu  Lietuvai  būtinai  reika- 
lingas Radviliškio-Kalkunų- Vilniaus  geležinkelis.  Beto,  Lietuvai 
būtinai  reikia  gauti  bent  kiek  ir  Dauguvos  kranto,  kad  visas  šiau- 
rės rajonas,  turtingas  miškais,  turėtų  vandens  kelio  medžiams 
pdukdyti. 

Galų  gale  susitaikyta  šitokiomis  sąlygomis:  Lietuvos  Res- 

publika gauna  Palangos  uostą  ir  20  kilometrų  (apie  19  varstų)  pa- 
jūrio. Ilukšta  lieka  Latvijai.  Iš  visų  ginčijamų  plotų  Lietuva  gavo 
20,000  keturkampių  dešimtinių  žemės,  ir  tai  daugiausia  smiltynu, 
o Latvijai  teko  28,000  keturkampių  dešimtinių  derlingos  žemės  ir 
miškų.  Magaryčioms,  Latvija  pripažino  Lietuvos  Respubliką  ”de 
jure.” 

Nauja  Lietuvos-Latvijos  siena,  sulyg  oficialio  Lietuvos  val- 
džios pranešimo,  kurį  Amerikoj  buvo  paskelbus  Lietuvos  Aatsto- 
vybė,  yra  tokia: 

”Lietuvos  juros  punktas  prasideda  už  4 varstų  į šiaurę  nuo 

šventosios;  toliaus  linija  eina  \ šiaurryčius  iki  šventosios,  arti 
Kragiškio;  toliau,  senoji  siena  iki  Vegerų.  Toliaus,  tarp  Vegerų  ir 
Žagarės  Latviams  pereina  sklypas  arti  keturių  tūkstančių  de- 
šimtinių. Toliaus,  pridedant  mums  Butkunų  kaimą,  sena  siena  iki 
Žeimelio  meridiano.  Toliaus,  iki  Murowany  Poniemon  sklypas 
apie  keturiolika  tūkstančių  dešimtinių  Latviams,  sykiu  su  Bruna- 
viški  ir  Murowany  Poniemon.  Toliaus  sena  siena  iki  Aknystos 
kyšulio,  pridedant  mums  Ilsenberg  ir  Ellern  su  apie  1,600  dešimti- 
nių iš  Kuršo.  Toliaus,  Aknystos  kyšulis  Latviams,  Toliaus,  sena 
siena  iki  augščiau  ežero  Suviek.  Toliaus,  mums  iš  Kuršo  plotas 
su  Steinsee,  paraleliais  senai  sienai  iki  punkto  pusiaukelyje  tarp 
Ežerėnų  ir  Turmonto,  viso  apie  7,000  dešimtinių.  Toliaus,  sena 
Kuršo  siena  iki  galui,  išskyrus  pataisą  Latvių  naudai  prie  Tur- 
monto ir  Rytscha  apie  470  dešimtinių.” 

Perdavimas  šių  plotų  vienų  kitiems  įvyko  30  kovo,  1921  me- 
tų. Lietuviai  įnėjo  Palangon  su  didelėmis  iškilmėmis.  Apie  šitas 
ceremonijas  ”Eltos”  telegrama  iš  Kauno  31  kovo  sako: 

"Dvyliktą  valandą  visi  musų  valdžios  atstovai  ir  kariumenės 
dalis  atvyko  prie  neutralės  zonos  sienos,  kur  ties  triumfaiiniais 
vartais  Lietuvos  valdžia  buvo  sutikta  Palangos  valdybos  atstovų, 
kuriems  sienų  komisijos  atstovas  Yčas  su  armijos  vadu  žukaus- 
kiu  ir  Lietuvos  vyriausybės  atstovais  priešakyje  įteikė  Tautos  vė- 
liavą, pasakydamas  atatinkamą  kalbą.  Kariumenės  dalis  peržen- 
gė zonos  sieną  su  dainomis  ir  muzika.  Prie  Palangos  įvyko  nepa- 
prastai širdingas  ir  gražus  Palangos  gyventojų  sutikimas  musų 
kariumenės  ir  vyriausybės  atstovų,  kurie  žengė  tarp  ilgiausių  ža- 
liuomynų  girlandų  ir  buvo  apibarstomi  žolynais." 

Ant  Birutės  Kalno  buvo  iškelta  Lietuvos  vėliava,  kuriai  pa- 
sveikinti buvo  iššauta  31  kartas  iš  armotų. 

Po  tam  visa  paroda  nuvyko  pasveikinti  Jurą,  nuo  kurios  Lie- 
tuva per  daug  metų  buvo  atskirta. 

FRANCUZŲ  KOLONIJA  KLAIPĖDOJ. 

Sumušę  Vokietiją  ir  kardais  rašydami  jai  taikos  sutartį, 
aliantai  nutarė  atkirsti  nuo  jos  Klaipėdos  kraštą  ir  pavesti  jį  lai- 
kinai francuzams  globoti.  Tame  krašte  yra  apie  150,000  gyvento- 
jų ir  didžiuma  jų  lietuviai,  todėl  Lietuva  buvo  įsitikinus,  kad 
Klaipėda  bus  atiduota  jai,  nes  tenai  išsilieja  į jūres  vyriausia  Lie- 
tuvos upė  Nemunas,  todėl  tenai  yra  parankiausia  vieta  Lietuvos 
uostui. 

Teisybę  sakant,  tai  entantos  imperialistams  veikiausia  ir  į 

galvą  nebūtų  parėję  atimti  iš  Vokietijos  Klaipėdos  kraštą,  jeigu 
ne  Lietuvos  diplomatai,  kurie  nuolatos  reikalavo,  kad  vadinamoji 
Prūsų  Lietuva  butų  sujungta  su  Didžiąją  Lietuva,  ir  kad  Lietu- 
vos hinterlandui  butų  duotas  priėjimas  prie  jūrių.  Kai  kurie 
mūsiškių  patriotų  reikalavo  priskyrimo  Lietuvai  net  ir  Karaliau- 
čiaus (Koenigsbergo) , pasiremdami  tuo,  kad  jo  apielinkėse  yra 
keli  šimtai  ūkininkų,  kurie  kalba  lietuviškai. 

Tečiaus  musų  diplomatai,  kurie  tiek  daug  vilčių  turėjo  entan- 
tos  imperialistuose,  skaudžiai  apsigavo.  Tiesa,  tie  imperialistai 
atėmė  iš  Vokietijos  Klaipėdos  kraštą,  bet  iki  šiol  da  Lietuvai  jo 
neatidavė. 

Versaliaus  sutartyje,  kuri  atėmė  Klaipėdą  iš  Vokietijos,  nėra 
nurodyta,  kam  Klaipėda  ateityje  turės  prigulėti,  ir  nuo  1919  metų 
pradžios  iki  šiai  dienai,  kai  mes  rašom  šiuos  žodžius,  tenai  šeimi- 
ninkauja francuzų  general-gubernatorius  Odry  su  francuzų  žan- 
darais. Ir  nesimato  mažiausios  vilties,  kad  Klaipėda  butų  kada 
priskirta  Lietuvai,  šiandien  Klaipėdos  kraštas  yra  paverstas  tik- 
ra francuzų  kolonija. 

Lietuvos  Telegrafo  Agentūra  (Elta)  kelis  kartus  buvo  prane- 
šus, kad  francuzai  gabena  į Klaipėdą  vis  daugiau  ir  daugiau  savo 
kareivių.  Kaip  jų  spėkos  tenai  didelės,  mes  tikrų  žinių  neturim, 
bet  1921  metų  pavasarį  francuzų  kareivių  Klaipėdoj  buvo  skaito- 
ma į 5,000.  Reikia  pasakyti,  kad  Klaipėdoj  francuzai  ruošėsi  tai- 
syti bazę  ir  tarptautinei  armijai,  kurią  Tautų  Lyga  buvo  suma- 
nius siųsti  Vilniaus  plebiscitui  pridaboti. 

Kuomet  1920  metų  rudenį  Rusijos  juodašimčiai  Latvijoj  bu- 
vo pradėję  organizuoti  generolui  Vrangeliui  pagalbą,  tai  surinkti 
liuosnoriai  irgi  Klaipėdon  buvo  siunčiami,  o iš  tenai  francuzų  val- 
džios laivais  gabenami  į Vrangelio  frontą,  šitas  faktas  ir  vėl  pa- 
rodo, kad  francuzų  imperialistai  susisuko  Klaipėdoj  reakcijos  liz- 
dą ir  vargiai  jie  iš  tenai  pasitrauks. 


